Kraisthava Ezhuthupura | ക്രൈസ്തവ എഴുത്തുപുര ™ | വനിതാദിന ചിന്ത: സൂനാമ്മയുടെ കരിമീനും നന്ദിനിയുടെ പാലും | മറിയാമ്മ റോയി, സെക്കന്ദരാബാദ്.\nLast updated Mar 8, 2021 354\nവീണ്ടും ഒരു അന്താരാഷ്ട്ര വനിതാദിനം കൂടെ നമുക്കു മുമ്പിൽ വന്ന ഈ സാഹചര്യത്തിൽ നമ്മുടെ കണ്ണിൻ മുൻപിൽ നാം സ്ഥിരം കാണുന്ന ചില വനിതകളുടെ ഒരു പ്രതിനിധിയെ നിങ്ങളുടെ മുമ്പിൽ അവതരിപ്പിക്കുവാൻ ആഗ്രഹിക്കുന്നു. ഈ കഥയിൽ വായനക്കാർക്ക് തങ്ങളുടെ വികാരം പ്രകടിപ്പിക്കാനുള്ള സ്വാതന്ത്ര്യം ഞാൻ നിഷേധിക്കുന്നില്ല.\nകഥ ഇതു മുതൽ…\nനന്ദിനിയെയും കുടുംബത്തെയും കൊതുകു റാവുത്തരുടെ കടന്നാക്രമണത്തിൽനിന്ന് രക്ഷിക്കുവാനുള്ള ശ്രമത്തിന്റെ ഭാഗമായി ഒരു കുന്നേച്ചരം തൊണ്ടും ചകിരിയും\nപൊകയ്ക്കുവാൻ വച്ചിട്ട് സൂനാമ്മ അടുക്കളയിലേക്ക് ഓടി. മീൻ വറുക്കാൻ വച്ച ചട്ടിയിൽനിന്ന് ധൂമ്ര കലശം ഉയരുന്നു. മീൻ ഏകദേശം ദഹനയാഗമായി കഴിഞ്ഞിരുന്നു. “കർത്താവേ, ഞാൻ ഇനി എന്തു ചെയ്യും?” അവളുടെ തൊണ്ടയിലെ വെള്ളം വറ്റി. നെഞ്ചിലൂടെ ഒരു മീൻമുള്ള് നിരങ്ങി ഇറങ്ങി. “ഇനി ഇത് അതിയാന്റെ മുമ്പിൽ എങ്ങനെ വെക്കും?” സൂനാമ്മ ചിന്താകുലയായി.\nസമയം രാത്രി പത്തുകഴിഞ്ഞു. ഇനി ഇപ്പോൾ തമ്പിച്ചേട്ടൻ ഒന്നാം തരം\nതാമരയായിത്തന്നെ വരാനാണ് സാധ്യത. തമ്പിച്ചേട്ടന്റെ ‘ഭക്തി ഗാനങ്ങൾ’ ദൂരെ നിന്നേ കേട്ടുതുടങ്ങി. ആ ഗാനത്തിൽ ഭക്തി പോയിട്ട് വ്യാകരണ ശുദ്ധിപോലും ഇല്ലെന്ന് തമ്പിച്ചേട്ടൻ ഉണ്ടോ അറിയുന്നു? പാട്ടിന്റെ ശബ്ദം അടുത്തുവരുന്തോറും സുനാമ്മയുടെ ഭീതി വർദ്ധിച്ചുകൊണ്ടിരുന്നു. അവൾ കിടിലം കൊണ്ടു. വന്നു കേറിയാൽ പിന്നെ എന്താണ് നടക്കാൻ പോകുന്നത് എന്ന് പലവുരു കണക്കുകൂട്ടി.\nഅങ്ങനെ വീണും എഴുന്നേറ്റും ആടിയും പാടിയും ഒരു പരുവത്തിൽ കന്നാലിക്കൂടിന് അടുത്ത് എത്തിയപ്പോൾ തമ്പിച്ചേട്ടന് നന്ദിനിയോട് പതിവില്ലാത്ത ഒരു മമത. അയാൾ ഉറക്കെ ചിന്തിച്ചു, “ഇന്ന് വീട്ടിൽ കയറുന്നില്ല. സൂനാമ്മ, അവള് പോട്ടെ, നീയാണ് പശൂ, എനിക്ക് ഒന്നു മിനുങ്ങാൻ കാശു തരുന്നത്. നിന്റെ പത്തുകുപ്പി പാല്\nഅതും പഞ്ഞിപോലെ വെളുത്തത്.” പശുവിനെ സ്നേഹത്താൽ പൊതിഞ്ഞ് വാനോളം പുകഴ്ത്തിക്കൊണ്ട് ചേട്ടൻ കന്നാലിക്കൂട്ടിലേക്ക് ചരിഞ്ഞു. സൂനാമ്മ ഈ രംഗം വീക്ഷിക്കുന്നുണ്ടായിരുന്നു. അവൾ ഒന്ന് ആശ്വസിച്ചു, ‘കരി’മീൻ ആണല്ലോ ഇന്ന് താൻ ഉണ്ടാക്കിയ സ്പെഷ്യൽ! ഇടി കിട്ടാതെ രക്ഷപ്പെട്ടു.\nനന്ദിനിയുടെ മൊക്രായിലും അവളുടെ നവജാതന്റെ ചൂടു മൂത്രത്തിന്റെ ഗന്ധത്തിലും ലയിച്ചുചേർന്ന തമ്പിച്ചേട്ടന് കൊതുകു റാവുത്തരും സംഘവും സൗജന്യ സംഗീത വിരുന്നൊരുക്കി. സുഖനിദ്ര! കുറെയേറെ ദീർഘ നിശ്വാസങ്ങൾക്കൊടുവിൽ സൂനാമ്മയും നിദ്രയുടെ മടിത്തട്ടിലേക്കു വഴുതി വീണു.\nഅങ്ങകലെ അർക്കൻ പല്ലു തേക്കുന്നതേയുള്ളു. തമ്പിച്ചേട്ടൻ തപ്പിത്തടഞ്ഞ് സൂനാമ്മയുടെ കിടക്കയ്ക്ക് അരികിൽ എത്തി. പ്രിയന്റെ സ്വഭാവം അറിയാവുന്ന അവൾ നന്നാ വെളുപ്പിനെ എഴുന്നേറ്റപ്പോൾ കരണ്ട് ഇല്ല. എന്തു ചെയ്യാനാ ഈ ഇരുട്ടത്ത്? ഒന്നുകൂടെ മയങ്ങാം എന്ന് വിചാരിച്ചു. മയക്കത്തിൽ ഇതാ, ഇടിയും മിന്നലും മുഖത്ത് വന്നു പതിച്ചു. അവൾ ഞെട്ടിപ്പിടഞ്ഞെഴുന്നേറ്റു. മിന്നൽപിണരുകളുടെ\nപ്രഹരത്താൽ കണ്ണ് തുറക്കാൻ ആയില്ല. മിന്നലടി തിരിഞ്ഞുനടന്നു..\nസൂനാമ്മയ്ക്കു ചുറ്റും കുറ്റാ കൂരിരുട്ട്. ഒരിറ്റു വെളിച്ചത്തിനായി അവൾ തപ്പിത്തടഞ്ഞു. ഒടുവിൽ മരപ്പാവ കണക്കെ അവിടെ കുത്തിയിരുന്നു. ഓർമ്മകൾ പിന്നോട്ടുപോയി. തമ്പിച്ചേട്ടൻ എന്ന ഭർത്താവുദ്യോഗസ്ഥന്റെ ലീലാവിനോദങ്ങൾക്ക് അടിമപ്പെട്ടുപോയ ഒരു ജീവി മാത്രമാണ് താൻ എന്ന തിരിച്ചറിവ് ഒരിക്കൽ കൂടി അവളുടെ സിരകളിലൂടെ കയറി ഇറങ്ങി.\nവർക്കി സാറിന്റെ മകൾ ലീന പാലിനു വന്നു വിളിച്ചപ്പോഴാണ് സൂനാമ്മയ്ക്ക് സ്ഥലകാല ബോധം വന്നത്. മേരി ടീച്ചറാണ് പതിവായി പാലിന് വരിക. ഡോക്ടർ അവധിക്ക് വന്നത് ഇന്നലെയാണ്. സൂനാമാമ്മയെ കണ്ട് സ്നേഹം പുതുക്കാൻ കൂടി ആണ് ലീന രാവിലെ പാല് വാങ്ങാൻ വന്നത്. ചേനപോലെ വീർത്ത് ചുവന്ന മുഖവുമായി പ്രത്യക്ഷപ്പെട്ട സൂനാമ്മയെ കണ്ട ലീന ഞെട്ടി. കാര്യങ്ങളുടെ വിശദരൂപം മനസ്സിലാക്കിയ അവൾ എന്തോ തീരുമാനിച്ചുറപ്പിച്ചതുപോലെ പാല് വാങ്ങി തിരികെ പോയി.\nസൂനാമ്മ പതിവുപോലെ കാലത്ത് പുഴുക്ക് തയ്യാറാക്കി (പുഴുക്കിൽ ഇന്ന് ചേന ഉൾപ്പെടുത്തിയില്ല). വാസുവിന്റെ കാപ്പിക്കടയിലെ കട്ടനുമടിച്ച് തമ്പിച്ചേട്ടൻ സമയത്ത് തന്നെ എത്തി, പുഴുക്ക് അടിക്കാൻ. കുശാലായി പുഴുക്ക് അടിച്ചുകൊണ്ട് ഇരിക്കുന്നതിനിടയിൽ അവന്റെ കണ്ണുകൾ അറിയാതെ ചെന്നു പതിച്ചത് അവളുടെ മുഞ്ഞിക്ക്. അവൻ തരിച്ചിരുന്നു പോയി. തന്റെ കരവിരുതു തന്നെ അല്ലെ അവളുടെ മോഖത്തു കാണുന്നത്. അവനു സഹതാപം തോന്നി. ചീമച്ചേമ്പിൻ കഷ്ണം തൊണ്ടയിൽനിന്ന് ഇറങ്ങാൻ പാടുപെട്ടു. ഒരു പരുവത്തിൽ അതിനെ കടത്തി വിട്ട് ഒരു കവിളു കട്ടനും മോന്തിയിട്ടവൻ എഴുന്നേറ്റു. “എന്റെ പൊന്നു സൂനാമ്മേ…എന്നാലും…ഇത്രേം വരുമെന്ന്… ചിന്തിച്ചില്ല.. പെട്ടെന്നുണ്ടായ ദേഷ്യത്തിന്…ഇനി ഒരിക്കലും…അവൻ പതിവുപോലെ വാക്കുകൾ കൂട്ടി ചേർക്കാൻ പാടു\nപെടുമ്പോഴേക്കും അതാ മുറ്റത്തേക്ക് ഒരു ജീപ്പ് കയറിവന്നു. ഡോക്ടർ ലീനയും പോലീസുകാരും അതിൽനിന്ന് ഇറങ്ങി. അവൻ കിടുങ്ങിപ്പോയി. സൂനാമ്മ വിറച്ചു. ഡോക്ടർ ലീന സൂനാമ്മയെ ബോധവൽക്കരിക്കാൻ ശ്രമിച്ചു. ഡോക്ടറുടെ ബോധവൽക്കരണം വകവയ്ക്കാതെ അവൾ മുറവിളികൂട്ടി, “തമ്പിച്ചേട്ടാ തമ്പി ച്ചേട്ടാ….” ആര് എവിടെ കേൾക്കാൻ? ചേട്ടനെയും കൊണ്ട് പോലീസ് ജീപ്പ് പറപറന്നു. സൂനാമ്മയുടെ കണ്ണിൽ വീണ്ടും ഇരുട്ടുകയറി. തമ്പിച്ചേട്ടന്റെ പുറത്ത് ഇടിയും മിന്നലും! കണ്ണിൽ പേമാരിയും!! ഇവിടെ കഥ തീരുന്നു.\nപ്രിയപ്പെട്ട വായനക്കാരേ, തമ്പിച്ചേട്ടന്റെ വിനോദം തുടരുന്ന പക്ഷം സൂനാമ്മയെ ശാക്തീകരിക്കേണ്ടതിന് ലീനമാരെ ആവശ്യം ഉണ്ടല്ലോ എന്നു മനസിലാക്കിയിട്ടാണ് വനിതാ ദിനത്തോടനുബന്ധിച്ച് ഞാൻ ഈ കഥ എഴുതിയത്.\nഒരു പത്തു വർഷം എങ്കിലും പിന്നോട്ട് പോയി ചിന്തിക്കേണ്ടതാണ് ഈ കഥ, കാലം മാറി, കഥകൾക്കു പുതിയ നിറമാണ് ഇപ്പോൾ എന്നു നിങ്ങൾക്ക് തോന്നാം. എനിക്കും തോന്നിയിട്ടുണ്ട്. പക്ഷേ, സൂക്ഷിച്ചു നോക്കിയപ്പോൾ നിറങ്ങൾക്കു തെല്ലും മാറ്റം വന്നിട്ടില്ലാത്ത ഇതുപോലുള്ള കഥകളും തുടർക്കഥ ആണ് എന്ന ബോധ്യത്തോടുകൂടെ തന്നെയാണ് എന്റെ ചെറിയ തൂലിക ചലിച്ചത്.\n– മറിയാമ്മ റോയി, സെക്കന്ദരാബാദ്.\nFOOD FOR THOUGHT: Safety Redefined | Simjan Jacob Cheera\nചെറു ചിന്ത: അകലം വിട്ടു അനുഗമിക്കുന്നവർ | ഇവാ. അജി ഡേവിഡ്, വെട്ടിയാർ\nചെറുചിന്ത: വിവേകം നഷ്ടപെടുമ്പോൾ… | ദീന ജെയിംസ് ആഗ്ര\nശുഭദിന സന്ദേശം: വിസ്മയിച്ചു വിശ്വസിച്ചു | ഡോ. സാബു പോൾ\nശുഭദിന സന്ദേശം: ഒഹോലയും ഒഹോലീബയും | ഡോ. സാബു പോൾ\nശുഭദിന സന്ദേശം : സുഭിക്ഷവും ദുർഭിക്ഷവും | ഡോ. സാബു പോൾ


വടകര താലൂക്ക് ഓഫീസ് കെട്ടിടത്തിൽ വീണ്ടും പുക; താത്കാലിക ഓഫീസ് നാളെ മുതൽ പ്രവർത്തിക്കുമെന്ന് അധികൃതർ\nവടകര താലൂക്ക് ഓഫീസ് കെട്ടിടത്തിൽ നിന്ന് വീണ്ടും പുക. പുക കണ്ടത്ത് കാവൽ നിന്ന പൊലീസുകാരാണ്. അഗ്നിശമന സേനയെത്തി പുക അണച്ചു. കഴിഞ്ഞ ദിവസം കത്തിയ റെക്കോർഡ് റൂമിൽ നിന്നാണ് ആറര മണിയോടെ തീയും പുകയും ഉയർന്നത്. അന്ന് കെടുത്തിയ മരക്കഷ്ണങ്ങളിൽ നിന്ന് തീ പിടിച്ചതാണെന്നാണ് പ്രാഥമിക നിഗമനം.\nഅതേസമയം വടകര താലൂക്ക് ഓഫീസ് നാളെ മുതൽ പ്രവർത്തിക്കുമെന്നും സബ് ട്രഷറിയിലാണ് താത്കാലിക സംവിധാനം ഒരുക്കുന്നതെന്നും അധികൃതർ അറിയിച്ചു. രാവിലെ പത്ത് മുതൽ വൈകീട്ട് അഞ്ച് വരെ ഓഫിസ് പ്രവർത്തിക്കും. താലൂക്ക് ഓഫീസിൽ തീപിടിച്ചതിനെ തുടർന്നാണ് താൽക്കാലിക ഓഫീസ് തുറന്നത്.\nഅതിനിടെ, തീപ്പിടിത്ത കേസിൽ ആന്ധ്ര സ്വദേശി സതീഷ് നാരായണന്റെ അറസ്റ്റ് രേഖപ്പെടുത്തി. നേരത്തെ മൂന്നു കേസിൽ അറസ്റ്റ് രേഖപ്പെടുത്തിയിരുന്നു. കുറ്റം സമ്മതിച്ചതോടെയാണ് നാലാമത്തെ കേസിലും അറസ്റ്റ് രേഖപ്പെടുത്തിയത്.\nStory Highlights : vadakara-taluk-office-on-fire-again-temporary-office-from\nRead more on: kerala | vadakara thaluk office


യൂനിറ്റി റമദാൻ ഖുർആൻ ക്വിസ് വിജയിപ്പിച്ച എല്ലാവർക്കും അഭിനന്ദനം - മുഹമ്മദ് സാജിദ് നദ്‌വി\nയൂനിറ്റി റമദാൻ ഖുർആൻ ക്വിസ്\nകണ്ണൂർ: യൂണിറ്റി മീഡിയ www.unitymedia.in നടത്തിയ റമദാൻ ഓൺലൈൻ ക്വിസിൽ ഏറ്റവും ഉയർന്ന മാർക്ക് നേടി ഒപ്പത്തിനൊപ്പമെത്തിയ മൂന്ന് ജേതാക്കളെയും അഭിനന്ദിക്കുന്നു. 90 ശതമാനത്തിലേറെ മാർക്ക് നേടി 80 ഓളം പേർ ഉണ്ടായി എന്നത് മൽസരം വാശിയേറിയതിന്റെ ഉദാഹരണമാണ്. മൂവായിരത്തോളം പേരുടെ പങ്കാളിത്തവും നൈരന്തര്യവും കൊണ്ട് വമ്പിച്ച വിജയമാക്കി തീർത്ത അല്ലാഹുവിന് സ്തുതി.\nഖുർആൻ പഠനത്തെ ഗൗരവമായി സമീപിക്കുന്ന ജനങ്ങളിലെ താൽപര്യം പ്രകടമായ മൽസരമാണ് അരങ്ങേറിയത്. ആദ്യവസാനം വരെ മൽസരത്തിൽ പങ്കെടുത്ത എല്ലാവരെയും അഭിനന്ദിക്കുന്നു. കുടുംബങ്ങളും കൂട്ടായ്മകളും എല്ലാ വിഭാഗം ജനങ്ങളും മുതിർന്നവരും കുട്ടികളും ഉൾപ്പെടെ സജീവ പങ്കാളികളായി. ജമാഅത്ത് ജില്ലാ പി.ആർ & സോഷ്യൽ മീഡിയ കൺവീനർ മുഷ്താഖ് അഹമദിന്റെ നേതൃത്വത്തിൽ അസ്ഹർ ഏഴരയുടെ മേൽനോട്ടത്തിൽ സാങ്കേതിക ടീം യൂനിറ്റി മീഡിയ വെബ് സൈറ്റ് എന്ന പുതിയ സംരംഭത്തെ കുറ്റമറ്റ നിലയിൽ നയിച്ചു. ഇസ്ലാമിക വകുപ്പ് ജില്ലാ കൺവീനർ ടി.കെ. മുഹമ്മദലിയുടെ നേതൃത്വത്തിലുള്ള യുവ പണ്ഡിതരുടെ ശ്രേണി ക്വിസിനെ വിജ്ഞാനപ്രദമാക്കുന്നതിൽ വലിയ പങ്കാണ് വഹിച്ചത്. മൽസരാർത്ഥികളുടെ ഇസ് ലാമിക വൈജ്ഞാനിക നിലവാരം പ്രശംസനീയമാണ്. ഓരോ ദിവസത്തെയും ക്വിസിന്റെ ഫലപ്രഖ്യാപനം ഒന്നിനൊന്ന് നിലവാരം പുലർത്തുന്നതായി.\nഇസ്ലാമിക ദർശനത്തെ പുതിയ സങ്കേതങ്ങൾ ഉപയോഗിച്ച് പ്രസരിപ്പിക്കാൻ കഴിയുമെന്നും, മറ്റേതൊരു സംരംഭത്തെക്കാളും പ്രവിശാലമാണ് സോഷ്യൽ മീഡിയ ദൗത്യമെന്നും ബോധ്യപ്പെടുത്തുന്നു ഈ അനുഭവം. പുതിയ കാലത്തിനനുസരിച്ച് വിജ്ഞാന രംഗം ചലിപ്പിക്കാവുന്ന നല്ല പാഠമെന്ന നിലയിൽ ഇനിയും നമുക്ക് കുറേ ചുവട് വെപ്പുകൾ നിർവഹിക്കാൻ ഇത് പ്രചോദനമാണ്. മൽസരാർത്ഥികൾക്കും പിന്നണിയിൽ നിന്നവർക്കും ഒരിക്കൽ കൂടി അഭിവാദ്യമർപ്പിക്കുന്നു.\nഅല്ലാഹു നമ്മെ അനുഗ്രഹിക്കട്ടെ.\nപി.കെ.മുഹമ്മദ് സാജിദ് നദ് വി\nപ്രസിഡന്റ്, ജമാഅത്തെ ഇസ് ലാമി കണ്ണൂർ


ആര്യ രാജേന്ദ്രൻ തിരുവനന്തപുരം കോർപ്പറേഷൻ മേയർ » Newsthen\nതിരുവനന്തപുരം കോർപ്പറേഷൻ മേയറായി ആര്യ രാജേന്ദ്രനെ തെരഞ്ഞെടുത്തു. 54 വോട്ടുകൾ നേടിയാണ് ആര്യ മേയർ സ്ഥാനത്തേക്ക് തെരഞ്ഞെടുക്കപ്പെട്ടത്.\nആകെ 99 അംഗങ്ങൾ വോട്ട് രേഖപ്പെടുത്തിയതിൽ ഒരു വോട്ട് അസാധുവായി. ക്വാറനൈറെനിലായതിനാൽ ഒരംഗത്തിന് വോട്ട് രേഖപ്പെടുത്താൻ കഴിഞ്ഞില്ല. വോട്ട് നില ചുവടെ.\nആര്യ രാജേന്ദ്രൻ (എൽ.ഡി.എഫ്) – 54\nസിമി ജ്യോതിഷ് (എൻ.ഡി.എ) – 35\nമേരി പുഷ്പം (യു.ഡി.എഫ്) – 09\narya rajendran kerala trivandrum mayor\nതിരുവല്ല നഗരസഭ ചെയർപേഴ്സൺ ആയി ബിന്ദു ജയകുമാര്


മൂന്നു സംസ്ഥാനങ്ങളില് ബിജെപി തോല്‍ക്കുമെന്ന് സര്‍വേ\nWed Jan 23 2019 17:00:48 GMT+0530 (IST)\nന്യൂഡല്‍ഹി: നിയമസഭാ തിരഞ്ഞെടുപ്പ് നടക്കാനിരിക്കുന്ന അഞ്ചു സംസ്ഥാനങ്ങളില് മൂന്നിടത്ത് ബിജെപിക്കു ഭരണം നഷ്ടപ്പെടുമെന്ന് അഭിപ്രായ സര്‍വേ. രാജസ്ഥാന്, മധ്യപ്രദേശ്, ഛത്തീസ്ഗഡ് എന്നീ സംസ്ഥാനങ്ങളില് കോണ്‍ഗ്രസ് അധികാരത്തിലെത്തുമെന്നാണ് എബിപി ന്യൂസ്-സി വോട്ടര് സര്‍വേ പ്രവചിക്കുന്നത്.\nമധ്യപ്രദേശില് ആകെയുള്ള 230ല് 122 സീറ്റും നേടി കോണ്‍ഗ്രസ് തനിച്ചു ഭരിക്കുമെന്ന് സര്‍വേ പ്രവചിക്കുന്നു. ബിജെപിക്ക് ഇവിടെ 108 സീറ്റേ ലഭിക്കൂ. കഴിഞ്ഞ നിയമസഭാ തിരഞ്ഞെടുപ്പില് 165 സീറ്റ് നേടിയാണ് മധ്യപ്രദേശില് ബിജെപി അധികാരത്തിലെത്തിയത്. കോണ്‍ഗ്രസ് 58 സീറ്റിലും മറ്റുള്ളവര്7സീറ്റിലുമാണ് ഇവിടെ ജയിച്ചത്. നവംബര് 28നാണ് മധ്യപ്രദേശിലെ വോട്ടെടുപ്പ്.\nഛത്തീസ്ഗഡില് 90ല് 47 സീറ്റ് നേടിയാണ് കോണ്‍ഗ്രസ് അധികാരത്തില് തിരിച്ചെത്തുകയെന്ന് സര്‍വേ അഭിപ്രായപ്പെട്ടു. ബിജെപിക്ക് 41 സീറ്റ് ലഭിക്കും. മറ്റുള്ളവര്‍ക്ക് രണ്ടു സീറ്റും. 2013ല് ഇവിടെ ബിജെപി 49 സീറ്റും കോണ്‍ഗ്രസ് 39 സീറ്റുമാണ് നേടിയത്. ഛത്തീസ്ഗഡില് നവംബര് 12നും 20നും രണ്ടു ഘട്ടങ്ങളിലായാണ് തിരഞ്ഞെടുപ്പ് നടക്കുന്നത്.\nരാജസ്ഥാനിലെ 200 സീറ്റില് 142 എണ്ണം നേടി കോണ്‍ഗ്രസ് ഗംഭീര വിജയം കൈവരിക്കുമെന്നാണ് പ്രവചനം. 2013ല് 163 സീറ്റ് നേടി അധികാരത്തിലെത്തിയ ബിജെപി 56 സീറ്റിലേക്ക് ഒതുങ്ങും. ബാക്കി രണ്ടു സീറ്റ് മറ്റുള്ളവര്‍ക്ക് ലഭിക്കുമെന്നും സര്‍വേ വ്യക്തമാക്കുന്നു. ഡിസംബര് ഏഴിനാണ് ഇവിടെ വോട്ടെടുപ്പ് നടക്കുന്നത്.\nമുഖ്യമന്ത്രി വസുന്ധര രാജെ സിന്ധ്യക്കെതിരായ ജനവികാരമാണ് കോണ്‍ഗ്രസ്സിന്റെ അനുകൂല ഘടകമെന്ന് സര്‍വേയില് പങ്കെടുത്തവര് അഭിപ്രായപ്പെട്ടു. നിലവില് കോണ്‍ഗ്രസ്സിന് 21 സീറ്റ് മാത്രമാണ് രാജസ്ഥാനിലുള്ളത്. രാജസ്ഥാനില് മുഖ്യമന്ത്രിയാവാന് ഏറ്റവും യോഗ്യന് കോണ്‍ഗ്രസ്സിന്റെ സചിന് പൈലറ്റാണെന്നാണ് കൂടുതല് ആളുകള് അഭിപ്രായപ്പെട്ടത്.\nതൊഴിലില്ലായ്മ, കുടിവെള്ളപ്രശ്‌നം, റോഡ് വികസനം, കാര്‍ഷികം തുടങ്ങിയ ജനകീയ വിഷയങ്ങളാണ് ഈ മൂന്നിടത്തും തിരഞ്ഞെടുപ്പ് വിധി നിര്‍ണയിക്കുകയെന്നും സര്‍വേ പറയുന്നു.


will rohit sharma overtake virat kohli as number one odi batsmen? check the numbers since 2018 | 2018 മുതല് ഏകദിന റാങ്കിങ്ങില് കോലി തലപ്പത്ത്, പിന്നാലെ രോഹിതും; 2021ല് 'കോലി കോട്ട' തകരുമോ? - Malayalam MyKhel\n» 2018 മുതല് ഏകദിന റാങ്കിങ്ങില് കോലി തലപ്പത്ത്, പിന്നാലെ രോഹിതും; 2021ല് 'കോലി കോട്ട' തകരുമോ?\nUpdated: Tuesday, March 2, 2021, 15:02 [IST]\nമുംബൈ: ഏകദിനത്തിലെ നിലവിലെ ഏറ്റവും മികച്ച താരമാരെന്ന ചോദ്യത്തിന് വിരാട് കോലിയെന്നല്ലാതെ മറ്റ് ഉത്തരം ഉണ്ടായേക്കില്ല. 2009 മുതല് ആരംഭിച്ച ഏകദിന കരിയറില് 2012ന് ശേഷം കോലിയുടെ ഏറ്റവും കുറഞ്ഞ ഏകദിന റാങ്കിങ് മൂന്നാണ്. 2014 മുതല് 2017വരെ രണ്ടാം സ്ഥാനക്കാരനായിരുന്ന കോലി 2018ന് ശേഷം ഇതുവരെ ഏകദിന ബാറ്റിങ് റാങ്കിങ്ങില് ഒന്നാം സ്ഥാനത്ത് തുടരുകയാണ്. 2020ലും ഒന്നാം സ്ഥാനം നിലനിര്‍ത്താന് കോലിക്കായി.\nRohit Sharma Vs Virat Kohli: Who’s the BEST all-time ODI batsman for India?\n2021 പുരോഗമിക്കവെ കോലിക്ക് കാര്യങ്ങള് അത്ര എളുപ്പമല്ല. മൂന്നക്കം കാണാനായി കഷ്ടപ്പെടുന്ന കോലിക്ക് മുന്നില് വലിയ വെല്ലുവിളിയാണ് ഈ വര്‍ഷം കാത്തിരിക്കുന്നത്. ക്യാപ്റ്റനെന്ന നിലയിലും ബാറ്റ്‌സ്മാനെന്ന നിലയിലും കോലിക്ക് തന്റെ രാജകീയ ഇരിപ്പിടം നഷ്ടമാവാതിരിക്കാന് ഏറ്റവും മികച്ചത് തന്നെ കാഴ്ചവെക്കേണ്ടതായുണ്ട്. 2021ല് ഏകദിന റാങ്കിങ്ങില് കോലിയെ രോഹിത് കടത്തിവെട്ടുമോ? 2018ന് ശേഷമുള്ള കണക്കുകള് നോക്കാം.\nവിരാട് കോലിയുടെ കളിക്കണക്കുകള്\n2018ല് 14 ഏകദിനം കളിച്ച കോലി 133.6 ശരാശരിയില് 1202 റണ്‍സാണ് നേടിയത്. ഇതില് മൂന്ന് അര്‍ധ സെഞ്ച്വറിയും6സെഞ്ച്വറിയും ഉള്‍പ്പെടും. 123 ഫോറും 13 സിക്‌സും പറത്തിയ കോലിയുടെ ഉയര്‍ന്ന സ്‌കോര് 160 ആയിരുന്നു. 2019ല് 25 ഏകദിനം കളിക്കാന് കോലിക്കായി. 59.9 ശരാശരിയില് 1377 റണ്‍സാണ് അദ്ദേഹം നേടിയത്.7അര്‍ധ സെഞ്ച്വറിയും അഞ്ച് സെഞ്ച്വറിയും നേടിയ കോലി 133 ഫോറും 8 സിക്‌സും അടിച്ചെടുത്തു. 123 റണ്‍സായിരുന്നു കോലിയുടെ ഉയര്‍ന്ന സ്‌കോര്.\n2020ല്9ഏകദിനം കളിച്ച കോലി 47.9 ശരാശരിയില് നേടിയത് 431 റണ്‍സാണ്. അഞ്ച് അര്‍ധ സെഞ്ച്വറി നേടിയെങ്കിലും ഒരു തവണ പോലും മൂന്നക്കം കാണാനായില്ല. 35 ഫോറും5സിക്‌സുമാണ് കോലി സ്വന്തമാക്കിയത്. 2020 ആയപ്പോഴേക്കും സ്‌ട്രൈക്കറേറ്റിലും ശരാശരിയിലും ബൗണ്ടറികളുടെ എണ്ണത്തിലുമെല്ലാം കോലി പിന്നോട്ടാണ്.\nതുടര്‍ച്ചയായി മൂന്ന് വര്‍ഷം ഏകദിന റാങ്കിങ്ങിലെ ഒന്നാം സ്ഥാനക്കാരനായ കോലിക്ക് 2021ല് തലപ്പത്ത് നിന്ന് താഴെയിറങ്ങേണ്ടി വരുമോയെന്ന് കാത്തിരുന്ന്. ഈ വര്‍ഷം ഇംഗ്ലണ്ടിനെതിരെയാണ് ഇന്ത്യയുടെ ആദ്യ ഏകദിന പരമ്പര നടക്കുന്നത്.\nപിന്നാലെ രോഹിത് ശര്‍മ\nസമീപകാലത്തായി കോലിയേക്കാള് ഇന്ത്യയുടെ വിശ്വസ്തനായി രോഹിത് മാറിയിരിക്കുകയാണ്. നിലവില് മൂന്ന് ഫോര്‍മാറ്റിലും ടീമിന്റെ ഭാഗമായ രോഹിത് ഏകദിനത്തിലാണ് കൂടുതല് ശക്തന്. 2018ല് 19 ഏകദിനം കളിച്ച രോഹിത് 73.6 ശരാശരിയില് നേടിയത് 1029 റണ്‍സാണ്.3അര്‍ധ സെഞ്ച്വറിയും5സെഞ്ച്വറിയും ഇതില് ഉള്‍പ്പെടും. 104 ഫോറും 39 സിക്‌സുമാണ് രോഹിത് പറത്തിയത്. 162 ആയിരുന്നു ഉയര്‍ന്ന സ്‌കോര്.\n2019ല് രോഹിത് ഇന്ത്യക്ക് വലിയ പ്രതീക്ഷ തന്നെ വര്‍ഷമാണ്. ഏകദിന ലോകകപ്പില് അഞ്ച് സെഞ്ച്വറികളാണ് അദ്ദേഹം അടിച്ചെടുത്തത്. 27 മത്സരത്തില് നിന്ന് 57.3 ശരാശരിയില് 1490 റണ്‍സാണ് രോഹിതിന്റെ സമ്പാദ്യം.6അര്‍ധ സെഞ്ച്വറിയും7സെഞ്ച്വറിയുമാണ് രോഹിത് നേടിയത്. 146 ഫോറും 36 സിക്‌സും 2019ല് അദ്ദേഹം സ്വന്തം പേരിലാക്കി. 159 റണ്‍സാണ് ഉയര്‍ന്ന സ്‌കോര്.\n2020ല്3മത്സരം മാത്രമാണ് രോഹിതിന് കളിക്കാനായത്. 57 ശരാശരിയില് 171 റണ്‍സാണ് അവസാന വര്‍ഷം രോഹിത് നേടിയത്.16 ഫോറും6സിക്‌സും പറത്തിയ അദ്ദേഹം ഒരു സെഞ്ച്വറി മാത്രമാണ് നേടിയത്. 119 റണ്‍സാണ് ഉയര്‍ന്ന സ്‌കോര്.\nIPL 2021: എന്നാലും ഇതെങ്ങനെ? റീപ്ലേയല്ല, കോലിയുടെ ഇന്നിങ്‌സില് അമ്പരന്ന് ലോകം\n21 min ago IPL 2021: സിഎസ്‌കെയ്ക്ക് വേണ്ടി ധോണി ആ അപൂര്‍വ നേട്ടം സ്വന്തമാക്കി, വേറെയാര്‍ക്കും ആ റെക്കോര്‍ഡില്ല\n48 min ago IPL 2021: പ്രകടനം തുടരൂ, നിങ്ങളെ കാത്തിരിക്കുന്നത് ഇന്ത്യന് കുപ്പായം!- ആരൊക്കെയെന്നറിയാം\nRead more about: virat kohli rohit sharma odi cricket വിരാട് കോലി രോഹിത് ശര്‍മ ഏകദിനം


ഹിറ്റ്‌ലർ ജൂതനാണെന്ന ലാവ്‌റോവിൻറെ പ്രസ്താവനയിൽ പുടിൻ ഖേദം പ്രകടിപ്പിച്ചു – World Indian News\nHeadlines Israel Russia\nടെൽ അവീവ് : ജർമ്മൻ ഏകാധിപതി ഹിറ്റ്‌ലർ ജൂത വംശജനാണെന്ന വിദേശകാര്യ മന്ത്രി സെർജി ലാവ്‌റോവിൻറെ പ്രസ്താവനയിൽ റഷ്യൻ പ്രസിഡന്റ് വ്‌ളാഡിമിർ പുടിൻ ഖേദം പ്രകടിപ്പിച്ചു. ലാവ്‌റോവിൻറെ പ്രസ്താവനയിൽ ഇസ്രായേൽ ശക്തമായ പ്രതിഷേധം രേഖപ്പെടുത്തുകയും റഷ്യൻ അംബാസഡറെ വിളിച്ചുവരുത്തി മാപ്പ് പറയണമെന്ന് ആവശ്യപ്പെടുകയും ചെയ്തിരുന്നു.\nമാരിപോളിലെ ഉരുക്ക് ഫാക്ടറിയിൽ നിന്ന് സാധാരണക്കാരെ സുരക്ഷിതമായി ഒഴിപ്പിക്കാൻ അഭ്യർത്ഥിക്കാൻ വ്യാഴാഴ്ച പ്രസിഡന്റ് പുടിനെ വിളിച്ചതായി ഇസ്രായേൽ പ്രധാനമന്ത്രി നഫ്താലി ബെന്നറ്റ് ട്വീറ്റ് ചെയ്തു. ഫാക്ടറിയിൽ ഉണ്ടായിരുന്ന സാധാരണക്കാരെ സുരക്ഷിതമായി ഒഴിപ്പിക്കാൻ റഷ്യൻ പ്രസിഡന്റ് സമ്മതിച്ചു. ഈ സമയത്ത്, വിദേശകാര്യ മന്ത്രി ലാവ്‌റോവിൻറെ പ്രസ്താവന ഉചിതമായി അദ്ദേഹം പരിഗണിച്ചില്ല. ലാവ്‌റോവിൻറെ പ്രസ്താവനയിൽ പുടിൻ ഖേദം പ്രകടിപ്പിച്ചു.\nജർമ്മൻ ഹോളോകോസ്റ്റിനെക്കുറിച്ച് തൻറെ അഭിപ്രായം പ്രകടിപ്പിക്കാൻ അവസരം നൽകിയതിന് റഷ്യൻ പ്രസിഡന്റ് പ്രധാനമന്ത്രി ബെന്നറ്റിന് നന്ദി പറഞ്ഞു. ഇതിനിടെ ഇസ്രയേലിൻറെ സ്വാതന്ത്ര്യ ദിനത്തിൽ പ്രധാനമന്ത്രി നഫ്താലി ബെന്നറ്റിനെ പുടിൻ അഭിനന്ദിച്ചു. ഇസ്രായേൽ അതിൻറെ 74-ാം സ്വാതന്ത്ര്യദിനം ആഘോഷിക്കുന്നത് ശ്രദ്ധേയമാണ്. പ്രസിഡന്റ് പുടിൻറെ ആശംസകൾക്ക് ബെന്നറ്റ് നന്ദി പറഞ്ഞു. റഷ്യയും ഇസ്രായേലും നല്ല ബന്ധത്തിലാണെന്നത് ശ്രദ്ധേയമാണ്. ഈ ബന്ധങ്ങൾ കാരണം, ഇസ്രായേൽ പ്രധാനമന്ത്രി ബെന്നറ്റ് മോസ്കോയിലേക്ക് പോയി ഉക്രെയ്ൻ യുദ്ധം തടയാൻ ശ്രമിച്ചു.\nനേരത്തെ, ഞായറാഴ്ച നടത്തിയ പരാമർശങ്ങൾക്ക് ഇസ്രായേൽ ഉൾപ്പെടെ നിരവധി പാശ്ചാത്യ രാജ്യങ്ങൾ ലാവ്‌റോവിനെ ശാസിച്ചിരുന്നു. ‘ഹിറ്റ്‌ലറിനും ജൂത രക്തം ഉണ്ടായിരുന്നു’ എന്ന് അവകാശപ്പെടുകയും, ഏറ്റവും മോശമായ യഹൂദ വിരോധം യഹൂദൻമാരാണെന്ന് പറയുകയും ചെയ്തു. റഷ്യയുടെ നിലപാട് വിശദീകരിക്കാൻ ശ്രമിക്കുന്നതിനിടെ ഒരു അഭിമുഖത്തിലാണ് ലാവ്‌റോവ് ഇക്കാര്യം പറഞ്ഞത്. ഉക്രെയ്‌നെ നാസിഫൈ ചെയ്യാൻ റഷ്യ സൈനിക നടപടി ആരംഭിച്ചതായും അദ്ദേഹം പറഞ്ഞു.\nഒഡീഷയിൽ ചുഴലിക്കാറ്റ് മുന്നറിയിപ്പ്


തൃശൂര് ശൈലിയില് ജയസൂര്യ പ്രാഞ്ചിയേട്ടനെ വെല്ലുമോ | Thrissur Slang To make A Comeback in Punyalan Agarbathis - Malayalam Filmibeat\n» തൃശൂര് ശൈലിയില് ജയസൂര്യ പ്രാഞ്ചിയേട്ടനെ വെല്ലുമോ\nതൃശൂര് ശൈലിയില് ജയസൂര്യ പ്രാഞ്ചിയേട്ടനെ വെല്ലുമോ\nPublished: Tuesday, October 1, 2013, 16:04 [IST]\nആനപ്പിണ്ടം വാരിയത് വെറുതെയായില്ല!\nഈ സംവിധായകനും കേമനാട്ടോ\nപുണ്യാളന് അഗര്‍ബത്തിയുടെ സുഗന്ധം\nകാലങ്ങള്‍കൊണ്ട് തീര്‍ക്കപ്പെട്ട പല സങ്കല്‍പ്പങ്ങളെയും ബിംബങ്ങളെയും ശൈലികളെയുമെല്ലാം തച്ചുടച്ചുകൊണ്ടാണ് മലയാളസിനിമയില് മാറ്റങ്ങള് വരുന്നത്. മുമ്പ് പറയാന് പാടില്ലാത്തതെന്ന് അടയാളപ്പെടുത്തപ്പെട്ട പല കാര്യങ്ങളും സിനിമയിലുണ്ടായിരുന്നു. ഇന്നു നാടന് തെറികള് വരെ തിയേറ്ററുകളില് മുഴങ്ങിക്കേള്‍ക്കുന്നുണ്ട്(ഇക്കാര്യത്തില് മറ്റെല്ലാകാര്യത്തിലുമെന്നപോലെ അഭിപ്രായങ്ങള് പലവിധമുണ്ടായിരിക്കും) ഇതെല്ലാം മാറ്റത്തിന്റെ ഭാഗം തന്നെയാണ്. മുമ്പ് മലയാളസിനിമയിലെ മലയാളമെന്നാല് വള്ളുവനാടന് മലയാളമായിരുന്നു.\nസിനിമയിലെ മാടമ്പിമാരും ചട്ടമ്പിമാരുമെല്ലാം വള്ളുവനാടന് ഭാഷയില് മാത്രമേ സംസാരിച്ചിരുന്നുള്ളു. തൊണ്ണൂറുകളില് ഈ ശൈലി വളരെ ശക്തമായി നിലനിന്നിരുന്നു. ഇതിന് ഒരു അപവാദമായി വരാറുണ്ടായിരുന്നത് മുസ്ലീം, ക്രിസ്ത്യന് പശ്ചാത്തലത്തില് കഥ പറയുന്ന സിനിമകള് മാത്രമായിരുന്നു. കേരളത്തിലെ ഹിന്ദുക്കള് മുഴുവന് വള്ളുവനാടന് ഭാഷയാണ് സംസാരിക്കുന്നതെന്ന രീതിയിലായിരുന്നു കഥാപാത്രങ്ങള്‍ക്കുള്ള ഡയലോഗുകള് എഴുതിനല്‍കപ്പെട്ടിരുന്നത്.\nഎന്നാല് ഇന്ന് പ്രാദേശികഭേദങ്ങള് സിനിമകളില് താരങ്ങളാവുകയാണ്. സംവിധായകന് രഞ്ജിത്ത് പ്രാഞ്ചിയേട്ടന് ആന്റ് ദി സെയിന്റ് എന്ന ചിത്രത്തിലൂടെ തൃശൂര് ഭാഷയെ നല്ല ഒന്നാന്തരമായി ഉപയോഗപ്പെടുത്തുകയുണ്ടായി. ഇതിന് പിന്നാലെ ഈ തൃശൂര് സ്ലാങ്ങുമായി പല ചിത്രങ്ങളുമെത്തി. പിന്നീട് കാസര്‍ക്കോട് മലയാളവും കോഴിക്കോടന്, കണ്ണൂര് ശൈലികളും സിനിമകളില് വളരെ വിജയകരമായി ഉപയോഗിക്കപ്പെട്ടു. ഇപ്പോഴിതാ ഇക്കൂട്ടത്തിലേയ്ക്ക് പുതിയൊരു ചിത്രം കൂടിയെത്തുന്നു. ജയസൂര്യ നായകനാകുന്ന പുണ്യാളന് അഗര്‍ബത്തീസാണ് വീണ്ടും തൃശൂര് സ്ലാങ് പരീക്ഷിയ്ക്കുന്നത്.\nഒരു വമ്പന് കോമഡിച്ചിത്രമായിട്ടാണ് അഗര്‍ബത്തീസ് ഒരുങ്ങുന്നത്. രഞ്ജിത്ത് ശങ്കറാണ് സംവിധായകന്, രഞ്ജിത്ത് ശങ്കറും ജയസൂര്യയും ചേര്‍ന്നാണ് ചിത്രം നിര്‍മ്മിക്കുന്നത്. അഗര്‍ബത്തി ബിസിനസില് പല നൂതന ആശയങ്ങളും പരീക്ഷിയ്ക്കുന്ന ഒരാളുടെ കഥയാണ് ചിത്രം പറയുന്നത്. പ്രാഞ്ചിയേട്ടനില് തൃശൂര് ശൈലിയുമായി മമ്മൂട്ടി തകര്‍ത്തതുപോലെ ജയസൂര്യ തൃശൂര് സ്ലാങ്ങിന്റെ അടുത്ത ബ്രാന്റ് അംസാഡറാകുമോയെന്ന് കാത്തിരുന്ന് കാണാം.\nRead more about: punyalan agarbathees jayasurya ranjith sankar malayalam പുണ്യാളന് അഗര്‍ബത്തീസ് ജയസൂര്യ തൃശൂര് ഭാഷ മലയാളം പ്രാഞ്ചിയേട്ടന് ആന്റ് ദി സെയിന്റ്\nNow actor Jayasurya is trying his hand on the Thrissur slang of Malayalam in new film Punyalan Agarbathis.\nStory first published: Tuesday, October 1, 2013, 16:04 [IST]


ഇന്ത്യക്കാരന് 10 ലക്ഷം ദിര്‍ഹം സമ്മാനം; തട്ടിപ്പെന്ന് കരുതി തള്ളി | Malayalam News\nഇന്ത്യക്കാരന് 10 ലക്ഷം ദിര്‍ഹം സമ്മാനം; തട്ടിപ്പെന്ന് കരുതി തള്ളി\nദുബായ്- ദുബായ് ഡ്യൂട്ടി ഫ്രീ നറുക്കെടുപ്പില് പത്ത് ലക്ഷം ദിര്‍ഹം സമ്മാനമടിച്ചത് വിശ്വസിക്കാതെ ഇന്ത്യക്കാരന്. നറുക്കെടുപ്പിന്റെ പേരില് തട്ടിപ്പുകള് വ്യാപകമായതാണ് സമ്മാനം ലഭിച്ച കാര്യം ഫോണില് അറിയിച്ചപ്പോള് ഇന്ത്യക്കാരനായ നരേഷ് കുമാര് വിശ്വസിക്കാതെ തള്ളിക്കളഞ്ഞത്.\nഡ്യൂട്ടി ഫ്രീ മില്ലേനിയം മില്യണയര് റാഫിള് നറുക്കെടുപ്പിലാണ് അബുദാബിയില് താമസിക്കുന്ന നരേഷ് കുമാറിന് പത്ത് ലക്ഷം ദിര്‍ഹം ലഭിച്ചത്. സ്വദേശമായ രാജസ്ഥാനിലെ ജയ്പൂരിലേക്ക് പോകുമ്പോഴാണ് ഇദ്ദേഹം ടിക്കറ്റ് വാങ്ങിയത്. ബംബര് സമ്മാനമടിച്ച കാര്യം അറിയിച്ച് കൂടുതല് വിവരങ്ങള് ചോദിച്ചപ്പോഴാണ് വിശദാംശങ്ങള് കൈമറാന് ഇദ്ദേഹം വിസമ്മതിച്ചത്.\nഇതുപോലുള്ള പ്രമോഷന് തട്ടിപ്പുകള് വ്യാപകമായിരിക്കെ എങ്ങനെ വിശ്വസിക്കുമെന്നാണ് അദ്ദേഹത്തിന്റെ ചോദ്യം. ശരിക്കുമുള്ള സമ്മാനമായതിനാല് ദുബായ് ഡ്യൂട്ടി ഫ്രീക്ക് നന്ദി. 275-ാം സീരീസില് ടിക്കറ്റ് നമ്പര് 2765 നാണ് ഇദ്ദേഹത്തിന് സമ്മാനമടിച്ചത്.\nഇന്നലെ വിജയികളായി പ്രഖ്യാപിച്ച മൂന്ന് പേര്‍ക്ക് ലക്ഷ്വറി കാറും മോട്ടോര് സൈക്കിളുകളും ലഭിച്ചു. ദുബായില് താമസിക്കുന്ന സിറിയക്കാരന് അബീര് റൂപെര്‍ട്ടിനാണ് പോഷ് പാനമെറ4(കരേറ വൈറ്റ്) സ്വന്തമാക്കാനുള്ള ഭാഗ്യം. ടിക്കറ്റ് നമ്പര് 0713.\nസൗദി അറേബ്യയില് താമസിക്കുന്ന സുഡാനി പൗരന് മുതാസ് അലി സൂഖി, ദുബായില് താമസിക്കുന്ന ഫിലിപ്പിനോ ലിയണാര്‍ഡോ റിയാറ്റെ എന്നിവര്‍ക്കാണ് മോട്ടോര് സൈക്കിളുകള്.\nബിഗ് ടിക്കറ്റ് അബുദാബി റാഫിളില് മലയാളിയായ ടോജോ മാത്യുവിന് 70 ലക്ഷം ദിര്‍ഹം സമ്മാനമടിച്ചതിനു പിന്നാലെയാണ് ദുബായ് ഡ്യൂട്ടി ഫ്രീം നറുക്കെടപ്പ് ഫലവും പുറത്തുവന്നത്.\nGulf Dubai duty free


Emalayalee.com - കോണ്‍ഗ്രസ് നേതാവ് അഹമ്മദ് പട്ടേലിന്റെ വസതിയില് എന്‍ഫോഴ്‌സ്‌മെന്റ് പരിശോധന\nകോണ്‍ഗ്രസ് നേതാവ് അഹമ്മദ് പട്ടേലിന്റെ വസതിയില് എന്‍ഫോഴ്‌സ്‌മെന്റ് പരിശോധന\nന്യുഡല്‍ഹി: കള്ളപ്പണകേസില് മുതിര്‍ന്ന കോണ്‍ഗ്രസ് നേതാവ് അഹമ്മദ് പട്ടേലിന്റെ വസതിയില് എന്‍ഫോഴ്‌സ്‌മെന്റ് ഡയറക്ടറേറ്റിന്റെ പരിശോധന. സ്‌റ്റെര്‍ലിംഗ് ബയോടെക് ലിമിറ്റഡുമായി ബന്ധപ്പെട്ട് 5000 കോടിയുടെ ബാങ്ക് വായ്പ തട്ടിപ്പ് ഉയര്‍ന്നിരുന്നു. തട്ടിപ്പിനു ശേഷം കമ്പനി ഉടമകളായ നിതിന്, ചേതന് സന്ദേശര സഹോദരന്മാര് നൈജീരിയിലേക്ക് കടന്നിരുന്നു. ഇവരെ തിരിച്ചെത്തിക്കാന് അന്വേഷണ ഏജന്‍സികള് ശ്രമം തുടരുകയാണ്.\nകേസില് ചോദ്യം ചെയ്യലിന് ഹാജരാകണമെന്ന് അന്വേഷണ ഏജന്‍സി നേരത്തെ പട്ടേലിനോട് ആവശ്യപ്പെട്ടിരുന്നു. എന്നാല് തനിക്ക് 65വയസ്സ് കഴിഞ്ഞുവെന്നും കൊവിഡ് മാര്‍ഗരേഖ പാലിച്ച് യാത്ര ചെയ്യാന് കഴിയില്ലെന്നും പട്ടേല് മറുപടി നല്‍കി. ഇതിന് പിന്നാലെ ശനിയാഴ്ച രാവിലെ വീട്ടില് റെയ്ഡ് നടന്നത്.


കനത്ത മഴ: വടക്കുകിഴക്കന് സംസ്ഥാനങ്ങളില് 20 മരണം | Floodwaters Kill 20 People in AP, Assam - Malayalam Oneindia\nകനത്ത മഴ: വടക്കുകിഴക്കന് സംസ്ഥാനങ്ങളില് 20 മരണം\nPublished: June 13 2000, 23:53 [IST]\nഗുവാഹട്ടി: ഇന്ത്യയുടെ വടക്കുകിഴക്കന് ഭാഗങ്ങളില് കാലവര്‍ഷം കനത്തതിനെത്തുടര്‍ന്ന് 20 മരണം. കഴിഞ്ഞ മൂന്നു ദിവസമായി തുടരുന്ന കനത്തമഴയില് വീടുകള് തകര്‍ന്നാണ് മിക്ക മരണവും.\nഅസം, അരുണാചല് പ്രദേശ് എന്നീ സംസ്ഥാനങ്ങളുടെ വിവിധ ഭാഗങ്ങളില് 10,000ത്തോളം പേര് ഒറ്റപ്പെട്ടുപോയെന്ന് സര്‍ക്കാര് വക്താവ് അറിയിച്ചു. രണ്ടു സംസ്ഥാനങ്ങളിലും 5,000-ത്തിലധികം പേര് ദുരിതാശ്വാസപ്രവര്‍ത്തകരെത്തുന്നതും നോക്കിയിരിപ്പാണ്. ബ്രഹ്മപുത്ര നദി കവിഞ്ഞൊഴുകുമെന്ന് നേരത്തെത്തന്നെ അധികൃതര് മുന്നറിയിപ്പു നല്‍കിയിരുന്നു.\nകാലവര്‍ഷം കനത്തതോടെ മൃഗങ്ങളും ദുരിതത്തിലായി. നദി കവിഞ്ഞൊഴുകിയതില് 4,000ത്തിലധികം കന്നുകാലികള് ചത്തൊടുങ്ങി. ഒറ്റക്കൊമ്പുള്ള കണ്ടാമൃഗങ്ങള് ധാരാളം വസിക്കുന്ന അസമിലെ കാസിരംഗ നാഷണല് പാര്‍ക്ക് വെള്ളത്തില് മുങ്ങി. രണ്ടു വര്‍ഷം മുമ്പുണ്ടായ വെള്ളപ്പൊക്കത്തില് 39 കണ്ടാമൃഗങ്ങള് ചത്തിരുന്നു.\nStory first published: Tuesday, June 13, 2000, 23:53 [IST]


പളളികളിൽ വീണ്ടും പ്രവേശിക്കാനൊരുങ്ങി യാക്കോബായ വിഭാഗം, മുളന്തുരുത്തി പള്ളിക്ക് മുന്നിൽ സംഘർഷാവസ്ഥ | orthodox jacobite church dispute mulanthuruthy\nപളളികളിൽ വീണ്ടും പ്രവേശിക്കാനൊരുങ്ങി യാക്കോബായ വിഭാഗം, മുളന്തുരുത്തി പള്ളിക്ക് മുന്നിൽ സംഘർഷാവസ്ഥ\nKottayam Railway Station, First Published Dec 13, 2020, 9:42 AM IST\nപ്രദേശത്ത് സംഘർഷാവസ്ഥ നിലനിൽക്കുകയാണ്. പുതിയ സംഭവവികാസങ്ങളുടെ അടിസ്ഥാനത്തിൽ പ്രദേശത്ത് പൊലീസിനെ വിന്യസിച്ചിട്ടുണ്ട്. ഇവരെ തടയാനാണ് പൊലീസ് തീരുമാനം.\nകോട്ടയം: സുപ്രീംകോടതി ഉത്തരവിനെത്തുടർന്ന് ഓർത്ത‍ഡോക്സ് വിഭാഗത്തിന് കൈമാറിയ 52 പളളികളിൽ വീണ്ടും പ്രവേശിക്കാനൊരുങ്ങി യാക്കോബായ വിഭാഗം. ഇതനുസരിച്ച് പള്ളികളിലേക്ക് യാക്കോബായ വിഭാഗക്കാർ എത്തിത്തുടങ്ങി. മുളന്തുരുത്തി പഴയ പള്ളിയിലേക്ക് എത്തിയ യാക്കോബായ വിശ്വാസികൾ പള്ളിയിലേക്ക് പ്രവേശിക്കാനുള്ള തീരുമാനത്തിലുറച്ചു നിൽക്കുകയാണ്.\nപള്ളിക്ക് പുറത്തായി സജ്ജീകരിച്ച യാക്കോബായ വിശ്വാസികളുടെ താത്കാലിക പ്രാർത്ഥന കേന്ദ്രത്തിൽ കുർബാന നടത്തിയ മെത്രാപ്പൊലീത്തൻ ട്രസ്റ്റി ബിഷപ് ജോസഫ് മാർ ഗ്രിഗോറിയോസ് പള്ളിമുറ്റത്തെത്തി. പ്രദേശത്ത് സംഘർഷാവസ്ഥ നിലനിൽക്കുകയാണ്. പുതിയ സംഭവവികാസങ്ങളുടെ അടിസ്ഥാനത്തിൽ പ്രദേശത്ത് പൊലീസിനെ വിന്യസിച്ചിട്ടുണ്ട്. ഇവരെ തടയാനാണ് പൊലീസ് തീരുമാനം.\nഅതിനിടെ വടവുകോട് സെൻ്റ് മേരീസ് പള്ളിയിലും, കായംകുളം കട്ടച്ചിറ പള്ളിയിലും പ്രവേശിക്കാനുള്ള യാക്കോബായ സഭാ വിശ്വാസികളുടെ നീക്കം പൊലീസ് തടഞ്ഞു. പളളിക്ക് മുന്നിൽ യാക്കോബായ സഭാ വിശ്വാസികളുടെ പ്രതിഷേധിക്കുകയാണ്. കോടതി വിധി മറികടക്കാൻ അനുവദിക്കില്ലെന്ന് പൊലീസ് വ്യക്തമാക്കി.\nഅതേ സമയം വിശ്വാസികൾക്ക് പളളികളിലേക്ക് വരുന്നതിന് യാതൊരു തടസവും ഇല്ലെന്ന് ഓർത്ത‍ഡോക്സ് സഭ നിലപാട് അറിയിച്ചിട്ടുണ്ട്. വിശ്വാസികൾക്ക് വരാമെങ്കിലും യാക്കോബായ സഭാ വൈദികരെയും ബിഷപ്പുമാരെയും പളളികളിൽ പ്രവേശിപ്പിക്കില്ലെന്നാണ് ഓർത്തഡോക്സ് സഭയുടെ നിലപാട്. മുളന്തുരുത്തി, പിറവം അടക്കമുളള 52 പളളികളിൽ പ്രവേശിക്കുമെന്നാണ് യാക്കോബായ വിഭാഗം അറിയിച്ചിരിക്കുന്നത്. പളളികൾ കൈമാറുന്നതിനെതിരെ യാക്കോബായ സഭ നടത്തുന്ന സമര പരിപാടികളുടെ ഭാഗമായാണ് പളളികളിൽ വീണ്ടും പ്രവേശിക്കാൻ ശ്രമിക്കുന്നത്.\nLast Updated Dec 13, 2020, 9:55 AM IST\n'അഭിനയം നിര്‍ത്തിയിട്ടില്ല'; വ്യത്യസ്തമായ മോഹിപ്പിക്കുന്ന വേഷങ്ങള് ചെയ്യാന് ആഗ്രഹമെന്ന് ബാലചന്ദ്രമേനോന്\nഅടി, തിരിച്ചടി; എഫ്‌സി ഗോവ-എടികെ മോഹന് ബഗാന് മത്സരം സമനിലയില്


അഴിമതിക്കേസില് അറസ്റ്റിലായ സൗദി രാജകുമാരന് അല്‍വലീദ് ബിന് തലാല് മോചിതനായി -\nJanuary 28, 2018, 12:39:00 pm\nറിയാദ്: അഴിമതിയാരോപിച്ച് സൗദി ഭരണകൂടം അറസ്റ്റു ചെയ്ത അല്‍വലീദ് ബിന് തലാല് തടങ്കലില്‍നിന്ന് മോചിതനായി. രണ്ടു മാസത്തെ തടങ്കല് വാസത്തിനു ശേഷമാണ് സൗദിയിലെ ഏറ്റവും വലിയ സമ്പന്നരില് ഒരാള് കൂടിയായ തലാല് മോചിതനാകുന്നത്. തടങ്കലില് കഴിഞ്ഞിരുന്ന റിറ്റ്‌സ് കാര്‍ള്‍ടണ് ഹോട്ടലില് നിന്ന് ഇദ്ദേഹം വീട്ടിലെത്തിയതായി മിഡില് ഈസ്റ്റ് എയ് റിപ്പോര്‍ട്ട് ചെയ്തു.\nThe associates spoke on condition of anonymity because of the sensitivity of the matter https://t.co/K9TXnuYsT5\nനവംബര് നാലിനാണ് കിരീടാവകാശി സല്‍മാന് രാജകുമാരന്റെ നിര്‍ദേശപ്രകാരം ഇദ്ദേഹത്തെയും മറ്റു രാജകുടുംബാംഗങ്ങളെയും സൗദി പൊലീസ് കസ്റ്റഡിയിലെടുത്തിരുന്നത്. ഭരണകൂടവുമായുള്ള ഒത്തുതീര്‍പ്പിനു ശേഷമാണ് മോചനം സാധ്യമായത്. അതേസമയം, മോചനത്തിനായി എന്താണ് നല്‍കിയതെന്ന് വ്യക്തമല്ല.\nതന്നെ തടങ്കലില് വെച്ചത് തെറ്റിദ്ധാരണയുടെ പേരിലാണെന്നും തന്റെ നിരപരാധിത്വം തെളിയിക്കുമെന്നും തലാല് റോയിട്ടേഴ്‌സിനോട് പ്രതികരിച്ചു. ആഗോള നിക്ഷേപ കമ്പനിയായ കിങ്ഡം ഹോള്‍ഡിങ് കോ 4280 എസ്.ഇയുടെ ഉടമയാണ് തലാല്.\nനേരത്തെ, തലാലിനെ തടങ്കലിലാക്കിയതില് ആഗോള നിക്ഷേപകര് സൗദി അധികൃതരോട് ആശങ്കയറിയിച്ചിരുന്നു. ട്വിറ്റര്, സിറ്റി ഗ്രൂപ്പ്, ഹോട്ടല് ശൃംഖലയായ ജോര്‍ജ്, ന്യൂയോര്‍ക്കിലെ പ്ലാസ തുടങ്ങിയവയില് വന് നിക്ഷേപമുള്ള വ്യവസായിയാണ് ഇദ്ദേഹം.


ജാഗ്രത: യുഎസ് പരസ്പര ബഹുമാനം പഠിക്കണം: റൗള് കാസ്ട്രോ\nഹവാന: പരസ്പര ബഹുമാനത്തോടെയുള്ള, സംസ്കാരം കലര്‍ന്ന ബന്ധമാണ് നിലനിര്‍ത്തേണ്ടതെന്ന് അമേരിക്കയ്ക്ക് ക്യൂബന് പ്രസിഡന്റ് റൗള് കാസ്ട്രോയുടെ നിര്‍ദേശം. ക്യൂബയില് ഭരണകൂടത്തെ മാറ്റണമെന്ന ആവശ്യം അമേരിക്ക അവസാനിപ്പിച്ചാലേ ഇരുരാജ്യങ്ങളും തമ്മില് ബന്ധം സാധാരണനിലയിലാകാന് വഴിയൊരുങ്ങൂവെന്നും അദ്ദേഹം വ്യക്തമാക്കി.\nഹവാനയില് പാര്‍ലമെന്റ് സമ്മേളനത്തിന്റെ അവസാന സെഷനില് സംസാരിക്കുകയായിരുന്നു റൗള്. ഇരു രാജ്യങ്ങളുടെയും വൈജാത്യങ്ങള് അംഗീകരിച്ച് സമാധാനത്തോടെ ജീവിക്കാന് പഠിക്കണം. പരസ്പര ബന്ധം മെച്ചപ്പെടണമെങ്കില് ഇത് അത്യാവശ്യമാണ്. അല്ലെങ്കില് ഉഭയകക്ഷി ബന്ധം സുഗമമാവുകയില്ല. 55 വര്‍ഷം കഴിഞ്ഞതുപോലെ ഇനിയും തുടരാന് ക്യൂബ തയ്യാറാണ്. അമേരിക്കയുടെ രാഷ്ട്രീയ-സാമൂഹ്യ സമ്പ്രദായങ്ങള് മാറണമെന്ന് ക്യൂബ ആവശ്യപ്പെട്ടിട്ടില്ല. അതുകൊണ്ട് ക്യൂബയുടെ നിലപാടുകളും പ്രവര്‍ത്തനവും മാറ്റണമെന്ന് ശഠിക്കാന് അമേരിക്കയ്ക്കും അധികാരമില്ല.\nക്യൂബയുമായി ബന്ധപ്പെട്ട പ്രശ്നങ്ങള് അമേരിക്കയുമായി ചര്‍ച്ചചെയ്യാന് തങ്ങള് ആഗ്രഹിക്കുന്നില്ലെന്നും റൗള് കാസ്ട്രോ പറഞ്ഞു. അന്തരിച്ച ദക്ഷിണാഫ്രിക്കന് വിമോചന നേതാവ് നെല്‍സണ് മണ്ടേലയുടെ സംസ്കാരച്ചടങ്ങിനിടെ റൗള് കാസ്ട്രോയും അമേരിക്കന് പ്രസിഡന്റ് ബറാക് ഒബാമയും പരസ്പരം ഹസ്തദാനം ചെയ്തത് വലിയ വാര്‍ത്തയായിരുന്നു. ക്യൂബയും അമേരിക്കയും തമ്മിലുള്ള ബന്ധത്തില് നീക്കുപോക്കുകള് ഉണ്ടാകാന് പോകുന്നു എന്ന തരത്തില് വാര്‍ത്തകളും പരന്നിരുന്നു. ക്യൂബയുമായി അരനൂറ്റാണ്ടിലേറെയായി നിലനില്‍ക്കുന്ന ശത്രുത അവസാനിപ്പിക്കാന് സമയമായെന്ന് ഒബാമ ഈയിടെ അഭിപ്രായപ്പെടുകയുംചെയ്തു.\nഈ സാഹചര്യത്തിലാണ് റൗള് നിലപാട് വ്യക്തമാക്കിയത്. വിപ്ലവാനന്തരം ഫിദല് കാസ്ട്രോയുടെ നേതൃത്വത്തില് ക്യൂബന് സര്‍ക്കാര് അധികാരമേറ്റതിനെത്തുടര്‍ന്ന് 1961 മുതല് അമേരിക്കയും ക്യൂബയും തമ്മില് നയതന്ത്രബന്ധമില്ല. സാമ്പത്തിക ഉപരോധം ഏര്‍പ്പെടുത്തി തങ്ങളെ മുട്ടുകുത്തിക്കാനുള്ള അമേരിക്കയുടെ ശ്രമത്തെ ഓരോ മേഖലയിലും സ്വയംപര്യാപ്തത നേടിയാണ് കമ്യൂണിസ്റ്റ് ക്യൂബ മറികടന്നത്. ജീവന്‍രക്ഷാമരുന്നുകള്‍പോലും അമേരിക്ക വിലക്കിയപ്പോള് ക്യൂബ സ്വയം വളര്‍ത്തിയെടുത്ത ആരോഗ്യമേഖല ഇപ്പോള് ലോകത്തിന് മാതൃകയായി.\nകാസ്ട്രോയെ മഡുറോ കണ്ടു\nഹവാന: അനശ്വരനായ വിപ്ലവപോരാളി ഹ്യൂഗോ ഷാവേസിന്റെ ജ്വലിക്കുന്ന ഓര്‍മകള് പങ്കുവച്ച് ക്യൂബന് വിപ്ലവനായകന് ഫിദല് കാസ്ട്രോയും വെനസ്വേലന് പ്രസിഡന്റ് നിക്കോളസ് മഡുറോയും കൂടിക്കാഴ്ച നടത്തി. ഹവാനയില് ഫിദലിന്റെ വീട്ടില് നടന്ന കൂടിക്കാഴ്ച മണിക്കൂറോളം നീണ്ടു. വെനസ്വേലയില് മുന്‍സിപ്പല് തെരഞ്ഞെടുപ്പില് സോഷ്യലിസ്റ്റ് പാര്‍ടി മികച്ച വിജയം ആവര്‍ത്തിച്ച പശ്ചാത്തലത്തില് തന്നെ കാണാനെത്തിയ മഡുറോയെ കാസ്ട്രോ പിതൃസഹജമായ വത്സല്യത്തോടെ സ്വീകരിച്ചു. 1994 ഡിസംബര് 14നാണ് കാസ്ട്രോയും ഹ്യൂഗോ ഷാവേസും ആദ്യമായി തമ്മില് കണ്ടത്. ഇതിന്റെ ഓര്‍മകള് കാസ്ട്രോ മഡുറോയുമായി പങ്കുവച്ചു. 2004 ഡിസംബര് 14ന് രൂപീകരിച്ച ലാറ്റിനമേരിക്കന് രാജ്യങ്ങളുടെ കൂട്ടായ്മയായ അല്‍ബയുടെ ഒമ്പതാം വാര്‍ഷികത്തെക്കുറിച്ചും ഇരുവരും സംസാരിച്ചു. അന്താരാഷ്ട്ര പ്രശ്നങ്ങളില് സ്വീകരിക്കേണ്ട നിലപാടുകളെക്കുറിച്ച് മഡുറോയെ ഓര്‍മിപ്പിച്ച കാസ്ട്രോ ലാറ്റിനമേരിക്കയുടെ ഐക്യത്തെക്കുറിച്ച് എടുത്തുപറഞ്ഞു. സൈമണ് ബൊളിവറിനെക്കുറിച്ചുള്ള ജനറല് ഒ ലെറിയുടെ സമ്പൂര്‍ണ കൃതികള് മഡുറോ കാസ്ട്രോയ്ക്ക് സമ്മാനിച്ചു.\nLabels: അമേരിക്ക, ക്യൂബ


Chaina failed to warn punblic about Corona says report | ചതിച്ചത് ചൈന തന്നെ?: വിവരം നേരത്തെ അറിഞ്ഞു, പക്ഷെ റിപ്പോര്‍ട്ട് മറച്ചു വെച്ചു - Malayalam Oneindia\n2 min ago ഗെഹ്ലോട്ടിന് മുന്നിൽ മുട്ടുകുത്തി സച്ചിൻ പൈലറ്റ്! വിമതർ തിരികെ കോൺഗ്രസിലേക്ക്!പൈലറ്റ് രാഹുലിനെ കാണും\n3 min ago 'രണ്ടേ രണ്ട് പേർ ചോദിച്ചപ്പോ പിണറായിയുടെ കാറ്റു പോയില്ലേ'; പിഎം മനോജിന് മറുപടിയുമായി പിടി ചാക്കോ\n12 min ago പാകിസ്താന് മുട്ടന് പണി കൊടുത്ത് സൗദി; രാജ്യം നിശ്ചലമാകും!! തലപുകഞ്ഞ് ഇമ്രാന് ഖാന്\nചതിച്ചത് ചൈന തന്നെ?: വിവരം നേരത്തെ അറിഞ്ഞു, പക്ഷെ റിപ്പോര്‍ട്ട് മറച്ചു വെച്ചു\nPublished: April 15 2020, 20:17 [IST]\nന്യൂയോര്‍ക്ക്: ആഗോള തലത്തില് കൊറോണ വൈറസ് ബാധിതരുടെ എണ്ണം 20 ലക്ഷം പിന്നിട്ടിരിക്കുകയാണ്. 2018351 പേര്‍ക്കാണ് ഇതുവരെ രോഗം സ്ഥിരീകരിച്ചത്. മരണസംഖ്യ 128062 ഉം കടന്നു. അമേരിക്ക തന്നെയാണ് മരണ നിരക്കിലും രോഗികളുടെ എണ്ണത്തിലും മുന്നിട്ട് നില്‍ക്കുന്നത്. 614246 പേര്‍ക്ക് രോഗം സ്ഥിരീകരിച്ചതില് 26064 പേരും അവിടെ മരണപ്പെട്ടു.\nസ്പെയ്ന്, ഇറ്റലി, ഫ്രാന്‍സ് തുടങ്ങിയ യൂറോപ്യന് രാജ്യങ്ങളിലും മരണ നിരക്ക് ഉയര്‍ന്നു കൊണ്ടിരിക്കുകയാണ്. ഇന്ത്യയില് 11933 പേര്‍ക്കാണ് കോവിഡ് സ്ഥിരീകരിച്ചത്. 392 മരണവും റിപ്പോര്‍ട്ട് ചെയ്തിട്ടുണ്ട്. അതേസമയം കോവിഡിന്‍റെ വ്യാപനത്തെ പറ്റിയുള്ള അന്തര് ദേശീയ ആരോപണങ്ങളും, ഗൂഢാലോചന സിദ്ധാന്തങ്ങളും ഇപ്പോഴും സജീവമായിക്കൊണ്ടിരിക്കുകയാണ്.\nകോവിഡിന്‍റെ പശ്ചാത്തലത്തില് ചൈനക്കെതിരെ നേരത്തെ തന്നെ അമേരിക്ക ഉള്‍പ്പടേയുള്ള രാജ്യങ്ങള് ആരോപണവുമായി രംഗത്ത് എത്തിയിരുന്നു. ഈ ആരോപണങ്ങള്‍ക്ക് ശക്തി പകരുന്ന ഒരു റിപ്പോര്‍ട്ടാണ് ഇപ്പോള് പുറത്തു വന്നിരിക്കുന്നത്. കൊവിഡ് മഹാമാരിയെ പറ്റി തിരിച്ചറിഞ്ഞിട്ടും ദിവസങ്ങളോളം പൊതുജനങ്ങള്‍ക്ക് സര്‍ക്കാര് മുന്നറിയിപ്പ് നല്‍കിയില്ലെന്നാണ് പുറത്തു വന്ന റിപ്പോര്‍ട്ട്.\nകോവിഡ് വൈറസ് അതിവേഗത്തില് ജനങ്ങള്‍ക്കിടയില് പടരുമെന്ന മുന്നറിയിപ്പ് ആരോഗ്യ വകുപ്പ് തുടക്കത്തില് തന്നെ സര്‍ക്കാറിന് നല്‍കിയിരുന്നു. എന്നാല് ആറ് ദിവസമാണ് ചൈനീസ് സര്‍ക്കാര് ഈ റിപ്പോര്‍ട്ട് മൂടിവെച്ചത്. ഇതിനിടെയാണ് വുഹാനില് പതിനായിരങ്ങള് പങ്കെടുത്ത പൊതു ചടങ്ങും നടന്നത്.\nഇതേ സമയ കാലയളവില് തന്നെയാണ് ചൈനീസ് പ്രത്യേക പുതുവത്സരമായ ലൂണാര് പുതുവത്സരാഘോഷത്തിന് നിരവധി പേര് യാത്രകള് നടത്തിയതെന്നും റിപ്പോര്‍ട്ടുകള് വ്യക്തമാക്കുന്നു. അന്തര്‍ദേശിയ വാര്‍ത്താ ഏജന്‍സിയായ അസോസിയേറ്റഡ് പ്രസാണ് ഇതു സംബന്ധിച്ച റിപ്പോര്‍ട്ടുകള് പുറത്ത് വിട്ടത്.\nഡിസംബര് അവസാനം തന്നെ വുഹാനില് കൊവിഡ് ചിലിയിടങ്ങളിലായി റിപ്പോര്‍ട്ട് ചെയ്തിരുന്നു. ജനുവരി 14 ന് ചൈനീസ് ഭരണ കൂടത്തിന് കോവിഡ് വ്യാപനത്തെ പറ്റി വിവരം ലഭിച്ചിരുന്നു. എന്നാല്6ദിവസം കഴിഞ്ഞ ഇരുപതാം തിയ്യതിയാണ് പ്രസിഡന്‍റ് ഷീ ജിന് പിങ് ഇതു സംബന്ധിച്ച ഔദ്യോഗിക വിവരം ജനങ്ങള്‍ക്ക് നല്‍കിയത്. എന്നാല് ഈ സമയത്തിനുള്ളില് 3000 ത്തോളം പേര്‍ക്ക് വൈറസ് ബാധ പടര്‍ന്ന് പിടിച്ചിരുന്നു.\nചൈനയുടെ ദേശീയ ആരോഗ്യ കമ്മീഷന് മേധാവിയായ മാ സിയോവി ജനുവരി 14 ന് രാജ്യത്തെ എല്ലാ തദ്ദേശീയ മെഡിക്കല് വിദഗ്ധരുമായി പുതിയ തരം വൈറസിന്‍റെ വ്യാപനത്തെ കുറിച്ച് വീഡിയോ കോണ്‍ഫറന്‍സ് വഴി അഭിമുഖം നടത്തിയതായും റിപ്പോര്‍ട്ടിലുണ്ട്. സാര്‍സ് രോഗ വ്യാപനത്തിന് ശേഷമുള്ള വലിയ വെല്ലുവിളിയാണ് ഇതെന്നായിരുന്നു അദ്ദേഹം മുന്നറിയിപ്പ് നല്‍കിയത്.\nവിമാനം വേണം; പ്രാവസികളുടെ വിഷയത്തില് ഇടപെട്ട് രാഹുല് ഗാന്ധി, കേന്ദ്ര സര്‍ക്കാറിന് നിര്‍ദ്ദേശം\nchina coronavirus spain donald trump അമേരിക്ക ചൈന ഡൊണാള്‍ഡ് ട്രംപ് സ്പെയിന് ഇറ്റലി കൊറോണവൈറസ്\nChaina failed to warn punblic about Corona says report\nStory first published: Wednesday, April 15, 2020, 20:17 [IST]


ചില വിശേഷദിവസങ്ങളില് പ്രത്യേകതരം പലഹാരങ്ങള് ഉണ്ടാക്കണമെന്നും അത് ഭക്ഷിക്കുമ്പോൾ എന്തിനാണ് കഴിക്കുന്നതെന്നും മാതാപിതാക്കള് പിന്തലമുറയ്ക്ക് പറഞ്ഞുകൊടുക്കണമെന്ന് പഴയകാല ക്രിസ്ത്യാനികള് നിശ്ചയിച്ചിരുന്നു. അതുകൊണ്ടു ഈ അറിവ് വരും തലമുറയ്ക്ക് പകർന്നു നൽകേണ്ടത് ഓരോ ക്രിസ്ത്യാനികളുടെയും കടമയാണ്.\nപഴയകാലങ്ങളില് വിവാഹസദ്യയില് ആദ്യം പാച്ചോറും ഇളനീരും (ജീരകമിട്ട് ചക്കര ഉരുക്കിയത്) ആണ് വിളമ്പിയിരുന്നത്. അറിവിന്റേയും ശക്തിയുടേയും റൂഹായെ പ്രാപിക്കുക എന്നര്ത്ഥമാക്കുന്നു. മാമോദീസ, കല്ല്യാണം, ദനഹാ പെരുന്നാള്, അതുപോലെ ശിഷ്യന്മാര് റൂഹായെ പ്രാപിച്ച ദിവസമായ പെന്തിക്കോസ്തി പെരുന്നാളിനും ഈ പലഹാരം ഉണ്ടാക്കി കഴിക്കണം.\nകര്ത്താവിന്റെ ജനനപ്പെരുന്നാളിന് ഉണ്ടാക്കേണ്ട പലഹാരം. നാം പ്രകാശത്തിന്റെ മക്കളാണെന്ന് സൂചിപ്പിക്കുന്നു.\nവലിയ നോമ്പിന്റെ തലേദിവസം (പേത്രത്തോ) കള്ള് ഒഴിച്ച് ഈ പലഹാരം ഉണ്ടാക്കണം. നോമ്പ് വീടുന്നതു വരെ കള്ള് പോലുള്ള ലഹരി പദാര്ത്ഥങ്ങള് ഉപയോഗിക്കരുതെന്ന് ഓര്മ്മിപ്പിക്കുന്നതിനായി ഇങ്ങനെ ചെയ്യുന്നു.\nവലിയ നോമ്പിലെ നാല്പത്തൊന്നാം (ശനിയാഴ്ച) ഉണ്ടാക്കേണ്ട പലഹാരം. അമ്പതു നോമ്പിന്റെ ആദ്യ നാല്പത് ദിവസം കര്ത്താ്വ് നോമ്പ് നോറ്റതിനേയും പിന്നീടുള്ള പത്ത് ദിവസം കര്ത്താവിന്റെ കഷ്ടാനുഭവത്തേയും ഓര്ത്ത് നമ്മള് നോമ്പ് അനുഷ്ഠിക്കുന്നു. കര്ത്താവ് നാല്പത് ദിവസം നോമ്പ് നോറ്റ് വീടിയതുപോലെ നാമും നാല്പത് ദിവസം നോമ്പ് നോറ്റ് വിടണം. എന്നാല് പിന്നീടുള്ള പത്ത് ദിവസം കര്ത്താവിന്റെ കഷ്ടാനുഭവത്തെയും ഓര്ത്ത് നമ്മള് നോമ്പ് അനുഷ്ഠിക്കുന്നതു കൊണ്ട് അതുവരെ അനുഷ്ഠിച്ചു വന്ന നോമ്പിന്റെ തീക്ഷണത ഒട്ടും കുറയ്ക്കാതെ നോമ്പ് വീടുന്നതിനാണ് കൊഴുക്കട്ട ഉണ്ടാക്കുന്നത്. കൊഴുക്കട്ടയ്ക്കുള്ളില് നാളികേരത്തോടൊപ്പം തെങ്ങിന് ചക്കരയോ പനംചക്കരയോ ചേര്ക്കുന്നു. ചക്കര കള്ളില് നിന്നാണല്ലോ ഉണ്ടാക്കുന്നത്. കൊഴു എന്നാല് മഴു എന്നര്ത്ഥം. ഭൂമിയെ കൊഴു പിളര്ന്ന് ചിതറിക്കുന്നതുപോലെ പാതാള വാതുക്കല് നോമ്പിനെ മുറിയ്ക്കാന് ഉപയോഗിക്കുന്നത് എന്നര്ത്ഥത്തിലാണ് കൊഴുക്കട്ട എന്ന പേര് ഈ പേര് പലഹാരത്തിന് ഉണ്ടായത്.\nവലിയ നോമ്പ് വീടുന്ന ദിവസം ഉണ്ടാക്കേണ്ട പലഹാരം. അരിപൊടിച്ചതും ചിരകിയ തേങ്ങയും നല്ലപോലെ യോചിപ്പിച്ച് ഉരുളിയിലിട്ട് അടുപ്പിനടുത്ത് ചൂട് സഹിച്ച് കുറഞ്ഞത് ഒരു മണിക്കൂറെങ്കിലും ഇരുന്ന് എടതടവില്ലാതെ ഇളക്കിയാലെ അടിയില് പിടിക്കാതെ അവിലോസ് പൊടി തയ്യാറാവുകയുള്ളു. അത് കഠിനവും നിരന്തരവുമായ പ്രവര്ത്തിയാണ്. അതുപോലെ നിരന്തരമായ പ്രാര്ത്ഥനകൊണ്ടും കഠിന ഉപവാസം കൊണ്ടും കര്ത്താവ് പിശാചിനെ ജയിച്ചതുപോലെ നമ്മള്ക്കും പിശാചിനെ ജയിക്കുവാന് സാധിച്ചതിനെ സൂചിപ്പിക്കുന്നു.\nREFLECTION CAPSULE – Mathew 6: 1-6, 16-18\nDaily Saints in Malayalam – June 19


ക്യൂബന് വിപ്ലവ നേതാവ് ഫിദല് കാസ്ട്രോയുടെ മൂത്ത മകന് ഫിദല് കാസ്ട്രോ ഡയസ് ബല്ലാര്‍ട്ട് ആത്മഹത്യ ചെയ്തു. വ്യാഴാഴ്ച പുലര്‍ച്ചെയാണ് ഡയസ് ബല്ലാര്‍ട്ടിനെ ആത്മഹത്യചെയ്ത നിലയില് കണ്ടെത്തിയത്. ഏറെക്കാലമായി ബല്ലാര്‍ട്ട് വിഷാദ രോഗത്തിന് ചികിത്സ നടത്തിവരികയായിരുന്നെന്ന് ക്യൂബന് ഓദ്യോഗിക മാധ്യമം റിപ്പോര്‍ട്ട് ചെയ്തു.\n68കാരനായ കാസ്ട്രോ ജൂനിയര് ഏറെക്കാലത്തെ ആശുപത്രി വാസത്തിനു ശേഷം വീട്ടില് നിരവധി ഡോക്ടര്‍മാരടങ്ങുന്ന സംഘത്തിന്റെ ചികിത്സയിലായിരുന്നു. കാസ്ട്രോയുമായി വളരെ രൂപസാദൃശ്യമുണ്ടായിരുന്ന ഡയസ് ബല്ലാര്‍ട്ട് ഫിഡലിറ്റോ എന്നും അറിയപ്പെട്ടിരുന്നു.\nന്യൂക്ലിയര് ശാസ്ത്രജ്ഞനായിരുന്ന ഡയസ് ബല്ലാര്‍ട്ട് സോവിയറ്റ് യൂണിയനില് നിന്നാണ് വിദ്യാഭ്യാസം നേടിയത്. ക്യൂബയുടെ ഔദ്യോഗിക ശാസ്ത്ര ഉപദേഷ്ടാവായി പ്രവര്‍ത്തിച്ചിട്ടുള്ള ഡയസ് ബല്ലാര്‍ട്ട്, ക്യൂബന് അക്കാദമി ഓഫ് സയന്‍സസിന്റെ വൈസ് പ്രസിഡന്റുമായിരുന്നു.\nവീ .ട്ടി ബല്‍റാം പ്രതികരിച്ചത് ഇങ്ങനെ


DC vs KXIP Highlights: സൂപ്പർ ഓവറിൽ റബാദ 'സൂപ്പറാ'യി; ത്രില്ലറിൽ ഡൽഹിക്ക് വിജയം - delhi capitals vs kings xi punjab ipl live cricket score updates from dubai international cricket stadium uae | Samayam Malayalam\ndelhi capitals vs kings xi punjab ipl live cricket score updates from dubai international cricket stadium uae\nSreejith T | Samayam Malayalam | Updated: 21 Sep 2020, 12:01:00 AM\nഇന്ത്യൻ പ്രീമിയർ ലീഗിലെ രണ്ടാമത്തെ മത്സരത്തിൽ ഡൽഹി ക്യാപിറ്റൽസിന് കിങ്സ് ഇലവൻ പഞ്ചാബിനെതിരെ ജയം. സൂപ്പർ ഓവറിൽ പഞ്ചാബിൻെറ രണ്ട് വിക്കറ്റുകളും റബാദ വീഴ്ത്തി.\nഡൽഹി - പഞ്ചാബ് മത്സരത്തിൽ നിന്ന് (BCCI/IPL)\nസ്റ്റോയ്നിസിൻെറ വെടിക്കെട്ട് ബാറ്റിങ്\nപഞ്ചാബിനായി പിടിച്ച് നിന്ന് അഗർവാൾ\nസൂപ്പർ ഓവറിൽ റബാദ വിജയശിൽപി\nഐപിഎൽ 2020ലെ മനോഹരമായി ത്രില്ലർ മത്സരത്തിൽ കിങ്സ് ഇലവൻ പഞ്ചാബിനെ സൂപ്പർ ഓവറിൽ പരാജയപ്പെടുത്തി ഡൽഹി ക്യാപിറ്റൽസ്. അവസാന ഓവർ വരെ പിടിച്ച് നിന്ന മായങ്ക് അഗർവാളിനും പഞ്ചാബിനെ രക്ഷിക്കാനായില്ല. റബാദയുടെ സൂപ്പർ ഓവറിൽ മത്സരം ഡൽഹിക്ക് സ്വന്തം. 158 റൺസ് പിന്തുടർന്ന പഞ്ചാബിനും 20 ഓവറിൽ നേടാൻ സാധിച്ചത് 158 റൺസാണ്. ഇതോടെയാണ് മത്സരം സൂപ്പർ ഓവറിലെത്തിയത്. ഈ ഐപിഎല്ലിലെ ആദ്യ സൂപ്പർ ഓവർ മത്സരമായി ഇത് മാറി.\nകഗിസോ റബാദ എറിഞ്ഞ സൂപ്പർ ഓവറിൽ വെറും2റൺസ് മാത്രമാണ് പഞ്ചാബിന് നേടാൻ സാധിച്ചത്. മുഹമ്മദ് ഷമിയാണ് പഞ്ചാബിനായി സൂപ്പർ ഓവർ എറിഞ്ഞത്. റിഷഭ് പന്ത് അനായാസം ടീമിനെ വിജയത്തിലെത്തിച്ചു.\nമായങ്കിനും പഞ്ചാബിനെ വിജയത്തിലെത്തിക്കാനായില്ല\nഅവസാനം വരെ പിടിച്ചുനിന്ന മായങ്ക് അഗർവാളിന് പക്ഷേ, പഞ്ചാബിനെ വിജയത്തിലെത്തിക്കാൻ സാധിച്ചില്ല. ഇരുടീമുകളും തുല്യ സ്കോർ എടുത്തതിനാൽ മത്സരം ടൈ ആയി. ഇനി സൂപ്പർ ഓവർ ഫലം നിർണയിക്കും. 60 പന്തിൽ നിന്ന് മായങ്ക് 89 റൺസെടുത്തു.\nആദ്യം മുതൽ അവസാനം വരെ പിടിച്ച് നിന്ന മായങ്ക് അഗർവാൾ പഞ്ചാബിനെ അക്ഷരാർഥത്തിൽ തോളിലേറ്റി. ഒരറ്റത്ത് വിക്കറ്റുകൾ വീണെങ്കിലും മായങ്ക് പിടിച്ച് നിന്ന് സാവധാനം സ്കോർ ഉയർത്തുകയാണ് ചെയ്തത്.\n14 ഓവറിൽ പഞ്ചാബ്5വിക്കറ്റ് നഷ്ടത്തിൽ 84 റൺസാണെടുത്തത്. ഡൽഹിക്കായി ആർ അശ്വിൻ രണ്ട് വിക്കറ്റുകൾ വീഴ്ത്തി.\nമറുപടി ബാറ്റിങിൽ കിങ്സ് ഇലവൻ പഞ്ചാബിന് ക്യാപ്റ്റൻ കെഎൽ രാഹുലിൻെറ വിക്കറ്റ് നഷ്ടമായി. മോഹിത് ശർമയാണ് വിക്കറ്റെടുത്തത്. രാഹുൽ 21 റൺസെടുത്തു.5ഓവറിൽ പഞ്ചാബ് 1 വിക്കറ്റ് നഷ്ടത്തിൽ 33 റൺസ്.\nഡൽഹിക്ക് മികച്ച സ്കോർ\nഅവസാന ഓവറുകളിൽ മാർകസ് സ്റ്റോയ്നിസിൻെറ വെടിക്കെട്ട് ബാറ്റിങ് പ്രകടനത്തിൻെറ മികവിൽ പഞ്ചാബിനെതിരെ ഡൽഹിക്ക് ഭേദപ്പെട്ട സ്കോർ. ഒരു ഘട്ടത്തിൽ തകർന്ന് പോയ ഡൽഹിയെ കരകയറ്റിയത് പന്തും ശ്രേയസും ചേർന്നാണ്. സ്റ്റോയ്നിസ് വെടിക്കെട്ട് അർധശതകവും നേടി. 20 ഓവറിൽ 8 വിക്കറ്റ് നഷ്ടത്തിൽ ഡൽഹി 157 റൺസാണെടുത്തത്. സ്റ്റോയ്നിസ് 21 പന്തിൽ നിന്ന് 53 റൺസെടുത്തു. അവസാന മൂന്നോവറിൽ ഡൽഹി 58 റൺസാണെടുത്തത്.\nശ്രേയസും പന്തും പുറത്ത്\nറിഷഭ് പന്തിനെ പുറത്താക്കി രവി ബിഷ്ണോയ്. 31 റൺസെടുത്താണ് പന്ത് മടങ്ങിയത്. ശ്രേയസ് അയ്യർ 39 റൺസെടുത്ത് പുറത്തായി. 15 ഓവറിൽ5വിക്കറ്റ് നഷ്ടത്തിൽ 93 റൺസ്.\nശ്രേയസും പന്തും ചേർന്ന് ഡൽഹിയെ സാവധാനം പ്രതിസന്ധിയിൽ നിന്ന് കരകയറ്റുന്നു. 12 ഓവറിൽ3വിക്കറ്റ് നഷ്ടത്തിൽ 64 റൺസ്.\nറിഷഭ് പന്തും ക്യാപ്റ്റൻ ശ്രേയസ് അയ്യരുമാണ് ക്രീസിലുള്ളത്. 8 ഓവറിൽ ഡൽഹി3വിക്കറ്റ് നഷ്ടത്തിൽ 36 റൺസാണെടുത്തത്.\nബാറ്റിങ് ആരംഭിച്ച ഡൽഹിക്ക് തുടക്കത്തിൽ തന്നെ വൻതിരിച്ചടി. ആദ്യ നാലോവറിനുള്ളിൽ മൂന്ന് വിക്കറ്റുകളാണ് വീണത്. പൃഥി ഷാ, ഹെറ്റ്മെയർ, ശിഖർ ധവാൻ എന്നിവരാണ് മടങ്ങിയത്. പേസർ ഷമിയാണ് രണ്ട് വിക്കറ്റുകൾ വീഴ്ത്തിയത്.4ഓവറിൽ 13 റൺസിന് മൂന്ന് വിക്കറ്റ് നഷ്ടം.\nടോസ് നേടിയ കിങ്സ് ഇലവൻ പഞ്ചാബ് നായകൻ കെഎൽ രാഹുൽ ആദ്യം ഫീൽഡ് ചെയ്യാൻ തീരുമാനിച്ചു. ഡൽഹി ക്യാപിറ്റൽസിനെ ബാറ്റിങിന് അയച്ചു. പരിക്കേറ്റ ഇശാന്ത് ശർമ ഇല്ലാതെയാണ് ഡൽഹി ഇറങ്ങുന്നത്. പകരം മോഹിത് ശർമയാണ് ടീമിലുള്ളത്. പഞ്ചാബ് ടീമിൽ ക്രിസ് ഗെയിലിനെ ഉൾപ്പെടുത്തിയിട്ടില്ല.\nകിങ്സ് ഇലവൻ പഞ്ചാബിനായി യുവതാരം രവി ബിഷ്ണോയ് അരങ്ങേറ്റ മത്സരത്തിന് ഇറങ്ങും. ഷെൽഡൺ കോട്രലിനും അരങ്ങേറ്റ മത്സരമാണ്. ഡൽഹിക്കായി ആൻറിച്ച് നോ‍ർത‍്‍ജെക്കും ഐപിഎല്ലിൽ ആദ്യ മത്സരമാണ്.\nഐപിഎല്ലിൽ ഇത് വരെ കിരീടം നേടാത്ത ടീമുകളാണ് ഡൽഹി ക്യാപിറ്റൽസും കിങ്സ് ഇലവൻ പഞ്ചാബും. കെഎൽ രാഹുലിൻെറ നേതൃത്വത്തിലാണ് പഞ്ചാബ് ഇറങ്ങുന്നത്. ഡൽഹിയെ നയിക്കുന്നത് യുവതാരം ശ്രേയസ് അയ്യരാണ്. ദുബായ് ഇൻറർ നാഷണൽ ക്രിക്കറ്റ് സ്റ്റേഡിയത്തിലാണ് മത്സരം നടക്കുന്നത്. ഐപിഎല്ലിലെ ഉദ്ഘാടന മത്സരത്തിൽ ചെന്നൈ സൂപ്പർ കിങ്സ് മുംബൈ ഇന്ത്യൻസിനെ പരാജയപ്പെടുത്തിയിരുന്നു.5വിക്കറ്റിനായിരുന്നു ചെന്നൈയുടെ വിജയം.\nറായിഡുവിനെ എന്ത് കൊണ്ട് ഒഴിവാക്കി? കോലിക്കും പ്രസാദിനും മറുപടിയുണ്ടോ! ആരാധകര് കലിപ്പിലാണ്!! ആര്‍ട്ടിക്കിള് ഷോ\nഡൽഹി ക്യാപിറ്റൽസ് കിങ്സ് ഇലവൻ പഞ്ചാബ് ഐപിഎൽ 2020 scorecard Kings XI Punjab ipl 2020 Delhi Capitals DC vs KXIP Live Score Updates DC vs KXIP Highlights\nWeb Title : delhi capitals vs kings xi punjab ipl live cricket score updates from dubai international cricket stadium uae


സംസ്ഥാനത്തെ ആദ്യ കോവിഡ് ആശുപത്രി തുറന്നു ; കിടക്ക സ്ഥാപിക്കുന്നതു മുതൽ ഡോക്ടർമാർ അടക്കമുള്ള ജീവനക്കാരെ നിയമിക്കുന്നതും സംസ്ഥാന സർക്കാർ - Factbook\nഅഞ്ചേക്കർ ഭൂമിയിൽ 536 കിടക്കകളുമായി സംസ്ഥാനത്തെ ആദ്യ കോവിഡ് ആശുപത്രി ചട്ടഞ്ചാൽ തെക്കിലിൽ തുറന്നു. സംസ്ഥാന സർക്കാരിന്റെ ഇടപെടലിൽ ടാറ്റാ ഗ്രൂപ്പാണ് ആശുപത്രി നിർമിച്ചുനൽകിയത്.\nപൂർണമായും കോവിഡ് ചികിത്സയ്‌ക്കായി നിർമിച്ച ആദ്യ ആശുപത്രിയാണിത്. ഉരുക്കിൽ നിർമിച്ച 128 കണ്ടെയ്‌നർ യൂണിറ്റുകളാണ് ആശുപത്രിയായി മാറിയത്. ഏപ്രിലിൽ ആരംഭിച്ച പ്രവൃത്തി നാലുമാസത്തിനുള്ളിൽ പൂർത്തിയായി. കട്ടിലിൽ കിടക്ക സ്ഥാപിക്കുന്നതു മുതൽ ഡോക്ടർമാർ അടക്കമുള്ള ജീവനക്കാരെ നിയമിക്കുന്നതും സംസ്ഥാന സർക്കാരാണ്. തെക്കിലിൽ ദേശീയപാതയിലെ അമ്പട്ട വളവിൽനിന്ന് 12 മീറ്റർ വീതിയിൽ പുതിയ റോഡും ആശുപത്രിയിലേക്ക് പണിതു. ടാറിങ്ങിനും വൈദ്യുതി കണക്‌ഷനും വെള്ളമെത്തിക്കുന്നതിനും ജനറേറ്റർ ഉൾപ്പെടെയുള്ള സാമഗ്രികൾ വാങ്ങുന്നതിനും 7.61 കോടി സർക്കാർ അനുവദിച്ചു.\nമുഖ്യമന്ത്രി പിണറായി വിജയൻ വീഡിയോ കോൺഫറൻസിലൂടെ ഉദ്ഘാടനം ചെയ്‌തു. മന്ത്രി ഇ ചന്ദ്രശേഖരൻ അധ്യക്ഷനായി. മന്ത്രി കെ കെ ശൈലജ മുഖ്യപ്രഭാഷണം നടത്തി. ആശുപത്രി കെട്ടിട കൈമാറ്റവും ചടങ്ങിൽ നടന്നു. കലക്ടർ ഡോ. ഡി സജിത്‌ബാബു റിപ്പോർട്ട് അവതരിപ്പിച്ചു. ടാറ്റാ പ്രോജക്ട് ലിമിറ്റഡ് ഡിജിഎം ഗോപിനാഥ റെഡ്ഡി താക്കോൽ കലക്ടർക്ക് കൈമാറി. രാജ്മോഹൻ ഉണ്ണിത്താൻ എംപി മുഖ്യാതിഥിയായി. എംഎൽഎമാരായ എൻ എ നെല്ലിക്കുന്ന്, എം രാജഗോപാലൻ, ജില്ലാപഞ്ചായത്ത് പ്രസിഡന്റ് എ ജി സി ബഷീർ, ടാറ്റാ പ്രോജക്ട് ഭരണവിഭാഗം മേധാവി പി എൽ ആന്റണി, ടാറ്റാ ഡിജിഎം ഗോപിനാഥ റെഡ്ഡി എന്നിവർ സംസാരിച്ചു. കെ കുഞ്ഞിരാമൻ എംഎൽഎ സ്വാഗതവും ജില്ലാ മെഡിക്കൽ ഓഫീസർ എ വി രാംദാസ് നന്ദിയും പറഞ്ഞു.\nRead more: https://www.deshabhimani.com/news/kerala/tata-covid-hospital/894051\nTags: covidldf developmentstataകോവിഡ് ആശുപത്രിവികസന പദ്ധതികൾ


എന്റെ ഒ എന് വി, എഴുതിയത് പിരപ്പന്‍കോട് മുരളി , വിഷയം ഓര്‍മ്മക്കുറിപ്പ് , ISBN 9789390520879, Published by Kerala Bhasha Institute ::: കേരളാ ബുക്ക് സ്റ്റോർ\nISBN : 9789390520879\nBook Name in English : Ente ONV\nകമ്മിസാറന്മാരുടെ തിരസ്‌കാരം; സി.പി.എമ്മിലെ ’ക്രൂശിത’ കഥകള് പിരപ്പന്‍കോട് തുറന്നു പറയുന്നു\nകമ്യൂണിസ്റ്റ് ഗവണ്‍മെന്റിന്റെ 50-ാം വാര്‍ഷികാഘോഷത്തിന്റെ സംഘാടകസമിതി ചെയര്‍മാനായി ഒ.എന്.വി.യെ നിശ്ചയിച്ചിരുന്നു. അന്ന് താനായിരുന്നു ജില്ലാ സെക്രട്ടറി.തന്റെ അരാഷ്ട്രീയതകൊണ്ടാണ് ഒ.എന്.വി.യെ സംഘാടകസമിതി ചെയര്‍മാനാക്കിയതെന്ന് വിമര്‍ശനമുന്നയിച്ചവരാണ് ഇന്ന് ഒ.എന്.വി.യെ സംഘാടകസമിതി ചെയര്‍മാനാക്കാന് ഓടി നടക്കുന്നതെന്നോര്‍ത്ത് ഉള്ളാലെ ചിരിച്ചു- പുസ്തകത്തിലെ പിരപ്പന്‍കോടിന്റെ കുറിപ്പുകള് ഇങ്ങനെ പോകുന്നു.\nപിരപ്പന്‍കോട് മുരളി രചിച്ച് എന്റെ ഒ.എന്.വി: അറിവുകള്, അനുഭവങ്ങള്, ഓര്‍മപ്പെടുത്തലുകള് എന്ന പുസ്‌തകം മുന്‍മന്ത്രി എം.എ. ബേബി പ്രകാശനം ചെയ്തു. ഒ.എന്.വിയുടെ മകന് രാജീവ് ഒ.എന്.വി പുസ്തകം ഏറ്റുവാങ്ങി.\nWrite Your Review about എന്റെ ഒ എന് വി


സൗദിയിൽ ഇഖാമ മൂന്നു മാസത്തേക്കു പുതുക്കാം | Pravasi Veekshanam\nHome FEATURED സൗദിയിൽ ഇഖാമ മൂന്നു മാസത്തേക്കു പുതുക്കാം\nസൗദിയിൽ ഇഖാമ മൂന്നു മാസത്തേക്കു പുതുക്കാം\nറിയാദ്: വിദേശ തൊഴിലാളികളുടെ വർക്ക് പെർമിറ്റും ഇഖാമയും മൂന്നുമാസത്തേക്ക് പുതുക്കാമെന്ന് അറിയിച്ച് സൗദി മന്ത്രാലയം. ഒരു വർഷത്തേക്കുള്ള ലെവി തുക അടച്ചായിരുന്നു നേരത്തെ ഇഖാമ പുതുക്കിയിരുന്നത്. തൊഴിലുടമകൾക്കും തൊഴിലാളികൾക്കും പ്രത്യേക സന്ദർഭങ്ങളിൽ ഏറെ സൗകര്യപ്രദമാണ് പുതിയ നിയമമെന്നു വിലയിരുത്തപ്പെടുന്നു. \nമാർച്ച് മുതൽ പ്രവാസികൾക്ക് സ്പോൺസറുടെ അനുമതിയില്ലാതെ സൗദിക്കു പുറത്തു പോകാനും സ്പോൺസർഷിപ്പ് മാറുവാനും അനുമതിയാകും. ഇതിന്‍റെ ഭാഗമായാണ് ഇഖാമയും തൊഴിൽ പെർമിറ്റും മൂന്നുമാസത്തേക്കു പുതുക്കാനുള്ള അനുമതി നൽകുന്നത്. അതേസമയം, ഗാർഹിക തൊഴിൽ മേഖലയിലുള്ളവർക്ക് മൂന്നുമാസത്തേക്ക് ഇഖാമ പുതുക്കാനാകില്ല. ഇവർക്ക് ഒരുവർഷത്തേക്കു മാത്രമേ ഇഖാമ പുതുക്കാനാകൂ. ഇതിന് 600 റിയാൽ ഫീസ് നൽകണം.\nPrevious articleഅഞ്ച് വര്‍ഷത്തിനകം സൗദി പബ്ലിക് ഇന്‍വെസ്റ്റ് ഫണ്ട് നാല് ലക്ഷം കോടി റിയാലാക്കും\nNext articleകോവിഡ്: സൗദിയിൽ നാലു മരണം\nഒമാനില് ബസ് അപകടങ്ങളില് രണ്ടു മരണം\nവാദി നമര്; നഗരത്തിരക്കുകള്‍ക്കിടയില് കാഴ്ച്ചയുടെ വസന്തം


Kanika | സോഷ്യല് മീഡിയയില് വൈറലായി കനിഹയുടെ ഗാനം - Malayalivartha.com Widgets Magazine\nസോഷ്യല് മീഡിയയില് വൈറലായി കനിഹയുടെ ഗാനം\n08 NOVEMBER 2018 10:36 PM IST\nതമിഴില് നിന്ന് മലയാളത്തിലേയ്ക്ക് ചേക്കേറിയ താരമാണ് കനിഹ. 2006 ല് എന്നിട്ടും എന്ന ചിത്രത്തിലൂടെ മലയാളത്തില് അരങ്ങേറ്റം കുറിച്ച താരത്തിന് പിന്നീട് മലയാളത്തില് മികച്ച കഥാപാത്രങ്ങളാണ് ലഭിച്ചത്. മലയാളത്തിലെ സൂപ്പര് താരങ്ങളോടൊപ്പം അഭിനയിക്കാന് കനിഹയ്ക്ക് അവസരം ലഭിച്ചു. ഇത് എല്ലാ നടിമാര്‍ക്കും ലഭിക്കുന്ന ഒരു ഭാഗ്യമല്ല.\nഅഭിനയത്രി മാത്രമല്ല നല്ലൊരു ഗായികയാണെന്നും കനിഹ തെളിയിച്ചിട്ടുണ്ട്. ഫേസ്ബുക്ക് ലൈവില് വരുമ്പോഴെല്ലാം ആരാധകര് പാട്ട് പാടാന് അവശ്യപ്പെടാറുണ്ട്. ഇപ്പോള് സോഷ്യല് മീഡിയയില് വൈറലാകുന്നത് കനിഹയുടെ ഗാനമാണ്. നേട്ര് ഇല്ലാത മാട്രം എന്നത് എന്ന ഗാനമാണ് കനിഹ ആലപിച്ചത്. പ്രേക്ഷകര്‍ക്ക് മുന്നില് മുന്‍കൂര് ജാമ്യം എടുത്തതിനു ശേഷമാണ് പാട്ട് പാടാന് നടി അരംഭിച്ചത്. രണ്ടു വരികള് മാത്രമാണ് കനിഹ ആലപിച്ചത്.\nഫേസ്ബുക്ക് ലൈവില് വരുമ്പോള് പ്രേക്ഷകര് തന്നോട് പാട്ട് പാടന് ആവശ്യപ്പെടാറുണ്ട്. എന്നാല് ഞാന് വലിയ ഗായിക ഒന്നുമല്ല. എങ്കിലും ആളുകളുടെ ആവശ്യം മാനിച്ച് പാട്ട് പാടാന് ശ്രമിക്കാറുണ്ട്.\nട്രോളാന് കാത്തിരിക്കുന്നവരോടായി ആദ്യമേ ഒരു കാര്യം പറയട്ടെ. പാട്ടുപാടുന്നതിനു മുന്‍പു ട്രോളരുത്. ഇതൊന്നു കേട്ടതിനു ശേഷം ട്രോളിക്കോളൂ കനിഹ പറയുന്നുണ്ട്.


പള്‍സര് സുനി തുടര്‍ച്ചയായി വിളിച്ചു? എന്നിട്ടും ദിലീപ് പരാതി നല്‍കാന് വൈകി, കാരണം...? | Actress Attack Case: Enquiry new route - Malayalam Oneindia\n37 min ago തിരുവനന്തപുരം- കൊച്ചി എയർ ഇന്ത്യ വിമാനം ആകാശച്ചുഴിയിൽ പെട്ട് തകർന്നു: യാത്രക്കാർ സുരക്ഷിതർ\nപള്‍സര് സുനി തുടര്‍ച്ചയായി വിളിച്ചു? എന്നിട്ടും ദിലീപ് പരാതി നല്‍കാന് വൈകി, കാരണം...?\nPublished: July 8 2017, 15:27 [IST]\nകൊച്ചി: പള്‍സര് സുനിയും സംഘവും ഭീഷണിപ്പെടുത്തി ഫോണ് ചെയത സംഭവം സംവിധായകന് നാദിര്‍ഷയും ദിലീപും തന്നെയാണ് വെളിപ്പെടുത്തിയത്. എന്നാല് പോലീസ് ഈ കേസില് മറ്റൊരു തലത്തിലുള്ള അന്വേഷണമാണ് നടത്തുന്നത്. എന്തുകൊണ്ട് ഫോണ് വന്ന ഉടനെ ഇവര് പരാതിപ്പെട്ടില്ല എന്നതാണ് പോലീസ് പരിശോധിക്കുന്നത്.\nജയിലില് നിന്നു സുനി തുടര്‍ച്ചയായി ഫോണ് ചെയ്തിരുന്നു. എന്നാല് ആദ്യ ഫോണ് കോളുകള് വന്നപ്പോഴൊന്നും നടനും സംവിധായകനും പരാതി ഉന്നയിച്ചിരുന്നില്ല. ആഴ്ചകള്‍ക്ക് ശേഷമാണ് പരാതി നല്‍കിയത്. എന്താണ് ഇതിന് കാരണം. ഗൂഢാലോചന ഉണ്ടെങ്കില് ഈ അന്വേഷണത്തില് തെളിയുമെന്നാണ് പോലീസ് കരുതുന്നത്.\nസുനി ബ്ലാക്‌മെയില് ചെയ്തു?\nസുനി ബ്ലാക്‌മെയില് ചെയ്‌തെന്ന് കാണിച്ച് ദിലീപും നാദിര്‍ഷയും തന്നെയാണ് പോലീസില് പരാതി നല്‍കിയത്. കാക്കനാട് ജയിലില് നിന്നു ഏപ്രില് ആദ്യത്തിലാണ് ദിലീപിന്റെ മാനേജര് അപ്പുണ്ണിക്ക് ഫോണ് വന്നത്. തൊട്ടുപിന്നാലെ നാദര്‍ഷക്കും സുനിയുടെ ഫോണ് വന്നു.\nതുടര്‍ച്ചയായി സുനി ഇവരെ ബന്ധപ്പെട്ടിരുന്നു. എട്ടുതവണ ഫോണ് വിളിച്ചുവെന്നാണ് പോലീസ് അന്വേഷണത്തില് തെളിഞ്ഞിട്ടുള്ളത്. ഈ വിഷയത്തില് പരാതി എത്തുന്നത് ആഴ്ചകള്‍ക്ക് ശേഷമാണ്.\nഡിജിപിക്കാണ് ദിലീപും നാദിര്‍ഷയും പരാതി നല്‍കിയത്. ഭീഷണി ഫോണ് കോള് വന്നതിനെ കുറിച്ച് എന്തുകൊണ്ട് ഇത്രയും ദിവസം ഇവര് പുറത്തുപറഞ്ഞില്ല. പോലീസിനെ അറിയിച്ചില്ല. ആഴ്ചകള് കഴിയുന്നത് വരെ എന്തിന് കാത്തിരുന്നു.\nദിലീപിന്റെയും നാദിര്‍ഷയുടെയും നടപടിയില് പോലീസിന് സംശയമുണ്ടെന്നാണ് റിപ്പോര്‍ട്ട്. അതുകൊണ്ടാണ് ഇവര് വിഷയത്തില് നല്‍കിയ പരാതിയില് പോലീസ് ഇതുവരെ കേസെടുക്കാതിരുന്നത്.\nദിലീപിനെ ആദ്യം ചോദ്യം ചെയ്യാന് വിളിപ്പിച്ചപ്പോള് തങ്ങള് കൊടുത്ത പരാതിയില് മൊഴികൊടുക്കാനാണ് വിളിപ്പിച്ചതെന്നായിരുന്നു ദിലീപ് മാധ്യമങ്ങളോട് പറഞ്ഞത്. എന്നാല് നടി ആക്രമിക്കപ്പെട്ട കേസിലെ ഗൂഢാലോചന സംബന്ധിച്ച വിവരങ്ങള് അറിയാനാണ് വിളിപ്പിച്ചതെന്ന് പോലീസ് വ്യക്തമാക്കുകയായിരുന്നു.\nനീണ്ട 13 മണിക്കൂര്\nആദ്യം ചെയ്തപ്പോള് 13 മണിക്കൂറാണ് ദിലീപിനെയും നാദിര്‍ഷയെയും ഒറ്റയ്ക്കും മാറ്റി ഇരുത്തിയും കാര്യങ്ങള് ചോദിച്ചറിഞ്ഞത്. സിനിമാ ലോകത്ത് ഏറെ ആശങ്കയുണ്ടാക്കിയ ചോദ്യം ചെയ്യലായിരുന്നു അത്. രാത്രി ഒരു മണി വരെ ഇരുവരെയും ആലുവ പോലീസ് ക്ലബ്ബില് ചോദ്യം ചെയ്തു.\nപിന്നീട് നടന് സിദ്ദീഖും നാദിര്‍ഷയുടെ സഹോദരന് സമദും പോലീസ് ക്ലബ്ബിലെത്തി വിവരങ്ങള് തിരക്കി. രാത്രിയിലെ സിദ്ദീഖിന്റെ വരവ് വന് വാര്‍ത്തയായിരുന്നു. സമദിനെ അകത്തേക്ക് വിളിക്കുകയും സിദ്ദീഖിനെ പുറത്തിരുത്തുകയുമാണ് അന്ന് പോലീസ് ചെയ്തത്.\nസുനിയുടെ ഫോണ് കോള് സംബന്ധിച്ച് പോലീസിനുള്ള സംശയം തീര്‍ക്കുന്ന അന്വേഷണമാണ് ഇപ്പോള് നടക്കുന്നത്. നടി ആക്രമിക്കപ്പെട്ട സംഭവത്തില് നിരവധി പേര് ഉള്‍പ്പെട്ട ഗൂഢാലോചന നടന്നിട്ടുണ്ടെന്ന് പോലീസ് ഇപ്പോഴും സംശയിക്കുന്നു.\nഇനിയും പോലീസ് ചോദ്യം ചെയ്യും\nദിലീപിനെയും നാദിര്‍ഷയെയും ഇനിയും പോലീസ് ചോദ്യം ചെയ്യുമെന്നാണ് അറിയുന്നത്. എന്നാല് അത് കൂടുതല് തെളിവുകള് ശേഖരിച്ച ശേഷമായിരിക്കും. മാത്രമല്ല, നിലവിലുള്ള സംശയങ്ങള് ദൂരീകരിക്കുകയും ചെയ്യണം.\nകത്തിന് പിന്നില് ഗൂഢാലോചന\nനടി ആക്രമിക്കപ്പെട്ട കേസിലെ മുഖ്യപ്രതി പള്‍സര് സുനി നടന് ദിലീപിന് എഴുതിയെന്ന് പറയുന്ന കത്തിന് പിന്നില് ഗൂഢാലോചനയുണ്ടോ എന്ന് ഇതുവരെ പോലീസിന് കണ്ടെത്താനായില്ല. സുനിയെയും കേസിലെ മറ്റു പ്രതികളെയും പോലീസ് ഒരുമിച്ചിരുത്തി ചോദ്യം ചെയ്‌തെങ്കിലും ഫലമുണ്ടായില്ലെന്നാണ് വിവരം.\nഇവരെ ചോദ്യം ചെയ്തു\nവിഷ്ണു, മേസ്തിരി സുനില്, വിപിന്‍ലാല് എന്നിവരെയാണ് സുനിക്കൊപ്പം ഇരുത്തി ചോദ്യം ചെയ്തത്. പള്‍സര് സുനിക്ക് ജയിലിനുള്ളില് ഫോണും സിം കാര്‍ഡും എത്തിച്ചുകൊടുത്തത് വിഷ്ണുവാണ്. ജയിലിലും പുറത്തും ഈ ഫോണ് ഉപയോഗിച്ചിരുന്നത് മേസ്തിരി സുനിലാണ്. കത്തെഴുതി നല്‍കിയത് സഹതടവുകാരനായ വിപിന്‍ലാല് ആണ്.\nഇക്കാര്യങ്ങള് പോലീസ് കണ്ടെത്തിയിട്ടുണ്ടെങ്കിലും ദിലീപിന് എഴുതി എന്ന് പറയുന്ന കത്തിന് പിന്നില് എന്തെങ്കിലും ഗൂഢാലോചന ഉണ്ടോ എന്നറിയാനാണ് ഇവരെ എല്ലാം ഒരുമിച്ചിരുത്തി പോലീസ് ചോദ്യം ചെയ്തത്. എന്നാല് ഇതില് കാര്യമായ ഫലമുണ്ടായില്ലെന്നാണ് മലയാള മനോരമ റിപ്പോര്‍ട്ട് ചെയ്യുന്നത്.\nകത്തെഴുതാന് ആരുടെയെങ്കിലും പ്രേരണയുണ്ടായോ എന്ന ചോദ്യത്തിന് വ്യക്തമായ ഉത്തരം പോലീസിന് ലഭിച്ചില്ല. കത്തെഴുതാന് ജയില് അധികൃതര് ഭീഷണിപ്പെടുത്തിയെന്ന് വിപിന്‍ലാല് മാധ്യമങ്ങളോട് പറഞ്ഞിരുന്നു. ഇത് കേസില് നിന്നു രക്ഷപ്പെടാനുള്ള തന്ത്രമാണെന്ന് പോലീസ് കരുതുന്നു.\nനടിയെ ആക്രമിച്ച സംഭവത്തിലെ ഗൂഢാലോചനയില് പങ്കുണ്ടോ എന്ന ചോദ്യത്തിന് ഇല്ലെന്നായിരുന്നു വിഷ്ണുവിന്റെയും വിപിന്‍ലാലിന്റെയും മറുപടി. കേസില് കാര്യമായ പുരോഗതിയുണ്ടാക്കാന് അന്വേഷണ സംഘത്തിന് സാധിച്ചിട്ടില്ല. സംശയമുള്ളവരെയും ചോദ്യം ചെയ്യുമ്പോള് പേര് ഉയര്‍ന്നുവരുന്നവരെയുമെല്ലാം വിളിപ്പിക്കുകയാണിപ്പോള് പോലീസ്.\nസാമ്പത്തിക ഇടപാടുള്ളവരെ വിളിപ്പിക്കും\nഅതിനിടെ, നടി ആക്രമിക്കപ്പെട്ട കേസില് ദിലീപുമായി സാമ്പത്തിക ഇടപാടുള്ള കൂടുതല് ആളുകളെ പോലീസ് ചോദ്യം ചെയ്യുമെന്ന് റിപ്പോര്‍ട്ടില് വ്യക്തമാക്കുന്നു. പലരെയും നേരത്തെ ചോദ്യം ചെയ്തിരുന്നു. ഇതിന് പുറമെയാണ് കൂടുതല് പേരെ വിളിപ്പിക്കുന്നത്.\ndileep actor pulsar suni actress പള്‍സര് സുനി നടി നടന് സിനിമ കേസ് കേരളം ദിലീപ് രഞ്ജിനി\nActress Attack Case: Enquiry new route,\nStory first published: Saturday, July 8, 2017, 15:27 [IST]


‘അവിനാശി ബസപകടം’ ട്രക്ക് ഡ്രൈവർക്കെതിരെ കേസ് ; ഹേമരാജിന്റെ ലൈസൻസ് റദ്ദാക്കും – Prathipaksham\n‘അവിനാശി ബസപകടം’ ട്രക്ക് ഡ്രൈവർക്കെതിരെ കേസ് ; ഹേമരാജിന്റെ ലൈസൻസ് റദ്ദാക്കും\nFebruary 21, 2020. 9:13 am February 21, 2020. 9:21 am\nതമിഴ് നാട് അവിനാശി ബസ്സപകടത്തിൽ അശ്രദ്ധമായി വാഹനമോടിച്ചതിന് ട്രക്ക് ഡ്രൈവര്‍ക്കെതിരെ പൊലീസ് കേസെടുത്തു. വ്യാഴാഴ്ച പുലർച്ചെ ട്രക്ക് നിയന്ത്രണം വിട്ടു കെ എസ് ആർ ടി സി വോൾവോ ബസിലിടിച്ചതിനെത്തുടർന്നു 19 യാത്രക്കാരുടെ മരണത്തിനിടയാക്കിയ സംഭവത്തെ തുടർന്ന് കണ്ടൈനർ ലോറി ഡ്രൈവർ ഹേമരാജ് ഈ റോഡ് പോലീസ് സ്റ്റേഷനിൽ കീഴടങ്ങിയിരുന്നു. ഹേമരാജിനെ ചോദ്യം ചെയ്യുകയാണ്.\nഅശ്രദ്ധമായി വാഹനമോടിച്ചതിന് ഹേമരാജിനെതിരെ മനഃപൂർവമല്ലാത്ത നരഹത്യക്കെതിരെയാണ് കേസെടുത്തത്. കൂടാതെ ഡ്രൈവറുടെ ലൈസന്‍സ് റദ്ദാക്കുന്നതിനുള്ള നടപടികള് സ്വീകരിക്കും. ഡ്രൈവിങ്ങിനിടയില് ശ്രദ്ധ നഷ്ടപ്പെട്ടെന്നും, ഡിവൈഡറില് ഇടിച്ച ശേഷമാണ് നിയന്ത്രണം നഷ്ടപ്പെട്ടതായി തിരിച്ചറിവ് വന്നതെന്നും ഹേമരാജ് പൊലീസിന് മൊഴി നല്‍കി. അതേസമയം വണ്ടിയുടെ ടയർ പൊട്ടി നിയന്ത്രണം വിട്ടാണ് അപകടമുണ്ടായത് എന്നായിരുന്നു ഹേമരാജ് ആദ്യം മൊഴി നൽകിയത്\nഡ്രൈവറുടെ ഈ വാദം മോട്ടോര്‍വാഹന വകുപ്പ് തള്ളി. ആറ് മാസം മാത്രം പഴക്കമുള്ള ലോറിയാണ് ഇതെന്നാണ് മോട്ടോര്‍വാഹന വകുപ്പ് ചൂണ്ടിക്കാണിക്കുന്നത്. ട്രക്കിന്റെ ടയറും അധികം പഴക്കമുള്ളതല്ലെന്ന് പരിശോധനയില് വ്യക്തമായി. അതോടെ യാത്രക്കിടെ പൊട്ടിപ്പാകാനുള്ള സാധ്യതയില്ല എന്ന നിഗമനത്തിലാണ് മോട്ടോര്‍വാഹന വകുപ്പ്.\nഡിവൈഡറിൽ ഇടിച്ചു മറുവശത്തേക്കു നിയന്ത്രണം വിട്ടു പോകുന്നതിനിടയിൽ ഇടിയുടെ ആഘാതത്തിലായിരിക്കും ടയര് പൊട്ടിയിട്ടുണ്ടാവുക. ഡ്രൈവര് ഉറങ്ങി പോയതിനെ തുടര്‍ന്ന് നിയന്ത്രണം വിട്ടായിരിക്കാം അപകടമുണ്ടായത് എന്നാണ് പ്രാഥമിക നിഗമനം. കൊച്ചിയിലെ ഗ്ലോബല് ഷിപ്പിങ് കമ്പനിയുടേതാണ് ട്രക്ക്. കൊച്ചി വല്ലാര്‍പാടം കണ്ടെയ്‌നര് ടെര്‍മിനലില് നിന്ന് ടൈലുകള് കയറ്റി സേലത്തേക്ക് പോവുമ്പോഴാണ് അപകടം.\nതിരുപ്പൂർ അവിനാശിക്കടുത്ത് പുലര്‍ച്ചെ 3.30ടെയായിരുന്നു അപകടം. മരിച്ചവരില് അഞ്ച് പേര് സ്ത്രീകളാണ്. ബസ് വെട്ടിപ്പൊളിച്ചാണ് യാത്രക്കാരെ പലരേയും പുറത്തെടുത്തത്. അപകടത്തിൽ മരിച്ചവരുടെ സംസ്കാരം ഇന്ന് നടക്കും\nRead Also കെ എസ് ആർ ടി സി ബസും ലോറിയും കൂട്ടിയിടിച്ചു 19 പേർ മരിച്ചു\nTagged in AVINASHI KSRTC ACCIDENT, tirupur, VOLVO\nPrevഭക്തിയുടെ ഘോര ഭാവം ആഘോഷമാക്കിയവർ\nNextബാബറി മസ്ജിദ് നിര്‍മാണത്തിനായി ഭൂമി ഏറ്റെടുത്ത് സുന്നി വഖഫ് ബോര്‍ഡ്


vikram was my collegemate; aravind swami - Malayalam Filmibeat\nസിനിമയിലെത്തുന്നതിന് മുമ്പ് അരവിന്ദ് സ്വാമിയും വിക്രമും തമ്മില് ഒരു ട്വിസ്റ്റ് ഉണ്ട്, എന്താണെന്നോ?\n| Published: Saturday, September 12, 2015, 18:00 [IST]\nനീണ്ട ഇടവേളയ്ക്ക് ശേഷം അരവിന്ദ് സ്വാമി തിരിച്ചു വരുന്ന ചിത്രമാണ് തനി ഒരുവന്. റൊമാന്റിക് ചിത്രങ്ങളിലൂടെ പ്രേഷകരുടെ മനസ് കീഴടക്കിയ അരവിന്ദ് സ്വാമി തിരിച്ച് വന്നതോ സിദ്ദാര്‍ത്ഥ് അഭിമന്യൂ എന്ന വില്ലന് കഥാപാത്രത്തിലൂടെയും. വില്ലന് വേഷത്തിലൂടെയാണെങ്കിലും സിനിമയിലേക്ക് തിരിച്ച് വന്നതിന്റെ സന്തോഷത്തിലാണ് അരവിന്ദ്.\nഎന്നാല് തനി ഒരുവനിലെ വേഷത്തിന് ശേഷം അരവിന്ദ് ഒരു മുന്‍കൂര് ജാമ്യമെടുത്തിട്ടുണ്ട്. ഇനി താന് വില്ലന് വേഷത്തില് അഭിനയിക്കാനില്ലെന്നതാണ് പറയുന്നത്. ശ്രദ്ധിക്കുന്ന വേഷങ്ങള് ചെയ്ത് കഴിഞ്ഞാല് പിന്നീട് അത്രയും നന്നായിട്ടുള്ള വേഷങ്ങള് ചെയ്യാന് കഴിയാതെ വന്നാല് അത് കൂടുതല് ചീത്ത പേരിന് വഴി തെളിക്കുമെന്നും അരവിന്ദ് പറയുന്നു.\nഅരവിന്ദ് സ്വാമി സിനിമയിലേക്ക് തിരിച്ച് വരുമ്പോള് സിനിമയ്ക്ക് പുറമേ മറ്റൊരു കാര്യം കൂടി വെളിപ്പെടുത്തുകയണ്. തമിഴ് സൂപ്പര്‍സ്റ്റാര് വിക്രമും അരവിന്ദും തമ്മില് ആര്‍ക്കുമറിയാത്ത സത്യമാണ് അരവിന്ദ് പറയുന്നത്.\nഅരവിന്ദ് സ്വാമിയും വിക്രമും സിനിമയിലേക്ക് എത്തുന്നതിന് മുമ്പ് കോളേജില് ഒരുമിച്ച് പഠിച്ചിട്ടുണ്ടത്രേ. ഇത്തരം കാര്യങ്ങള് കേള്‍ക്കുമ്പോള് ആരധകര്‍ക്ക് താല്പര്യവും ഏറുമല്ലോ. ട്വിറ്ററില് ഒരു ആരാധകന്റെ ചോദ്യത്തിന് മറുപടി പറയുമ്പോഴാണ് അരവിന്ദ് വിക്രമിനൊപ്പം പഠിച്ച കാര്യം പറയുന്നത്. ഇരുവരും ഒരുമിച്ച് പഠിച്ചെന്ന് മാത്രമല്ല അരവിന്ദ് സ്വാമിയുടെ സീനിയറായിട്ടാണ് പഠിച്ചതെന്നും അരവിന്ദ് പറഞ്ഞു.\nRead more about: tamil film news actor aravind swami vikram twitter തമിഴ് സിനിമ നടന് അരവിന്ദ് സ്വാമി ട്വിറ്റര്


MOSQUITO | കൊതുകിന് ചിലരോട് പ്രിയം ഏറുന്നതിന്റെ കാരണം ഇതാണ്! - Malayalivartha.com Widgets Magazine\nകൊതുകിന് ചിലരോട് പ്രിയം ഏറുന്നതിന്റെ കാരണം ഇതാണ്!\n03 JULY 2019 10:48 AM IST\nകൊതുക് എല്ലാവരെയും കടിക്കാറുണ്ടെങ്കിലും ചിലരോട് കൊതുകിന് അല്‍പ്പം പ്രിയം കൂടുതലാണ്. അതിനാല് തന്നെ അത്തരക്കാരെ തേടിപ്പിടിച്ച് കടിക്കാന് കൊതുക് ശ്രദ്ധിക്കാറുമുണ്ട്. ഇതെന്താ ഇങ്ങനെയെന്ന് ആളുകള് ചോദിക്കുന്നത് കേട്ടിട്ടില്ലേ? അതിന് വ്യക്തമായ കാരണമുണ്ടെന്നതാണ് വാസ്തവം.\nനമ്മള് ധരിക്കുന്ന വസ്ത്രത്തിന്റെ നിറം മുതല് ശരീരത്തില് അടങ്ങിയിട്ടുള്ള കാര്‍ബണ്‍ഡൈ ഓക്‌സൈഡിന്റെ അളവും രക്തഗ്രൂപ്പും വരെ കൊതുക് കടിക്കുന്നതിന് കാരണമാകുന്നുണ്ട്.\nകൊതുകുകള്‍ക്ക് വളരെ പ്രധാനമാണ് കാഴ്ച. അതിനാല് തന്നെ ചില വസ്ത്രത്തിന്റെ നിറം കൊതുകിനെ പെട്ടെന്നാകര്‍ഷിക്കും. നേവി ബ്ലൂ, ഓറഞ്ച്, കറുപ്പ്, ചുവപ്പ് നിറങ്ങളിലെ വസ്ത്രം ധരിച്ചിരിക്കുന്നവരെ പെട്ടെന്ന് കൊതുക് കടിക്കാന് ഇടയുണ്ട്.\nവലിയ ശരീരം ഉള്ളവരില് കാര്‍ബണ് ഡൈ ഓക്‌സൈഡ് ഉല്‍പ്പാദിപ്പിക്കുന്നതിന്റെ അളവ് കൂടുതലായിരിക്കും. ശരീരത്തില് നിന്നും കൂടുതല് കാര്‍ബണ്‍ഡൈഓക്‌സൈഡ് പുറത്തുവിടുന്നവരെ കൊതുകുകള് കൂടുതല് ആക്രമിക്കും.\nമറ്റുള്ളവരെ അപേക്ഷിച്ച് കൂടുതല് കാര്‍ബണ്‍ഡൈഓക്‌സൈഡ് പുറത്തുവിടുന്നവരാണ് ഗര്‍ഭിണികള്. അതിനാല് തന്നെ അവരും കൂടുതല് കൊതുകുകടി അനുഭവിക്കേണ്ടിവരും.\nമുട്ടയിട്ടു പെരുകുന്ന പെണ്‍കൊതുകുകള് രക്തത്തിലെ പ്രോട്ടീനുകള് ശേഖരിക്കാറുണ്ട്. ഇതിനായി ഒ-ഗ്രൂപ്പുകാരെ കൊതുകുകള് തിരഞ്ഞുപിടിച്ച് കടിക്കും.കൊതുക് തീരെ കടിക്കാത്തത് എ ഗ്രൂപ്പ് രക്തമുള്ളവരെയാണ്. ഇതിന്റെ ഇടയ്ക്കുള്ള സ്ഥാനമാണ് ബി, എബി ഗ്രൂപ്പ് രക്തമുള്ളവര്‍ക്ക് ഉള്ളത്.\nനമ്മുടെ ശരീരം പുറന്തള്ളുന്ന വിയര്‍പ്പിലൂടെ പോലും കൊതുകുകള്‍ക്ക് രക്തത്തിന്റെ പ്രത്യേകത മനസിലാക്കാനാകും എന്നാണ് കണ്ടെത്തിയിരിക്കുന്നത്.\nഭാര്യയ്ക്ക് സൗന്ദര്യം പോരെന്ന് പറഞ്ഞ് ഭര്‍ത്താവിന്റെ ക്രൂരമര്‍ദ്ദനം... ഭാര്യയുടെ പരാതിയില് ഭര്‍ത്താവിന് എതിരെ കേസ് (6 hours ago)\nജനസേവനം എന്നത് ചെറിയ കാര്യമല്ല... ഉത്തരവാദിത്തം നൂറ് ശതമാനവും നിറവേറ്റാന് സാധിക്കുന്നുവെന്ന് ഉറപ്പുണ്ടെങ്കില് സിനിമാപ്രവര്‍ത്തകര് രാഷ്ട്രീയത്തില് ഇറങ്ങുന്നതിനോട് തനിക്ക് യാതൊരു എതിര്‍പ്പുമില്ല (6 hours ago)\nഡോക്ടറുടെ നഗ്നചിത്രം പകര്‍ത്താന് ശ്രമിച്ച നഴ്‌സിനെ കൈയ്യോടെ പൊക്കി (7 hours ago)\nസ്വകാര്യബാങ്കുകള്‍ക്ക് കേന്ദ്രസര്‍ക്കാര് ഏര്‍പ്പെടുത്തിയിരുന്ന നിയന്ത്രണം നീക്കി (7 hours ago)\nകോവിഡ് കാലത്ത് സർക്കാർ ജീവനക്കാരിൽ നിന്നും പിടിച്ചു വെച്ച ശമ്പളം തിരികെ നൽകും (10 hours ago)


May 6, 2015 , സ്വന്തം ലേഖകന്\nകോയമ്പത്തൂര്: തിങ്കളാഴ്ച അറസ്റ്റിലായ രൂപേഷിന്‍െറ നേതൃത്വത്തിലുള്ള അഞ്ചംഗ മാവോയിസ്റ്റ് സംഘത്തില്‍നിന്ന് 27 മൊബൈല് ഫോണുകളും നിരവധി സിം കാര്‍ഡുകളും 30,000 രൂപയും ടാബ്ലറ്റും വിവിധ ഭാഷകളിലുള്ള ലഘുലേഖകളും കുറിപ്പുകളും പിടിച്ചെടുത്തു. കൂടാതെ രണ്ട് പെന് ട്രൈവുകളും പിടിച്ചെടുത്തിട്ടുണ്ട്.\nഅഞ്ച് ബാഗുകളിലായാണ് മൊബൈല് ഫോണുകള് സൂക്ഷിച്ചിരുന്നത്. തിങ്കളാഴ്ച കറുമത്തംപട്ടിയിലെ ബേക്കറിയില് ചായ കുടിക്കവെയാണ് പ്രതികളെ പൊലീസ് കസ്റ്റഡിയിലെടുത്തത്. ആന്ധ്ര പൊലീസിലെ എസ്.ഐ ഹനുമന്തറാവുവിന്‍െറ നേതൃത്വത്തിലുള്ള പൊലീസ് സംഘം കടയില് കയറി കടയുടമയോട് ഷട്ടര് താഴ്ത്തിയിടാന് ആവശ്യപ്പെട്ടു. ഉടന് പൊലീസ് പ്രതികളെ വളയുകയും പൊലീസ് ജീപ്പില് കയറ്റിക്കൊണ്ടുപോവുകയുമായിരുന്നു. ഈ സമയത്ത് പ്രതികള് മുദ്രാവാക്യം വിളിച്ചു.\nജീപ്പില് പുറപ്പെട്ടയുടന് ഒരു ഡയറിയും രണ്ട് സിം കാര്‍ഡുകളുമടങ്ങിയ പ്ലാസ്റ്റിക കാരിബാഗ് പ്രതികള് പുറത്തേക്ക് വലിച്ചെറിഞ്ഞു. ഇതുകണ്ട നാട്ടുകാര് ഇവ കറുമത്തംപട്ടി പൊലീസില് ഏല്‍പിച്ചു. ഡയറിയില് 50ഓളം ആളുകളുടെ പേരും മൊബൈല് ഫോണ് നമ്പറുമാണ് ഉണ്ടായിരുന്നത്. ഇതില് പത്ത് നമ്പറുകള് തമിഴ്നാട്ടിലുള്ളവരുടേതാണെന്ന് സ്ഥിരീകരിച്ചിട്ടുണ്ട്. അതിനിടെ രൂപേഷ് തന്‍െറ കൈവശമുണ്ടായിരുന്ന മൊബൈല് ഫോണ് കുത്തിപ്പൊട്ടിച്ചതായും റിപ്പോര്‍ട്ടുണ്ട്.\nസരിതക്കെതിരെ ചാണ്ടി ഉമ്മന് നിയമനടപടിക്ക്\nഇന്ത്യാ പ്രസ്‌ക്ലബ്ബ് നോര്‍ത്ത് അമേരിക്ക മാധ്യമശ്രീ പുരസ്‌ക്കാരം; അപേക്ഷകള് സ്വീകരിക്കുന്നത് ഒക്‌ടോബര് 10 വരെ\nദേവന്മാരുടെയും ദേവിമാരുടെയും ചിത്രങ്ങള് പതിച്ച നാണയങ്ങള് പുറത്തിറക്കരുത്\nക്യൂബ – സഞ്ചാരികളുടെ പറുദീസ (യാത്ര): ജോണ് ഇളമത


ഒ.എൻ.വി.യുടെ കവിത - Sayahna\nമനുഷ്യ ശരീരത്തിന്റെ അടിസ്ഥാനപരമായ ഘടക വസ്തുവാണ് ഉപ്പ്. അതിനെ “ജീവന്‍മരണവസ്തു”വായി പരിഗണിക്കുന്നു. അതുകൊണ്ട് ഉപ്പ് ശരീരത്തില് ഇല്ലാതെയായല് മരണം തീര്‍ച്ചയായും സംഭവിക്കും. ഇങ്ങനെ ഇത് ജീവിതത്തിന്റെ മൂലതത്വമോ മൗലികഘടകമോ ആയി മാറിയിരിക്കുന്നു. മനുഷ്യജീവിതത്തെ നിലനിറുത്തുന്നത് ജലമാണല്ലോ. അതിനാല് ജലം ജീവിതവും ജലത്തിന്റെ ഘനീഭവിച്ച അവസ്ഥയായ മഞ്ഞുകട്ട മരണവുമായി മാറുന്നുണ്ട്. സാഹിത്യത്തില് തോമസ് മന്നിന്റെ “മാജിക് മൗണ്ടന്” എന്ന മഹനീയ നോവലില് മഞ്ഞിനെ മരണത്തിന്റെ പ്രതീകമായി വര്‍ണ്ണിച്ചിരിക്കുന്നത് ഓര്‍മ്മിച്ചാലും. ഇതെഴുതുന്ന ആളിന്റെ അറിവില്‍പ്പെട്ടിടത്തോളം ഒ. എന്. വി. കുറുപ്പല്ലാതെ വേറൊരു കവി ഉപ്പിനെ ജീവിതത്തിന്റെ മൂലതത്വമായി—Life Principle—അംഗീകരിച്ചിട്ടില്ല. സാമാന്യമായതിനു സവിശേഷമായതു പ്രാതിനിധ്യം വഹിക്കുമ്പോഴാണ് പ്രതിരൂപം ആവിര്‍ഭവിക്കുന്നത്. അതു മനുഷ്യന്റെ മാനസികസത്യത്തിനു യോജിച്ചതുമായിരിക്കണം. ഞാനൊരു ഋജ്ജുരേഖ വരച്ചുവച്ചിട്ട് കോട്ടയം — പെരുമ്പാവൂര് റോഡില് വളവും തിരിവും ധാരാളമുണ്ടെന്നും നേരെമറിച്ച് തിരുവനന്തപുരം-കന്യാകുമാരി റോഡില് അതൊന്നുമില്ലെന്നും ഋജ്ജുരേഖ പോലുള്ള റോഡിലൂടെ കാറില് സഞ്ചരിച്ചാല് സുഖമുണ്ടാകുമെന്നും ആ സുഖത്തെയാണ് എന്റെ രേഖ കാണിക്കുന്നതെന്നും പറഞ്ഞാല് എന്നെ സംബന്ധിച്ചിടത്തോളം ആ പ്രസ്താവം ശരിയാണ്. എന്നാല് എല്ലാവര്‍ക്കും അതു സമ്മതമായിരിക്കില്ല. എല്ലാ മനുഷ്യരുടെയും “സൈക്കോളജിക്കല് റിയാലിറ്റിക്ക്” യോജിച്ചിരിക്കണം പ്രതിരൂപം. ഉപ്പ് ജീവിതത്തിന്റെ അടിസ്ഥാന തത്വമാകയാല് അതിനെ പ്രതീകമായി കാവ്യത്തില് നിവേശിപ്പിച്ച ഒ. എന്. വി. കുറുപ്പിന്റെ ഉചിതജ്ഞത ആദരണീയമായിരിക്കുന്നു. ഉപ്പ് എന്ന സിംബല് കൊണ്ട് മനുഷ്യസമുദായത്തെ കൂട്ടിയിണക്കിയിട്ട് കവി സത്യത്തിന്റെ പല തട്ടുകളെ വിദഗ്‌ദ്ധമായി ആവിഷ്കരിക്കുന്നു. ഇതിനു നിദര്‍ശകമായിരിക്കുന്നു ഗ്രന്ഥത്തിന്റെ നാമം തന്നെയുള്ള ആദ്യത്തെ കാവ്യം. കുട്ടി കഞ്ഞി കുടിക്കാനിരിക്കുന്നു. അപ്പോള് മുത്തശി തുമ്പപ്പൂപ്പോലെ വെളുത്ത ഉപ്പെടുത്ത് കഞ്ഞിയിലിട്ടിട്ട് “ഉപ്പ് ചേര്‍ത്താലെ രുചിയുള്ളൂ” എന്നു പറയുന്നു. ആ മുത്തശി ജലത്തില് ഉപ്പുതരി അലിയുന്നതുപോലെ ഒരു ദിവസം നിന്ന നില്‍പില് മറിഞ്ഞുവീണ് മറഞ്ഞുപോകും. എങ്കിലും അവര് ആ കുട്ടിയുടെ ഉപ്പായി വർത്തിക്കും. എങ്കിലും അവർ എവിടെപ്പോകാനാണ്? ജീവിതത്തിന്റെ “ആക്ടീവ് പ്രിന്‍സിപ്പലിന്” (Principle) നാശമില്ലെന്നു സൂചന. ഇങ്ങനെ വ്യക്തിയില് ആ മൂലതത്വത്തെ ആവിഷ്കരിച്ച കവി ജഗല്‍സംബന്ധീയമായ തലത്തിലേക്ക് അതിനെ വ്യാപിക്കുന്നു. കുട്ടി കടല്‍ത്തീരത്ത് എത്തുന്നു. കടല് മണ്ണില് കിടന്ന് ഉരുളുന്നു. അതിന്റെ ഫേനപിണ്ഡങ്ങള് മുലപ്പാലായി കുട്ടി കാണുന്നു. അമ്മ കുഞ്ഞിനെത്തേടി മുങ്ങി മരിക്കുകയാണെന്ന് അതിന് (ശിശുവിന്) തോന്നുന്നു. ഉപ്പുകടല് അമ്മയാണെന്നും ഉപ്പുചേര്‍ന്ന കുഞ്ഞിനെ അത് അന്വേഷിക്കുകയാണെന്നും കവി പറയുമ്പോള് പ്രകൃതിയേയും അതിന്റെ സന്താനമായ മനുഷ്യനേയുമാണ് അദ്ദേഹം അന്തര് നേത്രംകൊണ്ട് കാണുന്നതെന്ന് ഞാന് കരുതുന്നു. അണുവിശ്വം (microcosm) ഇവിടെ മഹാവിശ്വമായി (macrocosm) മാറുന്നു. മഹാവിശ്വത്തില് അണുവിശ്വവും വര്‍ത്തിക്കുന്നുണ്ടെന്നാണ് സൂചന. “മഹാവിശ്വം ബൃഹത്തല്ല, എന്റെ ശരീരം ചെറുതുമല്ല” എന്ന സിദ്ധാന്തം ഓര്‍മ്മിക്കുക. മനുഷ്യന് വിപുലീകരിക്കപ്പെട്ടതുതന്നെയാണ് പ്രപഞ്ചം. മനുഷ്യന് സൂക്ഷ്‌മമായ പ്രപഞ്ചവും (വിശ്വവും). ഈ ഗഹനമായ തത്വത്തെ കവി വാങ്മയചിത്രമാക്കിയിരിക്കുന്നതിന്റെ സൗന്ദര്യം കാണുക:\nനല്ല കറിയുപ്പ് തീന്‍മേശമേല്; കടല്-\nവെള്ളത്തില്‍നിന്നും കറിയുപ്പു വാറ്റുന്നു-\nവെന്ന വിജ്ഞാനപ്പനയോലയില് കൊത്തി\nഎന്റെ നാവിന്നുരംവയ്പിച്ചുപണ്ടു ഞാന്!\nപിന്നെയൊരുനാള് കടല്‍കണ്ടു ഞാന്! വെറും\nമണ്ണില് കിടന്നുരുളുന്ന, കാണാതായ\nതന് കുഞ്ഞിനെയോര്‍ത്ത് നെഞ്ഞുചുരന്ന പാല്\nഉപ്പുപോലെ കവിക്ക് ഇഷ്ടപ്പെട്ട മറ്റൊരു സിംബലാണ് അഗ്നി. അഗ്‌നിക്ക് പലതരത്തിലുള്ള അര്‍ത്ഥമാണുള്ളത്. ഈജിപ്തിലെ ഹൈറാഗ്ളിഫിക്കല് (hieroglyphic) (പദത്തേയോ ശബ്ദത്തേയോ പടം കൊണ്ടോ സിംബല് കൊണ്ടോ സൂചിപ്പിക്കുന്ന സമ്പ്രദായം ഹൈറാഗ്ളിഫിക്) അഗ്‌നി ജീവിതത്തിന്റേയും ആരോഗ്യത്തിന്റേയും പ്രതിരൂപമാണ്. ആദ്ധ്യാത്മികമായ ശക്തിവിശേഷമായും അത് ഹൈറാഗ്ളിഫിക്കില് പ്രത്യക്ഷമാകുന്നുണ്ട്. വസ്തുക്കളുടെ രൂപം നശിപ്പിച്ചിട്ട് അവയ്ക്ക് മറ്റൊരു രൂപം നല്‍കുന്നതു കൊണ്ട് അഗ്നി പരിവര്‍ത്തനത്തിന്റെയും പുനരുജ്ജീവനത്തിന്റെയും പ്രതീകമത്രേ. നാശത്തിന്റെയും പുനരുജ്ജീവനത്തിന്റെയും ഹേതുവായി അഗ്‌നിയെ ദര്‍ശിക്കുന്നു, ഭാരതത്തിലെ പുരാണങ്ങള്, ഗ്രീക്ക് ഫിലോസഫര് ഹൈറക്ളിറ്റസിന്റെ സങ്കൽപ്പവും ഇതുതന്നെ. പ്രപഞ്ചത്തിന്റെ അടിസ്ഥാനഘടകം അഗ്‌നിയാണെന്നും അതിന്റെ പരിണതഫലങ്ങളാണ് മൂലകങ്ങളെന്നും അദ്ദേഹം പ്രസ്താവിച്ചു. നമ്മുടെ കവിക്ക് അത് ആദ്ധ്യാത്മികശക്തിയുടെയും ഊര്‍ജ്ജത്തിന്റെയും പ്രതിരൂപമാണ്. ആത്മനാഥന്റെ ജീവന് അപഹരിച്ച നൃശംസതയുടെ നേര്‍ക്ക് കോപത്തിന്റെ അഗ്‌നി ജ്വലിപ്പിച്ചെത്തുന്ന കണ്ണകിയെ നമ്മള് അന്തര്‍നേത്രം കൊണ്ടു കാണുന്നു. അവള് ശാപവാക്കെറിഞ്ഞപ്പോള് മഹാനഗരവും മഹാപണങ്ങളും രാജപഥങ്ങളും ഗൃഹനിരകളും നെറികേടിന് സിംഹാസനങ്ങളും കത്തിയെരിഞ്ഞു. എന്നിട്ട് കവി “ചിലപ്പതികാര”ത്തിന്റെ കര്‍ത്താവായ ഇളങ്കോവടികളെ ആഹ്വാനം ചെയ്യുന്നു:\n“…വീണ്ടും ഇളംകോവാം തിരു-\nവടികളേ വരൂ, തിരുനാരായത്താല്\nഇവളുടെ കത്തുംമൊഴി പകര്‍ത്തുക!\nഇവിടെ നെറികേടിന്റെ സിംഹാസനങ്ങളെ കുരിച്ചു ചാമ്പലാക്കുന്ന അഗ്‌നി, സ്ഥിതിസമത്വത്തിന്റെ ഊര്‍ജ്ജമാണ്. അതിനെ ചലനംകൊള്ളിക്കുന്ന ആദ്ധ്യാത്മികശക്തിയാണ്. കണ്ണകിയില് നിന്ന് വികസിപ്പിച്ചുകൊണ്ടു വരുന്ന ഈ ‘ഇമേജി’ന് സ്ഥിരതയും ദൃഢതയുമുണ്ട്. അതിനുള്ള അധികാരവും കവിക്കുണ്ട്. എസേനില് എന്ന റഷ്യന് കവിക്കും നെറുത എന്ന ലാറ്റിനമേരിക്കന് കവിക്കും സ്ഥിതി സമത്വത്തെക്കുറിച്ച് പാടാനുള്ള അവകാശമുണ്ടെങ്കില് (മലയാളത്തില് പ്രയോഗിക്കുന്ന അര്‍ത്ഥത്തിലാണ് അവകാശ പദത്തിന്റെ പ്രയോഗം) നമ്മുടെ കവിക്കും അതാകാവുന്നതേയുള്ളൂ. അത് അനുഷ്ഠിക്കേണ്ട രീതിയില്‍ത്തന്നെ അദ്ദേഹം അനുഷ്ഠിച്ചിട്ടുണ്ട്.\nപരിവര്‍ത്തനം, ജീര്‍ണ്ണത, മരണം ഇവയ്ക്കെതിരായി കാഠിന്യവും സ്ഥിരതയുമാര്‍ന്ന് ഭൂമിയില്‍ക്കിടക്കുന്ന കല്ലുകള് എല്ലാക്കാലത്തും കവികളെ ആകര്‍ഷിച്ചിട്ടുണ്ട്. സര്‍ഗ്ഗാത്മകമായ ലയത്തിന്റെ ഘനീഭവിച്ച രൂപമാണ് കല്ല്. ആ കല്ലുകളിലും ഊര്‍ജ്ജമടങ്ങിയിരിക്കുന്നുവെന്നാണ് ഒ. എന്. വി. വിചാരിക്കുന്നത്. ആ വിചാരം ശരിയാണു താനും. അങ്ങനെയുള്ള കല്ലുകളെക്കുറിച്ച് കവി പാടുന്നു.\nകല്ലുളിയായ് വരൂ, ശിവ\nഇക്കല്ലുകളില് കരഞ്ഞു പിറക്കട്ടെ\n“കണ്ണകി”എന്ന കാവ്യത്തിലെ ആശയത്തെ പരിപൂര്‍ണ്ണതയിലെത്തിക്കുന്നു “കല്ലുകള്” എന്ന കാവ്യം. അങ്ങനെ ഊര്‍ജ്ജമെന്ന സാമാന്യ ഘടകത്തില് മനുഷ്യനും പ്രകൃതിയും ഒന്നാകുന്നു. വിസ്മയിക്കേണ്ടതില്ല. “അഗ്‌നിയാണെന് ദേവത” എന്നു കവി അസന്ദിഗ്ധമായി പ്രഖ്യാപിക്കുന്നുണ്ട്. പരിവര്‍ത്തനം വരുത്തുന്ന ആ ആധ്യാത്മിക ശക്തി അല്ലെങ്കില് ഊര്‍ജ്ജം അക്ഷരങ്ങളിലുമുണ്ട്. ഒന്നു കടയുകയേ വേണ്ടൂ, അതു കത്തും.\nതളയ്ക്കും വിലങ്ങുകളടിച്ചു തകര്‍ക്കുവാന്\nഅഗ്‌നി, യെന്നിലെയഗ്‌നി, യെന്\nഅക്ഷരങ്ങളില് അഗ്നിയുണ്ടെല്, കല്ലുകളില്‍പ്പോലും അതുണ്ടെങ്കില് നൃത്തം അതു ജ്വലിപ്പിച്ചു വിടുന്നതില് അദ്ഭുതപ്പെടാനെന്തിരിക്കുന്നു! ഈ കാവ്യസമാഹാര ഗ്രന്ഥത്തിലെ ചേതോഹരങ്ങളായ കാവ്യങ്ങളില് ഒന്നായ “സന്താള് നര്‍ത്തകര്” ആ ആശയത്തെത്തന്നെയാണ് ലയാത്മകമായി ആവിഷ്കരിക്കുന്നത്.\n“അടുന്നൂ സന്താള് നര്‍ത്തക-\nരാടുന്നൂ തീ കടയുന്നൊരു\nകാണുന്നൂ ഞാനെന് മുന്നില്!”\nലയാത്മകമായ കലാരൂപമാണ് നൃത്തം. അതു സൃഷ്ടി കര്‍മ്മത്തിന്റെ പ്ടതിരൂപമാണ്. ശാശ്വതശക്തിയുടെ രൂപമാണ്. കവി അതു കണ്ടറിഞ്ഞ് തന്റെ ഊര്‍ജ്ജ്വസങ്കല്‍പത്തോട് അതിനെ കൂട്ടിച്ചേര്‍ത്തിരിക്കുന്നു. ഇമ്മട്ടില് മറ്റൊരു കവി പ്രവര്‍ത്തിച്ചതായി എനിക്കറിവില്ല.\nഅഗ്‌നിക്കും പാട്ടിനും ബന്ധമുണ്ട്. മതപരങ്ങളായ അനുഷ്ടാനങ്ങള്‍ക്കെല്ലാം അഗ്‌നി വേണം. അഗ്‌നി ആളിക്കത്തിക്കഴിഞ്ഞാല് പാട്ടു തീര്‍ച്ചയായും ഉണ്ടാകാം. അഗ്നിയുടെ ഉപാസകനായ ഒ. എന്. വി. സംഗീതത്തിന്റെയും ഉപാസകനത്രേ. റിച്ച്വലിസ്റ്റിക്കായ (Ritualistic)—മതപരങ്ങളായ അനുഷ്ഠാനങ്ങളോട് ബന്ധപ്പെടുത്തിയില്ല ഞാനിതു പറയുന്നത്. സങ്കുചിതമായ മതാനുഷ്ഠാനത്തിലോ ആചാരക്രമങ്ങളിലോ ഒ. എന്. വി. ക്കു വിശ്വാസമില്ലെന്നു ഞാനെന്തിനു പറയണം, പ്രപഞ്ചത്തിന്റെ ‘പറ്റേണി’ നു യോജിച്ചതാണ് സംഗീതം. അതുകൊണ്ട് പ്രപഞ്ചരഹസ്യങ്ങള് ഗ്രഹിക്കാന്, പരമസത്യം സാക്ഷാത്കരിക്കാന് സംഗീതത്തിനു കഴിയും. സംഗീതോപകരണങ്ങള്‍ക്കുപോലും പ്രപഞ്ചത്തിന്റെ സ്വഭാവത്തോടു ബന്ധമുണ്ട്. പുല്ലാംകുഴല് നോക്കുക. അത് ലിംഗബന്ധമുള്ളതാണ്; അതുകൊണ്ട് പുരുഷനോട് ചേര്‍ന്നുനില്‍ക്കുന്നതും, പക്ഷേ, അതിന്റെ നാദം സ്ത്രൈണമാണ്. ഭാജനത്തിന്റെ രൂപമാര്‍ന്ന മൃദംഗം സ്ത്രൈണമാണ്; അതിന്റെ ശബ്ദം പുരുഷനോട് ബന്ധപ്പെട്ടതും. ഉപകരണങ്ങള്‍ക്കു തന്നെ ഈ സ്വഭാവമുണ്ടെങ്കില് സംഗീതം എല്ലാ വിധത്തിലും പ്രപഞ്ചത്തോടു ബന്ധപ്പെട്ടിരിക്കുന്നു എന്നത് സത്യത്തില് സത്യം തന്നെ. അക്കാരണത്താല് എല്ലാക്കവികളും സംഗീതത്തിലൂടെ പരമസത്യം സാക്ഷാത്കരിക്കാന് ശ്രമിക്കുന്നു. [പുല്ലാങ്കുഴലിന്റെയും മൃദംഗത്തിന്റെയും സ്ത്രീ-പുരുഷസ്വഭാവത്തെക്കുറിച്ചുള്ള ആശയം റഷ്യന്-അമേരിക്കന് സംഗീതജ്ഞനായ അലക്സാണ്ടര് ഷ്നീമറിന്റെതാണ് (Schneider) ഒ. എന്. വി. യുടെ “എന്റെ മകുടി” എന്ന കാവ്യം പ്രപഞ്ചസംഗീതത്തില് വിലയംകൊള്ളുന്ന വ്യക്തിയായ മനുഷ്യന്റെ മാനസികനില വ്യക്തമാക്കിത്തരുന്നു. കവിയുടെ വീട്ടുമുറ്റത്തെ ചെടിച്ചില്ലയില് വന്നിരുന്നു പാടുന്ന കിളിയുടെ സംഗീതം പ്രപഞ്ചത്തിന്റെ സംഗീതമത്രേ. അതിനെ സ്വന്തമാക്കാന്, പാട്ടുചുരത്തുന്ന ആ ജീവനില് കൊത്തുവാന് കവിയുടെ ഫണം പോലുള്ള കൈപ്പത്തി ഉയരുന്നു. ആ യത്നം വിഫലമാകുന്നു. അപ്പോള് ജീവിതത്തിന്റെ വഴിത്താരയില് കിടക്കുന്ന ഭുജംഗത്തെക്കുറിച്ച് കവി ചിന്തിക്കുന്നു. അപ്പോള് അദ്ദേഹം മകുടിയെടുത്തു ഊതുന്നു. കാവ്യം അവസാനിക്കുന്നത് ഇങ്ങനെയാണ്:\n“എന്റെ മകുടിയിലൂടെ മൃത്യുഞ്ജയ\nഭൂമിയും ആകാശവും, സൂക്ഷ്മജഗത്തും മഹാ വിശ്വവും (microcosm and macrocosm) സത്യവും മഹാ സത്യവും ഇങ്ങനെ യോജിക്കുന്നു. ഈ കാവ്യത്തെക്കാള് ഉജ്ജ്വലവും ചേതോഹരവുമാണ് “ബാവുല് ഗായകന്” എന്ന കാവ്യം. ഏകാന്തതയിലിരുന്ന് അതൊന്ന് ഉറക്കെച്ചൊല്ലി നോക്കൂ. സിംബോളിക് രൂപങ്ങളിലൂടെ കവി ചില ഉത്കൃഷ്ടവികാരങ്ങളുണര്‍ത്തി സത്യത്തിന്റെ മണ്ഡലത്തില് നമ്മളെ എത്തിക്കുന്നതെങ്ങനെയെന്ന് നമുക്ക് മനസ്സിലാക്കാന് കഴിയും.\nഫെഞ്ച് നിയോതോമിസ്റ്റ് ഫിലോസഫറായ ഷാക്ക് മാറീതങ്ങിന്റെ (Jacques Maritain, 1882–1973) Creative Intuition in Art and Poetry എന്ന ഗ്രന്ഥം കവിതയിലും ചിത്രകലയിലും താല്‍പര്യമുള്ളവരൊക്കെ വായിച്ചിരിക്കേണ്ടതാണ്. ഈ ഗ്രന്ഥം എന്റെ കൈയിലില്ലെങ്കിലും അതിലെ ചില ആശയങ്ങള് എനിക്കോര്‍മയുണ്ട്. ഓരോ പ്രാകൃതിദൃശ്യത്തിലും മനുഷ്യന് മറഞ്ഞുനില്‍ക്കുന്നുവെന്നാണ് മാറിതാങ്ങിന്റെ മതം. ഉച്ചത്തില് ശബ്ദിക്കുന്ന വെള്ളച്ചാട്ടങ്ങള്‍ക്ക് മനുഷ്യധര്‍മ്മമൊന്നുമില്ലല്ലോ. പക്ഷെ, അത് മനുഷ്യമനസ്സിന്റെ ഒരു ധര്‍മം അവന് പ്രത്യക്ഷമാക്കിക്കൊടുക്കുന്നുവെന്ന് അദ്ദേഹം പറയുന്നു. അന്തരീക്ഷത്തിന്റെ വിദൂരനീലിമ, സായഹ്നത്തിന്റെ അരുണിമ ഇവയൊക്കെ നമ്മെ ചലിപ്പിക്കുന്നതെങ്ങനെ? നമ്മുടെ ആന്തര സ്വപ്നങ്ങളോട് ഈ വര്‍ണ്ണങ്ങള് ബന്ധപ്പെടുന്നു എന്നതു കൊണ്ടുതന്നെ. അന്തരീക്ഷത്തില് പതുക്കെ നീങ്ങുന്ന മേഘങ്ങളും പരന്നു കിടക്കുന്ന സമുദ്രവും മനുഷ്യാത്മാവിനെക്കുറിച്ച് അനന്തമായി പറഞ്ഞുകൊണ്ടിരിക്കുന്നുവെന്നു മാറി താങ് പ്രസ്താവിച്ചിട്ടുണ്ട്. പ്രാപഞ്ചിക പ്രതിഭാസങ്ങളും.\nമനുഷ്യധര്‍മ്മത്തിന്റെ പ്രതീതിയുളവാക്കുമെന്നു നമ്മുടെ ദൃശ്യങ്ങളും കവിയും ഗ്രഹിച്ചിട്ടുണ്ട്. അല്ലെങ്കില് അദ്ദേഹം “കായല്‍ക്കാഴ്ചകള്” എന്ന സുഷമയാര്‍ന്ന കാവ്യം രചിക്കുമായിരുന്നില്ല.\nകായല് ഇളംവെയില് മേനിയിലേല്‍ക്കവേ\nവിശ്ളഥവേണിയും നേരെയാക്കി, മുഗ്ധ\nനര്‍മ്മമൊഴി കേട്ടുവെങ്കിലും കേള്‍ക്കാതെ”\nഈ വരികളില് പ്രകൃതിയെ അതിന്റെ പ്രാധാന്യത്തോടെ കവി ആലേഖനം ചെയ്യുന്നു. അതിലടങ്ങിയിരിക്കുന്ന മനുഷ്യധര്‍മ്മത്തെയും അദ്ദേഹം ഹൃദയഹാരിയായി ചിത്രീകരിക്കുന്നു. നമ്മളറിയുന്നതിനെ കാണിച്ചുതന്നിട്ട് നമുക്കറിയാന് പാടില്ലാത്തതിലേക്കു നമ്മെ ആനയിക്കുന്ന ആളിനെയാണ് കവിയെന്നു വിളിക്കുന്നതെങ്കില് ഒ. എന്. വി. കവി തന്നെയാണ്.\n“ഉപ്പ്” എന്ന ഈ കാവ്യസമാഹാരഗ്രന്ഥത്തിലെ കേന്ദ്രസ്ഥിതങ്ങളായ എല്ലാ ആശയങ്ങളെക്കുറിച്ചും അവയെക്കുറിച്ച് കവിക്കുള്ള ദര്‍ശനങ്ങളെക്കുറിച്ചും (വിഷന് എന്ന അര്‍ഥത്തില്) പറഞ്ഞു കഴിഞ്ഞു എന്ന് എനിക്ക് അഭിമാനമില്ല. ദീര്‍ഘതയാര്‍ന്ന ലേഖനം വായിക്കപ്പെടുകയില്ല എന്ന വിശ്വാസക്കാരനാണ് ഞാന്. അതുകൊണ്ട് ഇത് ഇവിടെ അവസാനിപ്പിക്കുകയാണ്, ഭാഗികവും അസമഗ്രവുമാണ് ഈ ചിന്തനമെന്ന് അറിഞ്ഞുകൊണ്ടു തന്നെ. ജഗല്‍സംബന്ധീയങ്ങളായ വിഷയങ്ങൾ അനായാസമായി കൈകാര്യം ചെയ്യുന്ന കവി ലോകത്തിന്റെ ഇന്നത്തെ നിലയില് അസംതൃപ്തനാണ്. പരിവര്‍ത്തനം വരേണ്ടതാണെന്ന് അദ്ദേഹം വിശ്വസിക്കുന്നു. ആ പരിവര്‍ത്തനത്തിനുവേണ്ടി നനഞ്ഞുകുതിര്‍ന്ന കയ്യാലകളെ മാത്രമല്ല കന്‍മതിലികളെയും തട്ടിത്തകര്‍ക്കേണ്ടതാണെന്നു കരുതുന്നു. ആ വിചാരത്തെ കലയുടെ ചട്ടക്കൂട്ടിലൊതുക്കി മാത്രമേ അദ്ദേഹം പ്രകാശിപ്പിക്കുന്നുള്ളൂ. അപ്പോള് മുന്നിട്ടു നില്‍ക്കുന്നത് കലയുടെ മാന്ത്രികത്വം മാത്രം.\nRetrieved from "http://ml.sayahna.org/index.php?title=ഒ.എൻ.വി.യുടെ_കവിത&oldid=11758"


വര്‍ക്കേഴ്സ് ഫോറം: ജനാധിപത്യാവകാശ സംരക്ഷണത്തിന് പോരാട്ടം തുടരും\nഎല്ലാ വിഭാഗം ജനങ്ങളുടെയും ജനാധിപത്യപരമായ അവകാശങ്ങള് സംരക്ഷിക്കുക ജനാധിപത്യരാഷ്ട്രത്തിന്റെ നിലനില്‍പ്പിന് ആവശ്യമാണ്. അതില് പ്രധാനമാണ് ഭരണകൂടത്തിന്റെ എല്ലാവിധ ഭീകരതകളില്‍നിന്നും ജനങ്ങളെ സംരക്ഷിക്കുക എന്നത്. ഈ കാഴ്ചപ്പാടിന്റെ അടിസ്ഥാനത്തിലാണ് കഴിഞ്ഞ എല്‍ഡിഎഫ് സര്‍ക്കാര് പൊലീസ് ആക്ടിന് രൂപം നല്‍കിയത്. ആ ആക്ടിലെ ഒരു പ്രധാന വകുപ്പ് കസ്റ്റഡിയിലെടുക്കുന്നവര്‍ക്കു നേരെ ഒരുതരത്തിലുള്ള പീഡനവും ഉണ്ടാകാതിരിക്കാനുള്ളതാണ്. ഈ അന്വേഷവുമായി ബന്ധപ്പെട്ട് അതിനെ കാറ്റില്‍പ്പറത്തി മൂന്നാംമുറ അരങ്ങേറുകയാണ്. പൗരാവകാശം സംരക്ഷിക്കുന്നതിന് പ്രതിജ്ഞാബദ്ധമായ പ്രസ്ഥാനം എന്ന നിലയില് ഈ കാര്യമാണ് പാര്‍ടി ഇപ്പോള് ഉന്നയിക്കുന്നത്.\nകേസന്വേഷണവുമായി ബന്ധപ്പെട്ട് നല്‍കുന്ന മൊഴികള് ഒരു കാരണവശാലും പുറത്തുവിടരുത് എന്നത് ജനാധിപത്യ സംവിധാനത്തിലെയും ജുഡീഷ്യറിയിലെയും പ്രധാനപ്പെട്ട കാഴ്ചപ്പാടാണ്. അന്വേഷണമധ്യേ കേസ് ഡയറിയിലെ വിവരങ്ങള് പുറത്തുവന്നാലുണ്ടാകുന്ന പ്രശ്നങ്ങളെക്കുറിച്ച് കേരള ഹൈക്കോടതിയും സുപ്രീംകോടതിയും വിവിധ വിധികളില് പ്രതിപാദിച്ചിട്ടുമുണ്ട്. മുരുകേശന് ഢെ സ്റ്റേറ്റ് ഓഫ് കേരള എന്ന കേസില് കേരള ഹൈക്കോടതി പറഞ്ഞത് ഒരു ക്രിമിനല് കേസ് രജിസ്റ്റര്‍ചെയ്തശേഷം പ്രഥമ വിവര റിപ്പോര്‍ട്ട് മജിസ്ട്രേട്ട് കോടതിക്ക് അയച്ചാല് ഒരു പൊലീസ് ഉദ്യോഗസ്ഥനും അന്വേഷണത്തിന്റെ പുരോഗതിയോ മറ്റുകാര്യങ്ങളോ പുറത്തുവിടാന് അധികാരമില്ല എന്നാണ്. അന്വേഷണ വിവരങ്ങള് പുറത്തുപറഞ്ഞാല് ആ ഉദ്യോഗസ്ഥന്റെ പേരില് നടപടിയെടുക്കാന് തക്കവണ്ണം സ്വഭാവദൂഷ്യമാണ് നടത്തിയത് എന്നും കോടതി പ്രഖ്യാപിച്ചിട്ടുണ്ട്. അന്വേഷണമധ്യേ പൊലീസുദ്യോഗസ്ഥര് സമാഹരിക്കുന്ന തെളിവുകള് ഒന്നുകില് കോടതികള്‍ക്ക് അംഗീകരിക്കാന് പറ്റാത്തതാവാം; അല്ലെങ്കില് മൂന്നാംമുറ ഉപയോഗിച്ച് നേടിയെടുത്തതുമാകാം. ഇത്തരം തെളിവുകള് വിചാരണ നടക്കുമ്പോള് നിലനില്‍ക്കില്ല എന്നും വിധിയില് പ്രഖ്യാപിച്ചിട്ടുണ്ട്്. ഇത്തരത്തിലുള്ള കാര്യങ്ങള് മാധ്യമങ്ങളിലൂടെ പുറത്തുവന്നാല് അത് സാമൂഹ്യനന്മയ്ക്കുവേണ്ടിയായിരിക്കില്ല; മേലില് ഇത്തരം നിയമലംഘനം നടത്തിയാല് അന്വേഷണ ഉദ്യോഗസ്ഥരും മാധ്യമങ്ങളും നിയമലംഘനത്തിനുള്ള നടപടികള്‍ക്ക് വിധേയമാകേണ്ടിവരുമെന്നും ഹൈക്കോടതി വ്യക്തമാക്കിയതാണ്.\nജസീക്കാലാല് വധക്കേസില്, പ്രതിയുടെ നിരപരാധിത്വം തെളിയിക്കാനുള്ള അവസരം മാധ്യമവിചാരണയിലൂടെ നശിപ്പിക്കുന്നതിനെതിരെ സുപ്രീംകോടതി വ്യക്തമായി പ്രതികരിക്കുന്നു. ഇത്തരം മാധ്യമവിചാരണ പ്രതിയുടെ മൗലികാവകാശമായ ജീവിക്കാനുള്ള അവകാശത്തിനു നേരെയുള്ള കടന്നുകയറ്റമാണെന്നും സുപ്രീംകോടതി പറഞ്ഞു. കേസ് അന്വേഷണം നടത്തുന്നതിനിടെ ഇത്തരം മീഡിയാ ട്രയലുകള് നിര്‍ത്തേണ്ടതിന്റെ ആവശ്യവും അതില് വ്യക്തമാക്കി. കണ്ണന് ഢെ സ്റ്റേറ്റ് ഓഫ് കേരള കേസിലും ഇതിനു സമാനമായ വിധിയാണുണ്ടായത്. ടി പി ചന്ദ്രശേഖരന്റെ ദാരുണമായ വധവുമായി ബന്ധപ്പെട്ട് മൊഴികളെന്ന പേരിലും മറ്റും മാധ്യമങ്ങള് പുറത്തുവിടുന്ന വിവരങ്ങള് മേല്‍പ്പറഞ്ഞ വിധത്തിലുള്ളതാണ്. അത് ആര്‍ക്കും മനസിലാകുന്നതുമാണ്. പരിധിവിട്ട് ഇങ്ങനെ കഥകള് അനുസ്യൂതം വരികയും അത് സിപിഐ എമ്മിനെതിരായ സംഘടിതാക്രമണത്തിന് വളമാവുകയുംചെയ്ത ഘട്ടത്തിലാണ് കേസിന്റെ സുഗമമായ മുന്നോട്ടുപോക്കിനുവേണ്ടിയും ജനങ്ങളുടെ പൗരാവകാശത്തിന്റെ പ്രശ്നം ഉന്നയിച്ചും പാര്‍ടി കോഴിക്കോട് ജില്ലാകമ്മിറ്റി റിട്ട് ഹര്‍ജി ഹൈക്കോടതിയില് ഫയല്‍ചെയ്തത്. ഇത് മാധ്യമ സ്വാതന്ത്ര്യത്തിന് എതിരാണ് എന്നാണ് ചിലര് വ്യാഖ്യാനിച്ചത്. അങ്ങനെയെങ്കില് മേല്‍സൂചിപ്പിച്ച വിധികളാണ് മാധ്യമസ്വാതന്ത്ര്യത്തിന് എതിര് എന്നുപറഞ്ഞായിരുന്നു മാധ്യമങ്ങള് രംഗത്തിറങ്ങേണ്ടിയിരുന്നത്. അന്നൊന്നും ആ പ്രശ്നം ഉന്നയിക്കാത്തവര് നിയമപരമായ ഈ കാര്യം സിപിഐ എം ഉന്നയിക്കുമ്പോള് പ്രതിഷേധവുമായി വരുന്നത് നിയമത്തോടോ മാധ്യമസ്വാതന്ത്ര്യത്തോടോ ഉള്ള ബഹുമാനമല്ല. പാര്‍ടിയെ കിട്ടിയ വടിയെടുത്ത് അടിക്കാനുള്ള അവസരം ഉപയോഗിക്കുകയാണവര്. പാര്‍ടിയെ ഏതുവിധേനയും തകര്‍ക്കാനാകുമോ എന്ന പരീക്ഷണത്തിന്റെ ഭാഗമാണ് അത് എന്ന് തിരിച്ചറിയപ്പെടേണ്ടതുണ്ട്.\nമാധ്യമങ്ങള്‍ക്ക് അവരുടേതായ രീതിയില് പ്രവര്‍ത്തിക്കുന്നതിനും അന്വേഷിക്കുന്നതിനും അവകാശമുണ്ട്. അത് കേസ് ഡയറിയിലുള്ള കാര്യങ്ങളെ വളച്ചൊടിച്ചും മൂന്നാംമുറ പ്രയോഗത്തിന്റെ അടിസ്ഥാനത്തിലുള്ള മൊഴികളെ വ്യാഖ്യാനിച്ചും മൊഴി എന്ന പേരില് ഭാവനാസൃഷ്ടികള് പ്രസിദ്ധീകരിച്ചും ആകരുത്. ഇത്തരം വിഷയങ്ങളില്, സമുന്നത കോടതികള് മുന്നോട്ടുവച്ച കാര്യങ്ങള് സൂചിപ്പിച്ചു എന്നതിന്റെ പേരിലാണ് എളമരം കരീമിനെതിരെ കേസ് എടുക്കാന് പൊലീസ് തയ്യാറായത്. പൊലീസ് ഭീകരതയില്‍നിന്ന് പൗരന്മാര്‍ക്ക് സംരക്ഷണമുണ്ടാവണം എന്ന് നിയമവശങ്ങള് ചൂണ്ടിക്കാണിച്ച് വാദിച്ചത് ഏതു തരത്തിലാണ് നിയമവിരുദ്ധമാകുന്നത്? ജനകീയ താല്‍പ്പര്യങ്ങള് സംരക്ഷിച്ച് ഇടപെടുക എന്ന പൊതുപ്രവര്‍ത്തകന്റെയും നിയമസഭാസാമാജികന്റെയും ഉത്തരവാദിത്തമാണ് കരീം നിര്‍വഹിച്ചത്. ഇത് സംശയമില്ലാതെ തിരിച്ചറിയാന് ജനാധിപത്യസമൂഹത്തിന് കഴിയും. ചന്ദ്രശേഖരന്റെ ദാരുണമായ വധത്തെത്തുടര്‍ന്ന് അതിഭീകരമായ ആക്രമണമാണ് ഒഞ്ചിയത്ത് ആര്‍എംപിയുടെ നേതൃത്വത്തില് പൊലീസ് സഹായത്തോടെ നടന്നത്. എഴുപത്തെട്ടോളം വീടുകള് തകര്‍ത്തു. കൂടുതല് വിപ്ലവകാരികള് എന്ന് അഭിമാനിക്കുന്നവര്‍ക്ക് മാര്‍ക്സും എംഗല്‍സും ഉള്‍പ്പെടെയുള്ള മാര്‍ക്സിസ്റ്റ് ആചാര്യന്മാരുടെ ചിത്രങ്ങള് തകര്‍ക്കുന്നതിന് മടിയുണ്ടായില്ല. പൊലീസ് മര്‍ദനത്തില് പതറാതെ ജയിലറയില് സ്വന്തം ചോരയില് കൈമുക്കി അരിവാള് ചുറ്റിക വരച്ച മണ്ടോടി കണ്ണന്റെ സ്മാരകംപോലും തകര്‍ക്കപ്പെട്ടു.\n1948ല് കമ്യൂണിസ്റ്റ് പാര്‍ടി നിരോധിക്കപ്പെട്ട കാലത്ത് ചെറുപയര് പട്ടാളവും പൊലീസും ചേര്‍ന്നാണ് നിരവധി വായനശാലകള് തകര്‍ത്തത്. അതിനെ അനുസ്മരിക്കുന്ന വിധത്തിലാണ് വായനശാലകളും ഗ്രന്ഥാലയങ്ങളും ആര്‍എംപിക്കാരുടെ നേതൃത്വത്തില് പൊലീസ് സഹായത്തോടെ തകര്‍ത്തത്. സിപിഐ എമ്മുകാര് ആയിപ്പോയി എന്നതിന്റെ പേരില് സ്വന്തം വീട്ടില്‍പ്പോലും കിടന്നുറങ്ങാന് കഴിയാത്ത അവസ്ഥയാണ് ഒഞ്ചിയത്ത് ഉണ്ടായിട്ടുള്ളത്. സിപിഐ എമ്മിന്റെ ഇടപെടല് കാരണം ഒരു കാരണവശാലും സംഘര്‍ഷം ഉണ്ടാകരുത് എന്ന നിലപാടാണ് പാര്‍ടി സ്വീകരിച്ചത്. അതുകൊണ്ടാണ് വലിയ കലാപത്തിലേക്ക് ആ പ്രദേശം നീങ്ങാതിരുന്നത് എന്ന് അക്രമത്തിന്റെ ഉത്തരവാദിത്തം സിപിഐ എമ്മിന്റെ തലയില് കെട്ടിവയ്ക്കുന്നവര് ആലോചിക്കേണ്ടതുണ്ട്. വീടുകള് തകര്‍ക്കുകയും ആക്രമണങ്ങള്‍ക്ക് നേതൃത്വം കൊടുക്കുകയും ചെയ്തവര്‍ക്കു നേരെ ശരിയായ വകുപ്പുകള് ചേര്‍ത്ത് ഒരു കേസുപോലും എടുക്കാന് പൊലീസ് മുതിര്‍ന്നിട്ടില്ല. ഈ നയത്തിനെതിരെ പ്രക്ഷോഭം ഉയര്‍ന്നുവന്നപ്പോഴാണ് നിസ്സാര വകുപ്പുകള് ചേര്‍ത്ത് ചില കേസുകള് എടുത്തത് എന്നതും മറച്ചുവയ്ക്കാവുന്നതല്ല. ഒഞ്ചിയത്ത് ആര്‍എംപി രൂപീകരിച്ചത് വലിയ നയപ്രശ്നം ഉയര്‍ത്തിയാണ് എന്നാണ് ഇപ്പോഴത്തെ വ്യാഖ്യാനം. അത് വസ്തുതകള്‍ക്ക് നിരക്കുന്നതല്ല. ഏറാമല പഞ്ചായത്തില് മുന്നണി ബന്ധത്തിന്റെ അടിസ്ഥാനത്തില് പഞ്ചായത്ത് പ്രസിഡന്റ് സ്ഥാനം രണ്ടരവര്‍ഷത്തിനുശേഷം ജനതാദളിന് നല്‍കിയതിന്റെ പേരിലാണ് ഈ വിഭാഗം പാര്‍ടി വിട്ടുപോയത്. അല്ലാതെ, നയപരമായ എന്തെങ്കിലും ഭിന്നതയുടെ അടിസ്ഥാനത്തിലല്ല. തെറ്റിദ്ധാരണയുടെ പേരില് പാര്‍ടി വിട്ടുപോയവരായിരുന്നു അതില് ബഹുഭൂരിപക്ഷവും. അവരെ പാര്‍ടിയിലേക്ക് തെറ്റുതിരുത്തിച്ച് തിരിച്ചുകൊണ്ടുവരുന്നതിനുള്ള പ്രവര്‍ത്തനങ്ങളാണ് പാര്‍ടി നടത്തിയത്. അതിന് രണ്ടു തരത്തിലുള്ള സമീപനം മുന്നോട്ടുവയ്ക്കപ്പെട്ടു. ഒരു ഭാഗത്ത് ഇവരുടെ രാഷ്ട്രീയം കമ്യൂണിസ്റ്റ് പ്രസ്ഥാനത്തെ തകര്‍ക്കുന്നതാണെന്നും അവരുടെ പ്രവര്‍ത്തനങ്ങള് വലതുപക്ഷ ശക്തികള്‍ക്ക് സഹായകമാണ് എന്നുമുള്ള രാഷ്ട്രീയ നിലപാട് പാര്‍ടി വിശദീകരിച്ചു. അതോടൊപ്പം, വിവിധ തലത്തിലുള്ള സഖാക്കളെ ഉപയോഗപ്പെടുത്തി ഒറ്റയ്ക്കും കൂട്ടായും ചര്‍ച്ച നടത്തി പാര്‍ടിയിലേക്ക് മടക്കിക്കൊണ്ടുവരുന്നതിനുള്ള ഇടപെടലും നടത്തി. ഈ ചര്‍ച്ചയുടെ ആദ്യഘട്ടങ്ങളിലെല്ലാം വലിയ പുരോഗതിയാണ് ഉണ്ടായത്. ആ ദൗത്യം പൂര്‍ണമായും വിജയിക്കും എന്ന ഘട്ടംവരെ എത്തിയിരുന്നു. എന്നാല്, അവസാനഘട്ടത്തില് എന്തോ കാരണത്താല് ഇവര് പിന്മാറുകയാണുണ്ടായത്. എങ്കിലും നിരവധി സഖാക്കളെ തെറ്റുതിരുത്തി പാര്‍ടിയിലേക്ക് കൊണ്ടുവരാന് കഴിഞ്ഞു എന്നത് വസ്തുതയാണ്. അത്തരം പരിശ്രമങ്ങള് ഇനിയും തുടരുകതന്നെചെയ്യും. ഇത്തരം രാഷ്ട്രീയപ്രസ്ഥാനങ്ങള് ആരെയാണ് തുണയ്ക്കുന്നത് എന്ന് ഓര്‍ക്കേണ്ടതുണ്ട്. വടകര പാര്‍ലമെന്റ് മണ്ഡലം അടുത്തകാലത്ത് ഇടതുപക്ഷത്തിന്റെ ശക്തികേന്ദ്രമായി അറിയപ്പെടുന്ന പ്രദേശമാണ്. എന്നാല്, കഴിഞ്ഞ പാര്‍ലമെന്റ് തെരഞ്ഞെടുപ്പില് യുഡിഎഫിന് ആ സീറ്റില് വിജയിക്കാനായി. മറ്റു നിരവധി കാരണങ്ങള്‍ക്കൊപ്പം ആര്‍എംപിയുടെ രൂപീകരണവും അതിന് സഹായകമായി എന്നതാണ് വസ്തുത. പാര്‍ലമെന്റ് തെരഞ്ഞെടുപ്പില് യുഡിഎഫിനെ വിജയിപ്പിക്കാന് ഏതൊക്കെ തരത്തില് ഇവര് ഇടപെട്ടിട്ടുണ്ട് എന്നത് അവിടെയുള്ള ജനങ്ങള്‍ക്ക് അറിയാവുന്നതാണ്- പ്രത്യേകിച്ചും ആര്‍എംപിയുടെ പ്രവര്‍ത്തകര്‍ക്ക്. യഥാര്‍ഥ ഇടതുപക്ഷ ബദല് എന്ന് അവകാശപ്പെട്ട് രംഗത്തുവന്നവരുടെ പ്രവര്‍ത്തനം വലതുപക്ഷ ശക്തികള്‍ക്ക് ഇടതുപക്ഷത്തിന്റെ കേന്ദ്രങ്ങളില് കടന്നുവരാന് പാതയൊരുക്കുന്ന രാഷ്ട്രീയമാണ് ഉണ്ടാക്കുന്നത്. സിപിഐ എമ്മിനകത്ത് വിപ്ലവം പോരാ എന്ന വാദമാണല്ലോ ഇപ്പോള് ഇവര് ഉന്നയിക്കുന്നത്. കോണ്‍ഗ്രസിനെയും വലതുപക്ഷത്തെയും കൂടുതല് ശക്തിയോടെ എതിര്‍ക്കണം എന്നാണ് ഇവരുടെ വാദം. എന്നിട്ട് എന്തുകൊണ്ടാണ് വലതുപക്ഷ ശക്തികള്‍ക്ക് ഇവര് പ്രധാന ശത്രുവായി മാറാത്തത് എന്ന ചോദ്യം ഇവരുടെ രാഷ്ട്രീയം വിശകലനം ചെയ്യുമ്പോള് തെളിഞ്ഞുനില്‍ക്കുന്നു. കേരളം പോലെ ഇടതുപക്ഷമനസ്സ് വികസിച്ചുവന്ന സംസ്ഥാനത്ത് വലതുപക്ഷത്ത് നിന്നുകൊണ്ടുള്ള ആക്ഷേപങ്ങളും എതിര്‍പ്പും ആരും കാര്യമായി എടുത്തു എന്നുവരില്ല. അവയ്ക്ക് വലിയ സ്വാധീനവുമുണ്ടാവില്ല. എന്നാല്, ഇടതുപക്ഷത്തുനില്‍ക്കുന്നു എന്ന വ്യാജേന നടത്തുന്ന വിമര്‍ശങ്ങള് തെറ്റിദ്ധാരണകള് സൃഷ്ടിക്കുന്നതിനും ചിലരെ വഴിതെറ്റിക്കുന്നതിനും പര്യാപ്തമായിത്തീരും. അതുകൊണ്ടാണ് ഇത്തരക്കാരെ വലതുപക്ഷ ശക്തികള് എല്ലാ അര്‍ഥത്തിലും പ്രോത്സാഹിപ്പിക്കുന്നത്. പശ്ചിമ ബംഗാളില് ഇടതുപക്ഷത്തെ തകര്‍ക്കാന് മാവോയിസ്റ്റുകളും തൃണമൂലും കോണ്‍ഗ്രസും ഉണ്ടാക്കിയ ഐക്യം നമുക്ക് അറിയാവുന്നതാണ്. അത്തരത്തിലുള്ള രാഷ്ട്രീയ പ്രയോഗമാണ് കേരളത്തിലും മാധ്യമങ്ങളുടെ സഹായത്തോടെ നടത്താന് ശ്രമിക്കുന്നത്.\nഇടതുപക്ഷത്തെ സ്നേഹിക്കുന്നവര് ഈ യാഥാര്‍ഥ്യം മനസിലാക്കേണ്ടതുണ്ട്. വ്യക്തികളെ ഉന്മൂലനംചെയ്ത് ആശയത്തെ ഇല്ലാതാക്കുക എന്ന നിലപാട് സിപിഐ എമ്മിന് ഇല്ല. ഈ നിലപാടിനെതിരായി നടന്ന പോരാട്ടംകൂടിയാണല്ലോ ഇടതുപക്ഷ തീവ്രവാദത്തിനെതിരായ പാര്‍ടിയുടെ സമരം. നക്സലൈറ്റുകള് മുന്നോട്ടുവച്ച ഉന്മൂലന സിദ്ധാന്തത്തെ ശക്തമായി എതിര്‍ത്താണ് പാര്‍ടി വളര്‍ന്നുവന്നത്. അതുകൊണ്ടുതന്നെയാണ് അത്തരം പാളിച്ചകള് സഖാക്കളുടെ ഭാഗത്തുനിന്ന് വരുമ്പോള് തിരുത്തുന്നതും അവ തെറ്റാണ് എന്ന് പരസ്യമായി പറഞ്ഞ് നിലപാട് സ്വീകരിക്കുന്നതും. കോണ്‍ഗ്രസ് നേതാവ് കെ സുധാകരനാണ് നാല്‍പ്പാടി വാസുവിനെ കൊലപ്പെടുത്തിയ വിവരം പരസ്യമായി പ്രഖ്യാപിച്ചത്. ഇദ്ദേഹവും എം വി രാഘവനും ചേര്‍ന്നാണ് ഇ പി ജയരാജനെ വധിക്കാന് ക്വട്ടേഷന്‍സംഘത്തെ അയച്ചത്. ഇവരുടെ ചെയ്തികളെ തള്ളിപ്പറയാന് തയ്യാറാകാത്ത കോണ്‍ഗ്രസാണ് ഇപ്പോള് സിപിഐ എമ്മിനെതിരെ രംഗപ്രവേശം ചെയ്തിട്ടുള്ളത്.\nകോണ്‍ഗ്രസ് വിട്ട് കമ്യൂണിസ്റ്റ് പാര്‍ടിയുമായി ബന്ധപ്പെട്ട് പ്രവര്‍ത്തിച്ച ഇന്ത്യന് നാഷണല് കോണ്‍ഗ്രസിന്റെ ചരിത്രമെഴുതിയ മൊയാരത്ത് ശങ്കരന് തൊട്ട് നിരവധി സഖാക്കളെ വധിച്ചവരാണ് സിപിഐ എമ്മിനെ ജനാധിപത്യ രാഷ്ട്രീയം പഠിപ്പിക്കാന് പുറപ്പെടുന്നത്. എസ്എഫ്ഐ നേതാവായിരുന്ന കെ വി സുധീഷിനെപ്പോലെയുള്ള നിരവധി സഖാക്കളെയാണ് ആര്‍എസ്എസ് ഉള്‍പ്പെടെയുള്ള കാപാലിക സംഘം വെട്ടിനുറുക്കി കൊലപ്പെടുത്തിയത്. അത്തരത്തിലുള്ള നിരവധി പ്രയാസങ്ങളെ മറികടന്നാണ് പാര്‍ടി മുന്നോട്ടുപോയിട്ടുള്ളത്. സിപിഐ എം വിട്ട് മറ്റൊരു പാര്‍ടി രൂപീകരിച്ച ആദ്യത്തെ വ്യക്തിയല്ല ടി പി ചന്ദ്രശേഖരന്. നിരവധിപേര് ഇത്തരത്തിലുള്ള പ്രവര്‍ത്തനങ്ങള് കേരളത്തില് നടത്തിയിട്ടുണ്ട്. വലതുപക്ഷ മാധ്യമങ്ങളുടെ സഹായത്തോടെ അവര് പാര്‍ടിയെ പല തരത്തില് ആക്രമിച്ചിട്ടുണ്ട്. എന്നാല്, അതിനെയെല്ലാം നേരിട്ടത് ആശയപരമായ പ്രചാരണത്തിലൂടെയാണ്. അതാണ് പാര്‍ടിയുടെ നിലപാട്. അതുകൊണ്ടാണ് ഈ ദാരുണസംഭവവുമായി പാര്‍ടിയിലെ ആര്‍ക്കെങ്കിലും ബന്ധമുണ്ടെങ്കില് അത്തരം ആളുകള്‍ക്കു നേരെ മാതൃകാപരമായ നടപടി സ്വീകരിക്കുമെന്ന് പാര്‍ടി പ്രഖ്യാപിച്ചത്. ചിലര് തയ്യാറാക്കിയ തിരക്കഥയ്ക്കനുസരിച്ച് അറസ്റ്റ് ചെയ്തവര്‍ക്കുനേരെ നടപടി എടുക്കും എന്നല്ല ഇതിനര്‍ഥം. മറിച്ച്, അവര്‍ക്കുള്‍പ്പെടെ പങ്കുണ്ടോ എന്ന് പരിശോധിക്കുന്ന ഒരന്വേഷണം പാര്‍ടി നടത്തുകയും അതിന്റെ അടിസ്ഥാനത്തില് നടപടി എടുക്കുകയും എന്നതാണ് പാര്‍ടിയുടെ നിലപാട്.\nസിപിഐ എമ്മിനെ അക്രമകാരികളായി മുദ്രകുത്തി അതിന്റെ മറവില് പാര്‍ടി നേതാക്കള്‍ക്കു നേരെ കള്ളക്കേസുകള് എടുക്കുന്ന നടപടിയും തുടരുകയാണ്. അതാണ് എം എം മണിയുടെ കാര്യത്തില് സംഭവിച്ചത്. രാഷ്ട്രീയപരമായി മണിയുടെ ഒരു പ്രസംഗത്തില് സംഭവിച്ച പോരായ്മ ഉയര്‍ത്തിക്കാട്ടി നിയമത്തിന്റെ എല്ലാ രീതികളെയും കാറ്റില് പറത്തി കേസ് എടുക്കാനാണ് ഇപ്പോള് മുതിരുന്നത്. രാഷ്ട്രീയ താല്‍പ്പര്യത്തോടെ എടുക്കുന്ന ഇത്തരം നിലപാടുകളെ എതിര്‍ത്തും തുറന്നുകാട്ടിയും പാര്‍ടി മുന്നോട്ടുപോകും. ടി പി ചന്ദ്രശേഖരന്റെ കൊലയാളികളെ നിയമത്തിനു മുന്നില് കൊണ്ടുവരുന്നതിന് പാര്‍ടി പ്രതിജ്ഞാബദ്ധമാണ്. അതിന് നിഷ്പക്ഷവും ശാസ്ത്രീയവുമായ അന്വേഷണം നടത്താന് പൊലീസ് തയ്യാറാവുകയാണ് വേണ്ടത്.\nപിണറായി വിജയന് ദേശാഭിമാനി 09 ജൂണ് 2012\nPosted by വര്‍ക്കേഴ്സ് ഫോറം at 12:24 PM\nLabels: ഒഞ്ചിയം, രാഷ്ട്രീയം


സുപ്രീംകോടതിയിൽ അസാധാരണ സംഭവം:4 ജഡ്ജിമാർ കോടതി വിട്ട് ഇറങ്ങി - Supreme Court procedures stops: Justice J.Chelameshwar and4judges meets press live updation\nസുപ്രീംകോടതി നടപടികൾ സ്തംഭിച്ചു,2കോടതികൾ നിർത്തിവെച്ചു\nന്യൂഡൽഹി: സുപ്രീംകോടതിയിൽ അസാധാരണ സംഭവം.4ജഡ്ജിമാർ കോടതി വിട്ട് പുറത്തിറങ്ങി വാർത്ത സമ്മേളനം വിളിച്ചു. സുപ്രീംകോടതി ജസ്റ്റിസ് ജെ. ചെലമേശ്വരിന്റെ നേത്രത്വത്തിലുളള ജഡ്ജിമാരാണ് കോടതി നിർത്തിവെച്ച് വാർത്താസമ്മേളനം വിളിച്ച്. ജഡ്ജിമാരുടെ നിയമനം സംബന്ധിച്ചുള്ള അഭിപ്രായവ്യത്യാസ്ഥത്തുടർന്നാണ് ഇവരുടെ നീക്കമെന്നാണ് സൂചന. സുപ്രീംകോടതിയുടെ കോളീജയത്തിന്റെ നടപടികൾക്ക് എതിരെയാണ് ജഡ്ജിമാരുടെ തീരുമാനം.\nജഡ്ജിമാരുടേ നിയമനവുമായി ബന്ധപ്പെട്ട പ്രതിഷേധം പരസ്യമാക്കാൻ വേണ്ടിയാണ് ജഡ്ജിമാർ വാർത്ത സമ്മേളനം വിളിച്ചിരിക്കുന്നത്. ഇന്ത്യൻ ചരിത്രത്തിൽ ആദ്യമായിട്ടാണ് ജഡ്ജിമാർ വാർത്താ സമ്മേളനം നടത്തുന്നത്. മദൻ ബി ലോക്കൂർ, ജസ്റ്റിസ് കുര്യൻ ജോസഫ്, രഞ്ജൻ ഗോക്കോയ് എന്നിവരാണ് വാർത്താ സമ്മേളനത്തിൽ പങ്കെടുക്കുന്നത്.\nസുപ്രീം കോടതിയിലെ രണ്ട്, മൂന്ന്, നാല്, അഞ്ച് കോടതികൾ നിറുത്തി വച്ചു. ചീഫ് ജസ്റ്റിസ് കേസ് കേൾക്കുന്നത് തുടരുന്നു.\nവ്യാഴാഴ്ച കൊളീജിയം ചേർന്ന് സുപ്രീംകോടതിയിലേക്ക് പുതിയ ജഡ്ജിമാരെ നിർദ്ദേശിക്കുകയും ഹൈക്കോടതി ജഡ്ജിമാരുടെ സ്ഥലംമാറ്റം അടക്കമുള്ള വിഷയങ്ങളിൽ തീരുമാനമെടുക്കുകയും ചെയ്തിരുന്നു. ഇതാണ് ഒരു വിഭാഗം ജഡ്ജിമാരെ ചൊടിപ്പിച്ചത്. കൊളീജിയത്തിൽ അംഗമാണെങ്കിലും അഭിപ്രായ വ്യത്യാസം മൂലം കാലങ്ങളായി ജസ്റ്റീസ് ചലമേശ്വർ യോഗങ്ങളിൽ പങ്കെടുക്കാറില്ല. തീരുമാനങ്ങൾ അദ്ദേഹത്തെ അറിയിക്കുന്നതാണ് രീതി. വ്യാഴാഴ്ച ചേർന്ന കൊളീജിയം യോഗത്തിന് ശേഷമാണ് ജഡ്ജിമാർ നിലപാട് കടുപ്പിച്ചത്.


January 17, 2018, 12:19 am\nകൊച്ചി: ചൈനീസ് അനുകുല പരാമര്‍ശത്തെ ന്യായികരിച്ചു സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. ചൈനക്കെതിരെ സാമ്രാജ്യത്വ സഖ്യത്തിന്‍റെ ഭാഗത്താണ് ഇന്ത്യയുമെന്ന് സിപിഎം എറണാകുളം ജില്ല സമ്മേളനത്തില് കോടിയേരി ആവര്‍ത്തിച്ചു.\nകായംകുളത്ത് ആലപ്പുഴ ജില്ലാ സമ്മേളനത്തിന്‍റെ പ്രതിനിധി യോഗത്തില് സംസാരിക്കുമ്പോഴാണ് ചൈനീസ് അനുകൂല പ്രസ്താവന കോടിയേരി നടത്തിയത്. ഇന്ത്യ ചൈനയെ വളഞ്ഞിട്ടാക്രമിക്കുകയാണെന്നും, അമേരിക്കയും, സഖ്യകക്ഷികളും ചേര്‍ന്ന് ചൈനയ്ക്കെതിരെ പ്രവര്‍ത്തിക്കുകയാണെന്നും, ഇതിനു ഇന്ത്യയും കൂട്ടു നില്‍ക്കുയാണെന്നുമായിരുന്നു കോടിയേരിയുടെ പരാമര്‍ശം.\nരാജ്യാന്തര വിഷയങ്ങളില് സിപിഎമ്മിന് സ്വന്തം നിലപാടുണ്ടെന്നു അവ തുറന്നു പറയാന് ഒരു മടിയുമില്ലെന്ന് ഇന്നലെ കോടിയേരി പറഞ്ഞു. എന്നാല് ഇതിന്‍റെ പേരില് പാര്‍ട്ടി രാജ്യവിരുദ്ധരാണ് എന്ന് പലരും പ്രചരിപ്പിക്കുന്നു. ഇത്തരം കുപ്രചാരണങ്ങള് നടത്തുന്നതി സാമ്രാജ്യത്വ പക്ഷപാതികലാണ്. മറ്റേതെങ്കിലും രാജ്യത്തെ കമ്മ്യുണിസ്റ്റ് പാര്‍ട്ടികള്‍ക്ക് സിപിഎമ്മിന് മേല് നിയന്ത്രണമില്ലെന്നും കോടിയേരി പറഞ്ഞു. ഉത്തരകൊറിയയും ചൈനയെപ്പോലെയാണ്. നില്‍നില്‍പ്പിനു വേണ്ടിയാണ് അവര് മിസൈല് പരിക്ഷണം നടത്തുന്നതെന്നും കോടിയേരി സുചിപ്പിച്ചു.\nബിജെപിയെ എതിര്‍ക്കാന് കോണ്‍ഗ്രസ്സുമായി കൂട്ടുചേരില്ലെന്ന് പറഞ്ഞ കോടിയേരി മറ്റ് പാര്‍ട്ടികളെയും വ്യക്തികളെയും കൂട്ടിച്ചേര്‍ത്ത് ഇടതുപക്ഷം ശക്തിപ്പെടുത്തുമെന്നും പറഞ്ഞു. കേരള കോണ്‍ഗ്രസ് മാണി വിഭാഗം യുഡിഎഫ് വിട്ടു നില്‍ക്കുകയാണ്. അതുപോലെ എല്‍ഡിഎഫുമായി സഹകരിക്കുന്ന പാര്‍ട്ടികളുടെ ഏകോപനം ശക്തിപ്പെടുത്തുമെന്നും കോടിയേരി പറഞ്ഞു.


Emalayalee.com - കോവിഡ് ഓട്ടൻതുള്ളൽ (രാജൻ കിണറ്റിങ്കര)\nതുമ്മി തുമ്മി നടക്കുമ്പോളത്\nബസ്സും കാറും തീവണ്ടിയിലും\nകൂടെ ചേർന്ന് നാട് കടന്നു\nടി വി യിൽ\nഒരു വൈറസ് സുന്ദരി\nചിരി മാഞ്ഞൊരു മുഖം\nമൂടിക്കെട്ടിയ വായും മൂക്കും\nഇന്നലെ തോളിൽ കയ്യിട്ടവനെ\nകണ്ടില്ലെന്നു നടിച്ചു നടന്നു\nഷുഗറില്ലേലത് ഏറെ കേമം\nവിരലിട്ടവരതു നിർവൃതി കൊണ്ടു\nകാര്യം കൈവിട്ടെന്ന് -\nലോക്ക് ഡൗൺ വന്നു\nഅവർ ലോകം ചുറ്റി\nEMI ക്കൊരു ശമനവുമില്ല\nമാസം അഞ്ചു കഴിഞ്ഞിപ്പോഴും\nമട്ടിയുരുമ്മി നടക്കുന്നു ചിലർ\nLife is too short to argue withatrump supporter. They know not what they are. Gods will never forgive them.\nവേഷമല്ല വ്യക്തിത്വം- കപട വേഷങ്ങള് ................................ കാടു കാണാനിറങ്ങിയ രാജകുമാരനു കുരങ്ങന്മാരെക്കണ്ടപ്പോൾ ഒരാശയം തോന്നി. അവയെ നൃത്തം പരിശീലിപ്പിച്ചാൽ, ജനങ്ങളെ രസിപ്പിക്കാനാകും. വിലപിടിപ്പുള്ള ഉടുപ്പുകളും മുഖംമൂടികളും അണിഞ്ഞു് അരങ്ങിലെത്തിയാൽ, അവ രാജ നർത്തകന്മാരേപ്പോലെ നൃത്തമാടും. നിറഞ്ഞ കയ്യടിയും ലഭിക്കും! സംഗതി ഗംഭീര വിജയമായി. പക്ഷെ, ഒരിക്കൽ നൃത്തം നടക്കുന്നതിനിടയിൽ, കാണികളിലൊരാൾ കീശയിൽ കിടന്ന കപ്പലണ്ടി വാരി, സ്റ്റേജിലേക്കെറിഞ്ഞു. കപ്പലണ്ടി കണ്ട കുരങ്ങന്മാർ, നൃത്തമെല്ലാം മറന്നു. മുഖം മൂടികൾ വലിച്ചെറിഞ്ഞു്, ഉടുപ്പുകൾ കീറിയെറിഞ്ഞു്, അവ കപ്പലണ്ടിക്കു വേണ്ടി കടിപിടി കൂടി! എത്ര ഒളിപ്പിച്ചാലും, ഉള്ളിലുള്ളതു് ഒരിക്കൽ പുറത്തു വരും. സൗന്ദര്യ വർദ്ധക വസ്തുക്കൾക്കു്, വ്യക്തി വൈശിഷ്ട്യം സമ്മാനിക്കാനാവില്ല. അലങ്കാരങ്ങൾക്കു്, എന്തിനേയും ആകർഷകമാക്കാം; പക്ഷെ, അർത്ഥപൂർണ്ണമാക്കാനാവില്ല. വേഷങ്ങൾക്കും വിദ്യകൾക്കുമപ്പുറമാണു്, വ്യക്തിത്വം! വ്യക്തി സവിശേഷതകൾ അനന്യമായിരിക്കുന്നതു പോലെയാണു്, ദൗർബല്യങ്ങളും! അതും ഓരോരുത്തർക്കും സ്വന്തമായുണ്ടാകും. തിരിച്ചറിയാനും തിരുത്താനുമുള്ള സന്നദ്ധതയാണാവശ്യം. വേഷം മാറ്റാനുള്ള വ്യഗ്രത, പ്രകൃതം മാറ്റാനുള്ള വിവേകത്തിലും പ്രകടമാകണം! സാഹചര്യങ്ങളെ ഒഴിവാക്കാനായെന്നു വരില്ല. എന്നാൽ, വശീകരണങ്ങളെ നേരിടാൻ, എപ്പോഴും നാം സജ്ജരായിരിക്കണം. സ്വന്തം വ്യക്തിത്വം മെച്ചപ്പെടുത്താനുള്ള എളുപ്പമാർഗം, തൻ്റെ വൈകല്യങ്ങൾ എന്തെന്നും, അവയുടെ ആഴം എന്തെന്നും അറിയുകയാണു്! വേഷം കൊണ്ടു മാത്രം ആർക്കും, ആദരണീയ വ്യക്തിത്വമാകാനാവില്ല. അതിനു്, ആന്തരിക നന്മകൾ വളർത്തിയെടുക്കാനാകണം! ആന്തരിക നമ്മ ഉള്ളവര് ഒരിക്കലും ട്രംപിനെ പിന് താങ്ങുകയില്ല.\nകയറില് കെട്ടിയ ശുനകന്\nകന്നി മാസം വന്നപ്പോള് ഒരു കുറു കയറില് കെട്ടിയിട്ട ശുനകനെ പ്പോള് ആയി കൊറോണ വന്നതോടെ അച്ചയന്മമാര്. പള്ളിയില് ൯൦ ഡിഗ്രീ ഉള്ളപ്പോൾ പോലും ഇടുന്ന കറുത്ത കോട്ടും, ഗ്യാരേജിൽ കിടക്കുന്ന ബെൻസും ഒക്കെ പള്ളിയിൽ കൊണ്ടുപോയി പ്രദർശിപ്പിക്കാൻ സാധിക്കുന്നില്ല, ചീട്ടുകളി ഇല്ല, ഹെന്നസ്സി അടി ഇല്ല. പൂരം കഴിഞ്ഞ പൂര പറമ്പുപോലെ ആയി ജീവിതം. - ചാണക്യൻ\nവേതാളം പിന്നെയും ....\nപിന്നെയും വേതാളം തല കീഴായി തൂങ്ങി കിടക്കുന്നു. ഏതാണ്ട് 3000 വര്ഷങ്ങൾക്കുമുമ്പ് തുടങ്ങിയത് ആണ് ഇൻഡ്യാക്കാരുടെ അടിമത്തം. ആര്യൻ എന്ന് സ്വയം ഭാവിച്ചവൻ തുടങ്ങി വെച്ച അടിമത്തം; യൂറോപ്യൻ കൊളോണിയലിസ്റ്റുകളും, മതങ്ങളും, രാഷ്ട്രീയവും വീണ്ടും പുനർജനിപ്പിച്ചു. അടിമത്തത്തിൽ ജനിച്ചു ജീവിക്കുന്ന ഇന്ത്യക്കാരൻ ഭൂമിയുടെ ഏത് മൂലയിൽ ചെന്നാലും അടിമ എന്ന കംഫോർട്ട് സോണിൽ അഭയം തേടുന്നു. അമേരിക്കയിൽ; വെളുത്ത തൊലിനിറം ഉള്ള വെള്ളക്കാരൻ്റെ മുന്നിലും, ജനിച്ച നാട്ടിൽ പോലും വെള്ളക്കാരൻ്റെ വെളുത്ത യേശുവിൻ്റെ മുന്നിലും, ഇറ്റാലിയൻ മാഫിയയുടെ മുന്നിലും, മൂസലിൽ നിന്നും പലായനം ചെയ്തു ഇരിപ്പിടം പോലും ഇല്ലാതെ ഓടുന്ന പാട്രിയാർക്കിസിൻ്റെ മുന്നിലും, തട്ടിപ്പുവീരർ ആൾ ദൈവങ്ങളുടെ മുന്നിലും, രാഷ്ട്രീയ നേതാക്കളുടെ മുന്നിലും; കവിണ്ണു വീണ്, ഞാൻ നിൻ്റെ അടിമ എന്ന മനോഭാവം കാണിക്കുന്ന ഇന്ത്യക്കാരൻ, പ്രതേകിച്ചും മലയാളികൾ; ഭൂമിൽ എവിടെ ചെന്നാലും അടിമയുടെ ആശ്വാസ മേഖലയിൽ അഭയം തേടുന്നു. ഇത്തരം വേതാളങ്ങളുടെ അവസാന തലമുറ ഇല്ലാതെ ആവുന്നതോടെ; ഇവ ഇ ഭൂമിയിൽ നിന്നും അപ്രത്യഷം ആകുമെന്നും, അതോടെ ഇ ഭൂമിയിൽ സമാദാനം ഉണ്ടാകുമെന്നും പ്രതീക്ഷിക്കുന്നത് ഒരു ആഢംഭര സ്വപ്നം ആവാതിരിക്കട്ടെ!. അമേരിക്കയിലെ മൂത്ത ഇന്ത്യക്കാരെ! നിങ്ങളിൽ നിന്നും നമ്മ പ്രതീക്ഷിക്കുന്നില്ല എങ്കിലും; നിങ്ങളുടെ അടുത്ത തലമുറ എങ്കിലും നീചരിൽ നിന്നും മോചിതർ ആയിരിക്കും എന്ന് പ്രതീഷിക്കുന്നു.-andrew\nഅവരുടെ വ്യക്തമായ കാഴ്ചപ്പാടുകൾ കൊണ്ട് പ്രശസ്‌തരായ രണ്ട് മിടുക്കൻ പിള്ളേരാണ് ജോൺ കുന്തറയും ബോബി വർഗീസ്സും. പേര് വെച്ചെഴുതാൻ ധൈര്യം കാണിക്കുന്ന ചുണക്കുട്ടന്മാർ. ട്രംപിനെ എതിർക്കുന്ന മിക്കതും വെറും പാഴ്. ഒളിച്ചിരുന്ന് ഓരിയിടുന്ന ശുനകന്മാരെ ആരെങ്കിലും വകവെക്കുമോ? ആറാം ക്ലാസ്സിൽ പഠിച്ച കവിത ഇ-മലയാളി പ്രതികരണ കോളത്തിൽ ഒരു 25 വട്ടമെങ്കിലും കണ്ടിട്ടുണ്ട്. ക്ലാസ്സിൽ കേട്ടിട്ടുള്ള അഞ്ചോ ആറോ കവിതയിലെ ഏതെങ്കിലും ഭാഗം എടുത്തു ഇടം വലം പൂശുക. വിവരവും വിദ്യയും അടുത്തുകൂടി പോയിട്ടില്ലാത്ത ട്രംപ് വിരോധികൾ അതിന് hurrah hurrah വിളിക്കാനും. രണ്ടക്ഷരം കൂട്ടിവായിക്കാനറിയുന്നവർക്ക് മനസ്സിലാകും, വിവരക്കേടിൻറെ ഘോഷയാത്രയാണ് ഇ-മലയാളിയിലെ പ്രതികരണകോളങ്ങളിൽ നാമമില്ലാത്തവർ കോറിയിടുന്നതെന്ന്. ഇവരൊക്കെ basementൽ നിന്ന് പുറത്തിറങ്ങിയാലത്തെ അവസ്ഥ ആലോചിക്കാൻ പറ്റുന്നില്ല. So pathetic\nട്രംപിനെതിരായുള്ള പ്രചാരണങ്ങൾക്ക് എഴുത്തുകാരുടെ രചനകൾ കരുവാക്കുന്നത് കൗതുകകരമാണ്. ജോ ബൈഡനു ഇതൊക്കെ ആരെങ്കിലും തർജ്ജിമ ചെയ്തു കൊടുക്കേണ്ടതാണ്. ഈ മലയാളി വായിക്കുന്നവരിൽ ട്രംപ് പക്ഷക്കാരാണ് കൂടുതൽ. വ്യത്യസ്തമായി എഴുതുന്നത് ശ്രീ ബി ജോൺ കുന്തറയും ബോബി വർഗീസുമാണ്. എല്ലാവരുടെയും രാഷ്ട്രീയ കാഴ്ചപ്പാടുകളെ ബഹുമാനിക്കുക. അളിഞ്ഞ രാഷ്ട്രീയ ദുർഗന്ധമുള്ള നാട്ടിൽ നിന്ന് വന്നവർ എന്തിനു ഇവിടെ കലഹിക്കുന്നു .\nഞങ്ങടെ നാട്ടിൽ കള്ളനൊരുത്തൻ നേതാവായി വിലസുന്നുണ്ട്. നാവു വളച്ചാൽ കള്ളം പറയും ആറും എട്ടും ദിവസം പറയും . നിങ്ങൾ പറയും സുന്ദരി വൈറസ് സൂത്രത്തിൽ അവൾ ഉള്ളിൽ കയറി കേറുന്നോനെ കൊല്ലുമെന്നും , അതുകൊണ്ടവളെ സൂക്ഷിക്കേണം, അല്ലെങ്കിൽ അവൾ കൊന്നുമുടിക്കും, ഇങ്ങനെയുള്ള കാര്യമിതൊക്കെ ചൈനീസ് മുഖ്യൻ 'ചിചി' ചൊല്ലി . കേട്ടിട്ടും, കേട്ടില്ലെന്നു നടിച്ചു ട്രമ്പൻ. പിറ്റേ ദിവസം പൂര പാട്ടു തുടങ്ങി 'ചൈനീസ് ചൈനീസ് വൈറസെന്ന് ' വാതോരാതെ അലറി വിളിച്ചു : വിഡ്ഢികൾ അവനുടെ ബേസിൽ പെട്ടൊർ ഏറ്റത പാടി 'ചൈനീസ് വൈറസ്' . മാസ്‌ക്കുകൾ കെട്ടി കയ്യകൾ കഴുകി ആറടി ദൂരം പാലിച്ചീടിൽ സുന്ദരി വൈറസ് ചുംമ്പിക്കാതെ വന്നതുപോലെ മടങ്ങി പോകും, അവളുടെ താണ്ഡവം തടയാമെന്ന് ശാസ്ത്രഞ്ഞന്മാർ ചൊല്ലിയ നേരം ഞങ്ങടെ നേതാവാ പമ്പരവിഡ്ഢി അവരുടെ നേരെ ചാടിക്കയറി. അതുകൂടാതെ പ്രതിവിധി ചൊല്ലി. കീടത്തിൻ നാശിനി മെല്ലെ രക്ത കുഴലിൽ കുത്തി കേറ്റി സുന്ദരി കൊറോണ വൈറസിനെ പാട്ടിലതാക്കി പൂട്ടാമെന്ന്, പൊട്ടൻ ട്രമ്പൻ വിളിച്ചത കൂവി . കെട്ടവരെല്ലാം ഞെട്ടിപോയി ഡോക്ടർ ഫൗച്ചി പൊട്ടി ചിരിയാൽ. എന്തിന് കഥ ഞാൻ നീട്ടുന്നില്ല അധികാരകൊതിയർ നേതാക്കന്മാർ അധികാരത്തിൽ കടിച്ചത തൂങ്ങാൻ കൊല്ലും ജനത്തെ നിർദാക്ഷണ്യം ഇരുനൂറായിരം ജീവിതം ഇവിടെ പൊലിഞ്ഞു ട്രമ്പൻ സ്വാര്‍ത്ഥതയാലേ. ലോകം മുഴുവൻ മാസ്കുകൾ കെട്ടി സുന്ദരി വൈറസിനെ ഓടിക്കാനായി കച്ച മുറുക്കി ഓടും നേരം ഞങ്ങടെ പൊങ്ങാൻ നേതാവ് ഇങ്ങു ചുറ്റുകയാണ് മാസ്കില്ലാതെ. കാലികൂട്ടിലെ നായ കണക്കെ തിന്നുകയില്ല തീറ്റുകയുമില്ല . 'എമ്പ്രാൻ ഇത്തിരി കട്ടു ഭുജിച്ചാൽ അമ്പല വാസികൾ ഒക്കെ കക്കും ' ഓട്ടൻ തുള്ളലിൻ ആശാൻ നമ്പ്യാർ ചൊന്നതുപോലെ ജനങ്ങൾ ഇങ്ങു ഞെക്കി ഞെരുക്കി മാസ്കില്ലാതെ കറങ്ങി ട്രംപ് ട്രംപ് എന്ന് കൂക്കി വിളിച്ചു വൈറസുമായി ചുറ്റിടുന്നു. സുന്ദരിമാരിമാരുടെ ചിരിയിൽ മയങ്ങി അവരുടെ അരുകിൽ പോയീടാതെ മാസ്ക്കും കെട്ടി കൈകൾ കൂപ്പി ദൂരം ആറടി ഇട്ടിട്ടവളെ ഓടിച്ചിടീൻ വിദ്യാധരൻ


കര്‍ഷകരുടെ ട്രാക്ടര് റാലി ആരംഭിച്ചു; ഡല്‍ഹിയില് കര്‍ഷകപ്രതിഷേധമിരമ്പി – Chandrika Daily\nBy Subin Tuesday January 26, 2021 09:26 am\nസിംഘു, തിക്രി, ഗാസിപൂര്, ചില്ല അതിര്‍ത്തികളില് നിന്ന് ആരംഭിക്കുന്ന റാലിയില് ആയിരകണക്കിന് ട്രാക്ടറുകളാണ് പങ്കെടുക്കുക.\nന്യൂഡല്‍ഹി: അവകാശ പോരാട്ട മുദ്രാവാക്യങ്ങള് ഉയര്‍ത്തി കര്‍ഷകരുടെ ട്രാക്ടര് റാലി ആരംഭിച്ചു. രണ്ട് ലക്ഷത്തിലധികം ട്രാക്ടറുകളാണ് ഡല്‍ഹിയിലേക്ക് പ്രവേശിക്കുന്നത്. സിംഘുവില് ഒരുവിഭാഗം കര്‍ഷകര് പൊലീസ് ബാരികേഡുകള് മറികടന്ന് ഡല്‍ഹിയിലേക്ക് മാര്‍ച്ച് നടത്തി. സിംഘു, തിക്രി, ഗാസിപൂര്, ചില്ല അതിര്‍ത്തികളില് നിന്നാണ് റാലി നടക്കുന്നത്. റിപ്പബ്ലിക് ദിനത്തില് കനത്തസുരക്ഷയിലാണ് രാജ്യതലസ്ഥാനം.\nകര്‍ഷക നിയമങ്ങള്‍ക്കെതിരായ രോഷം ട്രാക്ടര് റാലിയിലൂടെ ഡല്‍ഹിയില് മുഴങ്ങുകയാണ്. ഒരുമണിക്കൂര് മുന്‍പ് ആരംഭിച്ച റാലി രാജ്യംകണ്ട ഏറ്റവും വലിയ പ്രതിഷേധമായിരിക്കുകയാണ്. 5000 ട്രാക്ടറുകള്‍ക്കാണ് അനുമതിയെങ്കിലും ഇതില്‍കൂടുതല്‍പേര് അണിനിരക്കുന്നുണ്ട്. സിംഘു, തിക്രി, ഗാസിപൂര്, ചില്ല എന്നിവിടങ്ങളില് നിന്ന് തുടങ്ങുന്ന റാലികള് ഡല്‍ഹിയില് പ്രവേശിച്ച ശേഷം തിരികെ സമരഭൂമിയില് സമാപിക്കും.


340 കോടി ചിലവില് രാം ഗോപാല് വര്‍മ്മയുടെ അന്താരാഷ്ട്ര ചിത്രം ന്യുക്ലിയര്! താരങ്ങളാരെന്നറിയണ്ടേ ? | Ram Gopal Verma's First International Film - Malayalam Filmibeat\n» 340 കോടി ചിലവില് രാം ഗോപാല് വര്‍മ്മയുടെ അന്താരാഷ്ട്ര ചിത്രം ന്യുക്ലിയര്! താരങ്ങളാരെന്നറിയണ്ടേ ?\n340 കോടി ചിലവില് രാം ഗോപാല് വര്‍മ്മയുടെ അന്താരാഷ്ട്ര ചിത്രം ന്യുക്ലിയര്! താരങ്ങളാരെന്നറിയണ്ടേ ?\nPublished: Tuesday, November 8, 2016, 16:01 [IST]\nരാം ഗോപാല് വര്‍മ്മയുടെ ബിഗ് ബജറ്റ് ചിത്രമൊരുങ്ങുന്നു. 340 കോടി ബഡ്ജറ്റില് ഒരുങ്ങുന്ന ഒരു ആഗോള ചിത്രമായിരിക്കുമിതെന്നാണ് സൂചന. രാം ഗോപാല് വര്‍മ്മ തന്റെ ട്വിറ്റര് എക്കൗണ്ട് വഴിയാണ് ഇക്കാര്യം അറിയിച്ചത്.\nന്യുക്ലിയര് എന്നു പേരിട്ട ചിത്രം ഇന്ത്യയില് ഇതുവരെ നിര്‍മ്മിക്കപ്പെട്ടതില് വച്ച് ഏറ്റവും വലിയ ബജറ്റിലൊരുങ്ങുന്ന ചിത്രമാണെന്നാണറിയുന്നത്. ഫിക്ഷന് നോണ് ഫിക്ഷന് വിഭാഗത്തില്‍പ്പട്ട പുസ്തകങ്ങള് ധാരാളം വായിക്കാറുണ്ടെന്നും ന്യുക്ലിയര് എന്ന ചിത്രത്തിന്റെ പ്രമേയം അങ്ങനെ ലഭിച്ചതാണെന്നും സംവിധായകന് പറയുന്നു.\nRead more: സെയ്ഫ് അലി ഖാന്റെ മകളുടെ ബോളിവുഡ് അരങ്ങേറ്റം! നായകനാരെന്നോ...\nഇന്ത്യയ്ക്കു പുറമേ യുഎസ്, ചൈന, റഷ്യ എന്നീ രാജ്യങ്ങളിലാണ് ചിത്രത്തിന്റെ ഷൂട്ടിങ് തീരുമാനിച്ചിരിക്കുന്നത്. ഇന്ത്യന്\nതാരങ്ങള്‍ക്കു പുറമേ ബ്രിട്ടീഷ്, റഷ്യന്, യെമനീസ്, ചൈനീസ്, അമേരിക്കന് താരങ്ങളും ചിത്രത്തിലഭിനയിക്കുന്നുണ്ട്. സര്‍ക്കാര്3ആണ് രാംഗോപാല് വര്‍മ്മയുടെതായി അടുത്തു പുറത്തിറങ്ങാനുള്ള ചിത്രം.\nസര്‍ക്കാര്3യുടെ വര്‍ക്കുകള് പൂര്‍ത്തിയായതിനു ശേഷം പുതിയ ചിത്രത്തിന്റെ ജോലികളിലേക്കു കടക്കുമെന്ന് സംവിധായകന് പറഞ്ഞു. ചിത്രത്തെ കുറിച്ചുള്ള മറ്റു വിവരങ്ങള് ഇനിയും പുറത്തി വിട്ടിട്ടില്ല.\nRead more about: movie bollywood ram gopal varma രാം ഗോപാല് വര്‍മ്മ ബോളിവുഡ്\nRam Gopal Verma's First International Film Nuclear To Be Made At A Whopping Budget Of Rs. 340 Crores\nStory first published: Tuesday, November 8, 2016, 16:01 [IST]


9 April 2018 8:18 AM GMT\nകര്‍ണാടക നിയമസഭ തെരഞ്ഞെടുപ്പില് വിജയത്തിനായി ബിജെപിയും കോണ്‍ഗ്രസും വീറോടെ പൊരുതി നില്‍ക്കുന്ന സമയത്താണ് അപ്രതീക്ഷിതമായി ഒരു കൂടുവിട്ട് കൂടുമാറല് നടന്നത്. കോണ്‍ഗ്രസ് പ്രാദേശിക നേതാവായിരുന്നു കഥയിലെ പ്രധാനകഥാപാത്രം. പനേമംഗളൂരൂ ബ്ലോക്ക് കോണ്‍ഗ്രസ് സെക്രട്ടറി സുന്ദര ദേവിനഗരയാണ് ശനിയാഴ്ച രാവിലെ ബിജെപിയില് ചേര്‍ന്നത്.\nമംഗളൂരവുവില് ശനിയാഴ്ച രാവിലെ ബന്ത്വാള് മണ്ഡലത്തിലെ ബിജെപി സ്ഥാനാര്‍ത്ഥിയായ യു രാജേഷ് നായിക്കിന്റെ തെരഞ്ഞെടുപ്പ് പ്രചാരണ പരിപാടിയില് പങ്കെടുത്ത സുന്ദരയെ പാര്‍ട്ടി കൊടി കൊടുത്ത് ബിജെപിയിലേക്ക് സ്വാഗതം ചെയ്തത് സ്ഥാനാര്‍ത്ഥി രാജേഷ് നായിക്ക് ആയിരുന്നുവെന്ന് ഈ വാര്‍ത്ത റിപ്പോര്‍ട്ട് ചെയ്ത് പിടിഐ പറയുന്നു. സംസ്ഥാന വനം വകുപ്പ് മന്ത്രിയും കോണ്‍ഗ്രസ് നേതാവുമായ ബി രാമാനന്ദ് റായിക്കെതിരേയാണ് നായിക്ക് മത്സരിക്കുന്നത്.\nസുന്ദര ദേവിനാഗര ബിജെപിയില് ചേര്‍ന്നെന്ന് എല്ലാവരും കരുതിയിരിക്കുമ്പോഴാണ്, ഒരു ട്വിസ്റ്റ് സംഭവിച്ചത്. വൈകുന്നേരം മാനിയില് നടന്ന കോണ്‍ഗ്രസ് പാര്‍ട്ടിയുടെ പാരിപാടിയില് സുന്ദര നില്‍ക്കുന്നു. ബിജെപിയുടെ പരിപാടിയില് പങ്കെടുത്ത് മണിക്കൂറുകളുകള് മാത്രം പിന്നിട്ടപ്പോഴായിരുന്നു ഈ തിരിച്ചുവരവ്. കോണ്‍ഗ്രസ് നേതാക്കളുടെ പ്രേരണയാലാണ് സുന്ദര തിരിച്ചു വന്നതെന്നാണ് പറയുന്നത്. പരിപാടിയില് പങ്കെടുത്ത സുന്ദരയെ കോണ്‍ഗ്രസിലേക്ക് വീണ്ടും സ്വാഗതം ചെയ്യാനും കോണ്‍ഗ്രസ് നേതാക്കള് തയ്യാറായി.\nbjp congress Karnataka karnatakaelection


Posted By: admin 821 Views0Comment\nമൃതസഞ്ജീവനി അഥവാ ‘സഞ്ജീവനി’ ഒരു ഔഷധസസ്യമാണ്. ‘സഞ്ജീവനി’ എന്നാൽ ‘ജീവൻ നല്‍കുന്നത്’ എന്നാണർത്‍ഥം. ‘സെലാജിനെല്ല ബ്രയോപ്‌ടെറിസ്’ എന്ന സസ്യനാമത്തിലറിയപ്പെടുന്ന ചെടിയാണ് സഞ്ജീവനിയായി കണക്കാക്കിവരുന്നത്. ‘സഞ്ജീവനി’യുടെ സത്തിന് അപൂർവമായ ചില ഔഷധസിദ്ധികളുണ്ട്.\nകോശവളർച്ച ത്വരപ്പെടുത്താനുള്ള കഴിവാണ് ഇതിലൊന്ന്. അമിതസമ്മർദത്താൽ നശിച്ചുപോകുന്ന കോശങ്ങളെ അതിൽനിന്ന് പ്രതിരോധിക്കാൻ ഇത് സഹായിക്കും. സസ്തനികളുടെ കോശങ്ങളിലാണിത് കണ്ടെത്തിയത്. കൂടാതെ ഈ സസ്യരസത്തിൽ കോശങ്ങൾ വളർച്ച പ്രാപിക്കുന്നതായും കണ്ടെത്തി. കോശങ്ങളെ നശിപ്പിക്കുന്ന ഓക്‌സീകരണ പ്രക്രിയയെയും ഇത് വലിയൊരു പരിധിവരെ തടയുന്നു.\nഅൾട്രാവയലറ്റ് രശ്മികളും താപവികിരണവുമൊക്കെ കോശങ്ങളെ നശിപ്പിക്കുന്നത് തടയാനും ഇതിന് കഴിവുണ്ട്. ഉഷ്ണമേഖലാ പ്രദേശങ്ങളിലെ മലനിരകളിലാണ് മൃതസഞ്ജീവനി വളരുന്നത്. പ്രത്യേകിച്ച് ഇന്ത്യയുടെ കിഴക്കുപടിഞ്ഞാറന് ഭാഗത്തെ ആരവല്ലി മലനിരകളിൽ.\nകടുത്ത വേനല്‍ക്കാലത്ത് ഈ ചെടി ഉണങ്ങിവരണ്ട് കരിഞ്ഞ് പൂർണമായും നശിക്കും. എന്നാൽ അല്പം വെള്ളം കിട്ടിയാൽ ‘മരിച്ചുകഴിഞ്ഞ’ ചെടി വീണ്ടും ഇലകൾ വിടർത്തി, പച്ചനിറമായി പഴയപടി വളരുന്നതുകാണാം. ഇത് ഒരു ‘ഉയിർത്തെഴുന്നേല്പിന്റെ’ സൂചകമായും കരുതുന്നു.\n‘ബയോഫ് ലേവനോയിഡ്’ എന്നുപേരായ ജൈവ സംയുക്തങ്ങളാണ് ചെടിയുടെ കാതൽ. പരമ്പരാഗതമായി ഇത് മുറിവുണക്കാനും ആർത്തവ ക്രമക്കേടുകൾ പരിഹരിക്കാനും മൂത്രതടസ്സം ക്രമീകരിക്കാനും ആന്തരികക്ഷതങ്ങൾ‍ക്കുമെല്ലാം ഉപയോഗിച്ചിരുന്നു. ഇത് ഒരേസമയം അണുനാശകവും നിരോക്‌സീകാരകവും അർബുദ പ്രതിരോധകവുമൊക്കെയാണ്.\nഅപൂർവ്വ ഔഷധ സിദ്ധികളുള്ളതു കൊണ്ടുതന്നെ വളരെയധികം ചൂഷണംചെയ്ത് നശിപ്പിക്കപ്പെടുന്ന ഒരു ചെടികൂടിയാണ് മൃതസഞ്ജീവനി.\nകൂർഗ്,ഉത്തരാഖണ്ഡ്, ഉത്തർപ്രദേശ്, മധ്യപ്രദേശ്, ഛത്തീസ്ഗഢ്, ബിഹാർ, ഒഡിഷ, മഹാരാഷ്ട്ര, തമിഴ്‌നാട്, നേപ്പാൾ തുടങ്ങിയ സ്ഥലങ്ങളിൽ ഇത് കൂടുതൽ വളരുന്നു. ഹിന്ദുപുരാണമനുസരിച്ച് ‘മൃതസഞ്ജീവനി’ എന്നത് മരിച്ച ആളുകളെ ജീവിതത്തിലേക്ക് തിരിച്ചുകൊണ്ടുവരാനും അല്ലെങ്കിൽ അമരത്വം പ്രദാനംചെയ്യാനും കഴിവുള്ള അദ്ഭുതച്ചെടിയായാണ് കണക്കാക്കുന്നത്. ഇതേക്കുറിച്ചുള്ള പഠനവും ഗവേഷണങ്ങളും തുടർന്നു വരുന്നു.


കണ്ണപുരത്ത് ടാങ്കർ ലോറിയും മത്സ്യ ലോറിയും കൂട്ടിയിടിച്ചു; ഒരാൾക്ക് ഗുരുതര പരിക്ക് - Kannur Varthakal Online\nകണ്ണപുരത്ത് ടാങ്കർ ലോറിയും മത്സ്യ ലോറിയും കൂട്ടിയിടിച്ചു; ഒരാൾക്ക് ഗുരുതര പരിക്ക്\nകെഎസ്ടിപി റോഡിൽ കണ്ണപുരത്ത് ടാങ്കർ ലോറിയും മത്സ്യ ലോറിയും കൂട്ടിയിടിച്ച് അപകടം. കണ്ണപുരം റെയിൽവേ സ്റ്റേഷന് സമീപം രാത്രി 11 മണിയോടെയാണ് അപകടം നടന്നത്. പാലക്കാട്ടു നിന്നു മംഗളൂരുവിലേക്കു പോയ കാലി ടാങ്കർ ലോറിയും മംഗളൂരു ഭാഗത്തു നിന്നു കണ്ണൂർ ഭാഗത്തേക്കു പോയ മത്സ്യ ലോറിയുമാണു കൂട്ടിയിടിച്ചത്.ടാങ്കർ ലോറി ഡ്രൈവർ മംഗളൂരു സ്വദേശി തിമ്മയ്യക്കാണ് (44) പരുക്കേറ്റത്. കാലിനാണു പരുക്ക്.\nഇടിയുടെ ആഘാതത്തിൽ ഡ്രൈവർ ക്യാമ്പിനുള്ളിൽ കുടുങ്ങിപ്പോയി. ഒരുമണിക്കൂർ നീണ്ട പരിശ്രമത്തിനൊടുവിലാണ് ഡ്രൈവറെ പുറത്തെടുക്കാനായത്. കണ്ണൂരിൽ നിന്നു ഫയർഫോഴ്സ് എത്തിയപ്പോഴേക്കും പോലീസും നാട്ടുകാരും ചേര്‍ന്ന് ഡ്രൈവറെ പുറത്തെടുത്തിരുന്നു. ഗുരുതര ഗുരുതരമായി പരിക്കേറ്റ ഇയാളെ ചെറുകുന്ന് മിഷൻ ആശുപത്രിയിലും തുടര്‍ന്ന് പരിയാരം മെഡിക്കല് കോളേജിലും പ്രവേശിപ്പിച്ചു. അപകടത്തെത്തുടർന്ന് ചെറുകുന്ന്\nപഴയങ്ങാടി റൂട്ടിൽ ഒരു മണിക്കൂറിലധികം ഗതാഗതം തടസ്സപ്പെട്ടു. കണ്ണപുരം എസ് ഐ കെ ഷാജുവിന്റെ നേതൃത്വത്തിലുള്ള പോലീസുകാരാണ് രക്ഷാപ്രവര്‍ത്തനത്തിന് നേതൃത്വം നല്‍കിയത്.\nPrevious കണ്ണൂരിൽ മസ്തിഷ്കമരണം സംഭവിച്ച അധ്യാപിക മൂന്ന് പേര്‍ക്ക് പുതുജീവന് നല്‍കി\nNext കൊട്ടിയൂരിൽ സംഘർഷത്തിൽ നാല് ഡിവൈഎഫ്ഐ പ്രവർത്തകർക്ക് പരിക്ക്, ബി.ജെ.പിയുടെ ഓഫീസുകൾ തകർത്തു


ആംവേ ന്യൂട്രിലൈറ്റ് ഉത്പന്നങ്ങളുടെ അംബാസിഡറായി മീരാബായ് ചാനുവിനെ പ്രഖ്യാപിച്ചു – Veekshanam\nകൊച്ചി: ആംവേ ന്യൂട്രിലൈറ്റ് ഉത്പന്നങ്ങളുടെ ബ്രാന്‍ഡ് അംബാസിഡറായി ഒളിമ്പിക് മെഡല് ജേതാവ് സായ്‌കോം മീരാബായ് ചാനുവിനെ നിയമിച്ചു. ന്യൂട്രിലൈറ്റ് ഡെയിലി, ഒമേഗാ, ആള് പ്ലാന്റ് പ്രോട്ടീന് തുടങ്ങിയ ആംവേ ഉത്പന്നങ്ങളുടെ വിവിധ മാധ്യമങ്ങളിലുള്ള പ്രചാരണത്തിന് ഇനി മീരാബായ് ചാനു നേതൃത്വം നല്‍കും. ആരോഗ്യ, പോഷണ ഉത്പന്നങ്ങളുടെ വിപണനത്തിന് ഊന്നലേകാനുള്ള ആംവേയുടെ പദ്ധതിയ്ക്ക് മീരാബായ് ചാനുവിന്റെ വരവ് ഊര്‍ജം പകരുമെന്ന് കരുതപ്പെടുന്നു. സ്ത്രീകളെയും യുവാക്കളെയും കൂടുതലായി ആകര്‍ഷിക്കാനും ഈ പുതിയ സഖ്യത്തിനു സാധിക്കും.\nപോഷകപദാര്‍ത്ഥങ്ങളുടെയും വിറ്റാമിനുകളുടെയും മേഖലയില് ലോകത്തിലെ ഒന്നാം നമ്പര് ബ്രാന്‍ഡായ ന്യൂട്രിലൈറ്റുമായി കൈകോര്‍ക്കാന് കഴിയുന്നത് ആവേശകരമാണെന്ന് മീരാബായ് ചാനു പറഞ്ഞു. ജനങ്ങള്‍ക്ക് ആരോഗ്യകരമായ ജീവിതം പ്രദാനം ചെയ്യാന് പ്രതിജ്ഞാബദ്ധമാണ് ആംവേ. ഒരു പ്രൊഫഷണല് അത്‌ലെറ്റെന്ന നിലയില് കായികക്ഷമതയും മികവും വര്‍ദ്ധിപ്പിക്കാന് എപ്പോഴും മാര്‍ഗങ്ങളന്വേഷിക്കുന്ന വ്യക്തിയാണു ഞാന്. അതുകൊണ്ട്, ശരിയായ പോഷണവും സന്തുലിതമായ ആഹാരക്രമവും എന്നെ സംബന്ധിച്ചു വളരെ പ്രധാനമാണ്. അതുകൊണ്ടു തന്നെ ന്യൂട്രിലൈറ്റുമായുള്ള പങ്കാളിത്തം വളരെ വിലമതിക്കുന്നു. മീരാബായ് ചാനു വിശദീകരിച്ചു. ആരോഗ്യവും പ്രതിരോധശേഷിയും വര്‍ദ്ധിപ്പിക്കാന് രാജ്യം ഒരുങ്ങിക്കൊണ്ടിരിക്കെ, ന്യൂട്രിലൈറ്റ് കുടുംബത്തിലേയ്ക്ക് മീരാബായ് ചാനുവിനെ സ്വാഗതം ചെയ്യുവാന് സന്തോഷമുണ്ടെന്നു ആംവേ ഇന്ത്യ ചീഫ് മാര്‍ക്കറ്റിംഗ് ഓഫീസര് അജയ് ഖന്ന പറഞ്ഞു.\nകർഷക ദിനത്തിൽ 87 വയസ്സിലും ജൈവ കൃഷി നടത്തുന്ന പെണ്ണു കുട്ടിയമ്മയെ ഡി .കെ .ടി .എഫ് ആദരിച്ചു.


മലയാള സിനിമാലോകം മയക്കുമരുന്നില് പുകയുന്നു: നിര്‍മാതാക്കള്\nകൊച്ചി: നടന് ഷെയ്ന് നിഗം ഏറ്റെടുത്ത സിനിമകളുമായി സഹരിക്കുന്നില്ലെന്ന വിവാദത്തിനുപിന്നാലെ, മലയാള സിനിമാലോകം മയക്കുമരുന്നില് പുകയുന്നു. പുതുതലമുറ സിനിമാതാരങ്ങളില് ചിലരില് മയക്കുമരുന്ന് ഉപയോഗം കൂടിവരുന്നതിന് തെളിവുണ്ടെന്ന ഗുരുതര ആരോപണവുമായി നിര്‍മാതാക്കളുടെ സംഘടന രംഗത്തെത്തി. സിനിമയിലെ ചിലരെങ്കിലും മയക്കുമരുന്ന് ഉപയോഗിക്കുന്നുണ്ടെന്ന കാര്യം ബോധ്യപ്പെട്ടു. കര്‍ശന നടപടിയുമായി മുന്നോട്ടുപോകാനാണ് തീരുമാനമെന്നും പ്രൊഡ്യൂസേഴ്‌സ് അസോസിയേഷന് ഭാരവാഹികള് പത്രസമ്മേളനത്തില് പറഞ്ഞു. ലൊക്കേഷനില് ഉള്‍പ്പെടെ മയക്കുമരുന്ന് ഉപയോഗമുണ്ടെന്നു പരോക്ഷമായി സൂചിപ്പിച്ചായിരുന്നു അസോസിയേഷന് പ്രസിഡന്റ് എം. രഞ്ജിത്തിന്റെ നേതൃത്വത്തില് നടന്ന പത്രസമ്മേളനം.\n‘കഞ്ചാവ് മാത്രമല്ല ലഹരിമരുന്നെന്നു പറയുന്നത്. കഞ്ചാവ് പുകച്ചാല് അതിന്റെ മണംകൊണ്ടു തിരിച്ചറിയാന് കഴിയും. ഇവര് ഉപയോഗിക്കുന്നത് എല്.എസ്.ഡി. പോലുള്ള മയക്കുമരുന്നുകളാണെന്ന് ഞങ്ങള് സംശയിക്കുന്നു. മയക്കുമരുന്ന് ഉപയോഗിച്ചാല് പലരും പലവിധത്തിലാണ് പ്രതികരിക്കുന്നത്’ നിര്‍മാതാക്കള് പറഞ്ഞു.\nഒരാളും കാരവനില്‍നിന്ന് ഇറങ്ങുന്നില്ല. എല്ലാ കാരവനുകളും പരിശോധിക്കണം. ലൊക്കേഷനില് കൃത്യമായി വരാത്ത പലരുമുണ്ട്. പരാതി പറഞ്ഞിട്ടും ഗൗനിക്കുന്നില്ല. ഇവരൊക്കെ നല്ല ബോധത്തോടെയാണ് ഇങ്ങനെ ചെയ്യുന്നതെന്ന് വിശ്വസിക്കുന്നില്ല. എല്ലാ കാര്യങ്ങളും അന്വേഷിക്കട്ടെ. പരിശോധനയ്ക്ക് നിര്‍മാതാക്കളുടെ സംഘടന പൂര്‍ണപിന്തുണ നല്‍കും.\nഇനിയും ഈ സിനിമകളില് കാശുമുടക്കാന് നിര്‍മാതാക്കള്‍ക്ക് എന്തെങ്കിലും ഉറപ്പുകിട്ടണം. അയാള് ‘നോര്‍മല്’ ആണെന്ന് സാക്ഷ്യപ്പെടുത്തുന്ന മെഡിക്കല് സര്‍ട്ടിഫിക്കറ്റ് പോലുള്ള കാര്യങ്ങള് ആവശ്യപ്പെടാമെന്നും നിര്‍മാതാക്കള് പറഞ്ഞു.


കോഴിക്കോട് നടന്നത് ആസൂത്രിത കലാപം? | Police suspects that the Kozhikkode revolt wasaplanned one - Malayalam Oneindia\nPublished: November 16 2013, 14:10 [IST]\nകോഴിക്കോട്: കോഴിക്കോട് ജില്ലയിലെ മലയോര മേഖലയില് കസ്തൂരി രംഗന് റിപ്പോര്‍ട്ട് നടപ്പാക്കുന്നതിനെതിരെ നടന്നത് ആസൂത്രിത കലാപമെന്ന് സംശയം. സംഭവത്തില് ഇന്റലിജന്‍സ് വിഭാഗത്തിന്റെ വീഴ്ചയും വിവാദമായിട്ടുണ്ട്.\nസാധാരണ ഗതിയില് നടക്കുന്ന പ്രതിഷേധങ്ങളുടെ സ്വഭാവം ആയിരുന്നില്ല കോഴിക്കോട് നടന്ന അക്രമങ്ങള്‍ക്ക്. കൃത്യമായി തയ്യാറാക്കിയ പദ്ധതിയനുസരിച്ച് നടത്തിയ ഓപ്പറേഷന് സമാനമായിരുന്നു കലാപം എന്നാണ് പോലീസ് വിലയിരുത്തുന്നത്. കേരളത്തില് അടുത്ത കാലത്തൊന്നും ഇത്രയും അക്രമാസക്തമായ പ്രതിഷേധ സമരങ്ങള് നടന്നിട്ടുമില്ല.\nകസ്തൂരി രംഗന് റിപ്പോര്‍ട്ട് നടപ്പാക്കുന്നത് ഏറെ ബാധിക്കുക ക്വാറി ഉടമകളേയും മണല് മാഫിയയേയും ഒക്കെ ആണ്. അതുകൊണ്ട് തന്നെ സമരം അക്രമാസക്തമാക്കിയത് മാഫിയ സംഘങ്ങളുടെ ഗൂഢാലോചനയുടെ ഫലമായാണോ എന്ന് സംശയിക്കുന്നുണ്ട്. പരിചയമില്ലാത്ത പലരേയും അക്രമങ്ങളുട മുന് നിരയില് കണ്ടതായി പ്രദേശ വാസികള് പറയുന്നും ഉണ്ട്.\nമാധ്യമ പ്രവര്‍ത്തകര്‍ക്ക് നേരെ ഉണ്ടായ അക്രമ സംഭവങ്ങളും പുറത്ത് നിന്നുള്ള ഇടപെടലുകളെയാണ് സൂചിപ്പിക്കുന്നത്. അക്രമങ്ങളുടെ ദൃശ്യങ്ങള് പകര്‍ത്താന് അനുവദിക്കാതിരുന്നത് ഈ സാധ്യതക്ക് കൂടുതല് ബലം നല്‍കുന്നു.\nആക്രമണങ്ങള്‍ക്ക് പിന്നില് തീവ്രവാദ ബന്ധമുള്ള ഒരു മത സംഘടനയുടെ പങ്കിനെക്കുറിച്ചും പോലീസ് ആരായുന്നുണ്ട്. അക്രമം നടത്തിയ രീതിയാണ് ഇത്തരത്തില് ഉള്ള ഒരു സംശയത്തിന് കാരണം. പോലീസിലെ ഉന്നത ഉദ്യോഗസ്ഥരെ തിരഞ്ഞ് പിടിച്ച് ആക്രമിച്ച രീതിയും സംശയാസ്പദമാണ്.\nകൂടുതൽ revolt വാർത്തകൾ\n160 വര്‍ഷം പഴക്കമുള്ള തലയോട്ടി; ലഭിച്ചത് മദ്യശാലയില് നിന്ന്, ഇന്ത്യയെയും ബ്രിട്ടനെയും അലട്ടി!!\nജാതി ലഹളയും നാടാര് സമരവും വേണ്ട, മാര്‍ക്കറ്റില്ലെന്ന്, അടുത്ത വര്‍ഷം പാഠഭാഗം ഒഴിവാക്കും\nഎന്താണ് 144, നിരോധനാജ്ഞയെക്കുറിച്ച് അറിയേണ്ടതെല്ലാം\nപ്രധാനമന്ത്രിയുടെ അസം സന്ദര്‍ശനം തടസ്സപ്പെട്ടു\nrevolt kozhikkode adivaram thiruvambadi police intelligence കലാപം കോഴിക്കോട്\nPolice suspects that the Kozhikkode revolt wasaplanned one.


തിരുവനന്തപുരം: അവശേഷിക്കുന്ന എസ്എസ്എൽസി/ഹയർസെക്കന്ററി, വൊക്കേഷണൽ ഹയർസെക്കൻററി പരീക്ഷകൾ മുൻ നിശ്ചയപ്രകാരം മെയ് 26 മുതൽ 30 വരെ തന്നെ നടക്കുമെന്ന് മുഖ്യമന്ത്രി പിണറായി വിജയൻ വ്യക്തമാക്കി.\nപരീക്ഷാ ടൈംടേബിൾ നേരത്തേ പ്രസിദ്ധീകരിച്ചിരുന്നെങ്കിലും കേന്ദ്ര സർക്കാരിന്റെ അനുമതി ലഭ്യമാകാൻ വൈകിയതുമൂലം ചില തടസ്സങ്ങൾ ഉണ്ടായിരുന്നു. ഇപ്പോൾ കേന്ദ്ര അനുമതിയായി. പരീക്ഷകൾ നിശ്ചയിച്ചിരുന്നതുപോലെതന്നെ നടത്തും. ആവശ്യമായ മുൻകരുതലുകളും ഗതാഗത സൗകര്യങ്ങളും ഒരുക്കുമെന്നും അദ്ദേഹം അറിയിച്ചു.\nഎല്ലാ കുട്ടികൾക്കും പരീക്ഷയെഴുതാനുള്ള സൗകര്യം ഉണ്ടാക്കും. ഇക്കാര്യത്തിൽ വിദ്യാർത്ഥികളോ രക്ഷിതാക്കളോ ആശങ്കപ്പെടേണ്ടതില്ല. പ്രത്യേകമായ എന്തെങ്കിലും പ്രശ്‌നം ശ്രദ്ധയിൽപ്പെടുത്തിയാൽ അവയും പരിഹരിക്കുമെന്ന് മുഖ്യമന്ത്രി ഉറപ്പുനൽകി.\nകോവിഡ് നിയന്ത്രണങ്ങള് കാരണം ഏതെങ്കിലും വിദ്യാര്‍ത്ഥികള്‍ക്ക് പരീക്ഷകളില് പങ്കെടുക്കാന് സാധിക്കാതെ വരുകയാണെങ്കില് അവര്‍ക്ക് പിന്നീട് വരുന്ന സേ പരീക്ഷ എഴുതുവാന് സാധിക്കുന്നതാണ്. ഉന്നത വിദ്യാഭ്യാസത്തിനുള്ള അവസരം ഈ കുട്ടികള്‍ക്ക് മറ്റു വിദ്യാര്‍ത്ഥികള്‍ക്കൊപ്പം സാധ്യമാകുന്ന രീതിയില് പരീക്ഷ ക്രമീകരിക്കുന്നതാണ്.